
La urbo kvazaŭ morte kuŝis en la sunbrilado, la aero preskaŭ 
vibris pro la varmego, kaj malproksime, per nebulaj siluetoj 
reliefiĝis la montaro Thessala el la horizonto. Sidi bel Abbes 
estas malagorde senhoma en tiuj fru-posttagmezaj horoj. La 
pompaj floroj de la placo Sadi Carnot langvore dormetadas, 
sur la neopkupitaj benkoj nur per la aeromovo fluganta 
polvovualo estas ripozanta, kaj sur la estrado, en la mezo de 
la placo, kie kutimas koncerti la orkestro Clique, konsistanta 
el soldulaj muzikistoj, grandega veltolo kovras la sidlokojn 
de la muzikontoj. La vendejoj en la kvartalo de l' eŭropanoj 
estos fermitaj ĝis vesperiĝo, en la kazerno komenciĝos la 
posttagmezaj siestoj por la soldatoj, daŭrantaj dum la 
varmega sezono. Sur la rando de la trotuaro burnusa arabo 
sidante dormetadas. Tri usonaj turistoj kuŝas anhelante en la 
lito tul-baldakena, iu havas zumadon en la oreloj pro la 
kinino, la alia vokas la hotel-grumon per mallaŭtiĝanta voĉo 
kaj petas informon, kiam ekveturos trajno al Oran. La itala 
komercisto de radioaparatoj kaj gramofondiskoj sin etendas 
nuda en la profundo de sia ŝlosita vendejo. Li trinkas 
varmegan teon kaj tute mallaŭtigas la sendostacion de 
Parizo, dissendantan ĝazmuzikon. La policisto, kvazaŭ 
suspektus sin kaŝantan krimulon en la muzulmana templo, li 
singarde promenas sub la arkadon de la kolorperdintaj, 
ruĝaj brikoj, kaj post ĉirkaŭrigardo li fakte estas atestanto 
de delikto, nome li devas konstati, ke sub la pordego 
deĵoranta policano malbutonumas sian kamizolon, viŝas la 
frunton kaj trinkas brandon. Tio estas server malpermesita. 
Denunco pro tiu afero ne okazis. La ŝoforo de la dua oficiro 
de la gubernio, ĉe la stirrado de sia aŭtomobilo Bugatti, laŭ 


direkto de la vertikala akso de sia sidloko, iom oblikviĝinte 
dormas, kaj longa saliv-strio tremetas en lia buŝangulo. La 
oficiro vizitis la prefekton pro grava afero, kaj nun ili ambaŭ 
dormas. 


Aŭtobuso alvenas antaŭ la hotelon kun turistoj duon- 
svenintaj. Antaŭ iu sukeraĵejo la proprietulo laŭte kriadas, 
sciigante, ke li servas per ĉiuspecaj glaciaj trinkaĵoj. La 
policisto denove observas interne tiun tre suspektindan 
pordegenirejon. La suno iom pli malsupreniĝis al la pinto de 
la montaro Thessala, dume nuda, araba infano komencas 
detiri la kovran veltolon de sur la estrado de la orkestor 
Clique. 


La stacidomo senhomiĝinte ardas en la posttagmeza, 
dezerta enuo. Sub la krajono de la trajn-ekspedisto ŝiriĝas la 
ĉifone malsekiĝinta papero pro la surgutanta ŝvito de lia 
frunto, kaj sur la muro eksonas la signosonorilo per delikata 
kariljono. le puŝĉaro ruliĝas. La trajn-ekspedisto 
rebutonumas sian kamizolon, li iras al la telefono kaj rapide 
turnadas ĝian kranketon. „Bel Abbes! Bel Abbes! Kvarcent 
kilometroj... La rapidtrajno „Oran” ekveturis...” 


Alvenas la patrolo. Kvar legianoj kun bajonteo, gvidataj de 
suboficiro. Sur benko apud la elirejo sidas ruĝhara, barba 
viro kun pakaĵo. Li dormas. La suboficiro skuas lin: 
Legitimations, certificats... Vite! Vite! Li estas kolportisto, 
veturonta al Colomb Bechar kun sekuraj raziloj kaj 
poŝtranĉiloj. La patrolo traserĉas la stacidomon, ĉu ne 
kaŝiĝis ie fuĝanta legiano, kiu volas pluveturi per la ekironta 
trajno. Ili trovas magran knabon sur la kajo, li ne havas 
bileton, li ne volas veturi. Kion li serĉas ĉi tie? 
Cigaredstumpojn. 


— Paŝu inter la soldatojn! Ni akompanos vin al la gardistejo, 
se vi ne estas fuĝanto, vi povas iri por viaj propraj aferoj. 


— Je la kvina horo mi devas iri por labori en la vendohalo. 
— 'men fou. 


Ĉar li multe diskutas, li ricevas vangofrapon, kaj oni 
ŝnurligas liajn manojn malantaŭe. La patrolo mansalutas, 
ĉar aperis la serĝento. Poste enrapidegas la trajno. Nur tra 
unu pordo oni povas forlasi la stacidomon. Tie la kaporalo 
severe pririgardas la paseĝerojn, maldense forirantajn. Ne 
plu estas descendantoj. Nur nun estas malfermita la lasta 
kupeo. Dekkvin lacaj, trolaciĝintaj rekrutoj. Lego de la 
nomlisto. Dume la patrolo kun pafpretaj fusiloj traserĉas la 
vagonaron, ili pukpuŝas sub ĉiun benkon, sur la ferŝtuparo 
de la karbovagono la kaporalo kondukas ilin supren sur la 
tegmenton, ĉu ne estas tie rekruto aŭ dizertulo sin kaŝantaj? 
Ĉar se estus, tiu lernus la nomon de Dio. Nom du nom de 
Dieu!.. 


La serĝento enpoŝigas la liston, mansignante per la dekstra 
brako alten levita, li turnas sin, kaj per nazvoĉo, kvazaŭ du 
mallongajn bojetojn li krias la komandon: 


— En avant... Marche! 
Ili marŝas... 

ll 

Ili marŝas... 


Horn meditis. Ili langvore ambladis sekvante la serĝenton 
tra la sveninta urbo, kaj nun li denove provis pensi. Mirinde, 
ke li nur ĉi tie ektimis, marŝanta sur la varmega Afrika 
asfalto, efektive ankoraŭ kiel civilulo, sed aspekte jam 
vestita kiel soldato. Ĉi tie li malesperiĝis unuafoje, terurita 
pro sia faro. Tio do estas realaĵo. Kion li kredis fora, 
neimagebla romantiko, pri kio oni rakontis en Berlino kiel pri 


la fabeloj de Karl May: Li fariĝis soldato de la legio! Li 
konjektis, ke malantaŭ tiu romantiko latentas tre kruda, 
amara realaĵo. Franz Horn, la dekok jara Berlina studento, 
kiu post sia fiaska abiturienta ekzameno rifuĝis en Afrikon 
de antaŭ la patra severo, kun kunpremiĝinta koro li paŝis tra 
la malgranda faŭko, uzata kiel pordo de la grandega, 
fermita, krada enirejo, kaj li jam staris tie, en la kazerna 
korto, enviciĝanta kun la kunuloj. 


La maljuna Horn estis antikvaĵ-komercisto. Li fariĝis tio kiel 
pensiita instruisto. La pedanta, severa, germana burĝotipo 
estas tia. Dum jaroj preĝeja pureco kaj soldata severo 
enskatoligis ĉiun tagon en lia loĝejo. La malnovmodaj, sed 
elegantaj mebloj prizorgite brilis, la tempo de la manĝado, 
dormo, vekiĝo, laboro kaj ripozo ripetiĝis kun mekanika 
akurateco. La preterlaso de la devoj en tiu domo ne estigis 
konsekvencon de grava korpa puno, sed ĝi dum tagoj 
plenigis la aeron per tragika, severa humoro. Franz, Stephan 
kaj la eta Hanna, la tri gefiloj de Horn, multe pli timis tion ol 
la plej brutalan infanĉambran punon. Lastatempe okazis, ke 
Franz oferis multe da tempo al agrabla konatino en 
Welssensee, kaj sekve de tio li fiaskis en la abiturienta 
ekzameno. Ĉu estis eble siigi tion al la maljuna Horn? Tute 
ne! Eĉ al la citronodoraj, antikvaj, brilaj mebloj de la salono 
li ne estus povinta konfesi tion. Unue dum tagoj li 
kaŝvagadis en Alzaco, tute ne pensante pri la legio, poste 
elĉerpiĝis lia malmulte da poŝmono, kaj kiel, kiel ne, 
vagante tra kampoj, li alvenis en Francion, en grandan 
urbon... verŝajne ĝi estis Strasburgo, sed tie li jam svenadis 
pro malsato. Li jam ne rememoris, kiu konsilis, li ne 
rememoris, kiel li venis en la kazernon, li ne rememoris kaj 
ne pensadis, kiam li subite vekiĝis, ke li staras meze de 
Maroko, en la korto de la kazerno de Sidi bel Abbes, kiel la 
soldato de la unua kompanio de la fremdula legio... 


Dum la kantonmento ili jam intermiksiĝis kun malnovaj, 
senrangaj soldatoj. Tiuj rakontis ne multe da bono pri la 
legio al la timemaj rekrutoj. „Vi vidos” — ili diris kun 
bedaŭro. „Kia estas la serĝento?” — demandis la plimulto de 
la flavbekuloj. La legiaj serĝentoj havas malbonan famon en 
Eŭropo. lu malnovulo trankviligis la rekrutojn, ke serĝento 
Favre estas relative bona knabo. Oni ne povas aserti, ke li 
konsideras la takton kaj ĝentilecon kiel la plej ĉefan 
akcesoraĵon de sia ofico, povas okazi, ke li blasfemas, eĉ 
kelkfoje piedbatas, sed tio ankoraŭ ne estas la plej malbona. 
La legiano servanta jam la dekan jaron, nomata Roger, diris, 
ili ĝoju, ke Favre ne mordas. Estas tute bonŝance. Ĉar li ja 
havis serĝenton, kiu jam demordis orelon. Kompare kun tiu, 
Favre estas tipo de afabla soldato. 


Super la litoj, apud la muro tiriĝas nur unu longa breto, kien 
oni metis la tendotolon, servantan kiel tornistro, nomatan 
barda, la ruĝan kepon, gamelon, la bajoneton kaj la armilon, 
krome kelkajn duonoficialajn ekipaĵojn, sekuran razilon, 
ruĝan vinon, tabakon kaj aliajn similaĵojn. 


Komence la soldatoj de la legio dividiĝas je diversaj grupoj. 
Tiuj grupoj solidaras, helpas unu la aliajn, kaj ilia ĉefa celo 
estas malamikadi kontraŭ aliaj grupoj. Ekzemple ekzistas 
elita grupiĝoj el estintaj inĝenieroj, eksoficiroj kaj oficistoj, 
kiuj formas malestimatan insuleton inter la legianoj, 
konsistantaj precipe el krudaj homoj. Sed amikeco ofte 
plektiĝas ĝuste pro kontraŭecoj, tial ne estas maloftaj la 
miksaj grupoj, kie maristo, eksigita Belga oficiro, diktrunka 
havenlaboristo kaj elmigrinta rusa advokato ĵuras amikecon 
ĝismortan inter si. Ĝenerale la interamikiĝoj, plektitaj en la 
kazerno, rompiĝas kaj denove formiĝas en la dezerto, dum 
marŝado, sub kuglohajlo. Ĉi tie sen sociaj kaj klas-diferencoj 
la dankemo, la komune plenumita laboro, la komuna sufero 
forĝas la senton de la kunaparteno. Ĉi-loke la „nobelaj” 
klikoj disiĝas plej rapide. La tiel nomataj „pli bonaj” homoj 


komencas intrigon unu kontraŭ la alia, ili defendas ĝis 
tranĉilpiko la sanktan proprieton pri siaj razosapo aŭ 
rumporcio. La unua grupiĝo okazas malantaŭ la fronto, 
kompreneble laŭ nacioj. La samligvuloj instinkte tiriĝas unu 
al la aliaj. lli klopodas lokiĝi en la sama ĉambro, eĉ sur 
sinsekvaj litoj. En tio montras ekzemplon la germanoj, kiuj 
tuj trovas unu la aliajn, kaj ili solidaras ĝis la lasta sangero. 


Horn ankoraŭ en Marsejlo amikiĝis kun Paul Lothar, kiu estis 
ĉirkaŭ kvardek jara, milda, delikatrigarda, germana sinjoro. 
Lothar, kiel instruisto miksiĝis en Bavaran separatistan 
movadon Ĉar ilia komploto malkovriĝis, li devis rifuĝi. Li 
estis vidvo, sian ok jaran filineton li lasis ĉe sia frato kaj 
provis sian fortunon en Parizo. La instruisto fariĝis kelnero, 
el kelnero senhejmulo, kaj pro fina malesperiĝo li dungiĝis al 
la legio. Malsukcesa instruisto kaj fiaska studento rapide 
interamikiĝis. Lothar nenion perdis el sia preleganta 
maniero, el sia edukanta, pedanta naturo. Kiel samlingvulo 
aliĝis al ili, kiel la tria, Ernst Hoffer, gaja Vienano. Li estis 
kalviĝanta, ridetema, strangan dialekton parolanta, malalta, 
grasiĝema homo. Hoffer laŭ sia konfeso estis komerca 
vojaĝisto, kaj efektive li havis malmulte da rilato al tiu 
metio, ĉar li agadis kiel trompludisto de kartoj en la 
frekventataj fervojnodoj. Eble povas esti, ke li iam ekagis 
kiel komerca vojaĝisto, sed la veturado estas tiel enuiga, kaj 
la agentoj ĝenerale kutimas pasigi la tempon per 
kartludado, do ne estas mirinde, se tia homo kun lertaj 
manoj kiel Hoffer, anstataŭ la komerca vojaĝo, li plie 
praktikis la vojaĝan komercon, la trompludon. Li praktikis 
tion, ĝis iun tagon li spertis, ke oni persekutas lin. Ĉar iom 
post iom li triviĝis el la plej bonaj fervojlinioj de Eŭropo, li 
fariĝis pli kuraĝa, kaj ĉiam pli ofte li revenis en tiujn 
itinerojn, kie li jam kelkfoje agadis, tiel oni baldaŭ metis lin 
en malliberejon. El la franca prizono jam ne estas longa vojo 
ĝis la legio. Li aspektis kiel bone nutrita etburĝo. Tiaj homoj 
mortas ĉi tie pro la senkompata disciplino. Sed ŝajnas, ke la 


malgranda Vienano ŝmiris per zinko, aŭ mi ne scias per kio 
la suboficirojn, kiel oni kutimas falsi la kartojn, aŭ li faris 
miraklon, sed estas fakto, ke li fariĝis dungito en la kontoro, 
sed en kia ofico, tion oni neniam sukcesis ekscii, ĉar dum la 
oficialaj horoj li instruis al la suboficiroj kartludi soliteron. 


Horn, Lothar kaj Hoffer okupis lokon sur sinsekvaj litoj, 
starantaj en la angulo, apud la fenestro. La tri rekrutoj metis 
siajn havaĵojn en ordo sur la breton, ili sternis sin sur la litoj, 
kaj tiam ili konatiĝis kun Thillmann, kun la kvara 
sampatrujano, bedaŭrinde inter tre malagrablaj 
cirkonstancoj. Thillmann kuŝis sur la kvara lito, kaj el freŝe 
ŝtelita, lana kalsoneto li klopodis forigi la markon de la 
kompanio, ĉar li volis vendi ĝin, sed oni ne aĉetas en la 
suburbo vestaĵon, markitan per armea numero. Tiam 
envenis Rastignac, kiu estis servanta la kvaran jaron, 
konsiderinda membro de la legio. Kvar foje estis donita al li 
la honormedalo de la legio, kaj kvar foje ĝi estis reprenita de 
li, pro gravaj militistaj krimagoj. Dufoje li jam estis 
suboficiro. Sur lia kartokteko entute nur ses monatoj estis 
imputitaj el lia kvar jara soldateco, li pasigis tri jarojn kaj 
duonon en diversaj puntendaroj, pro kio li devis kromservi. 


La suboficiroj delikatmaniere traktis al Rastignac, li ĝuis 
specialajn privilegiojn, ne estis rimarkitaj liaj bagatelaj 
rompoj de la reglamento, alveno post la vespersignalo, ĉar 
estis konate, ke la vivo eĉ groŝon ne valoras por li. Cetere li 
ne estis agresema, se oni lasis lin paca kaj estimis lin pro liaj 
strangaĵoj. Dum horoj li sidis en la sama loko kaj ludis kun si 
mem per ĵetkuboj, li trinkis ruĝan vinon en nekredebla 
kvanto, kaj li havis striktan interrilaton kun kelkaj 
eksterurbaj virinoj, Li ne konis timon, kaj li estis la unua en 
la batalo. Liaj flaro, aŭdo, vido, kiel ĝenerale de la malnovaj 
Afrikaj soldatoj, estis timege evoluintaj. Dekdu fojojn li 
vundiĝis, sed fine li restis sana kaj forta, kiel kverko. Sur la 
korpo li havis mortajn postsignojn de kurba glavo, kuglo, 


lanco, klabo, kontraŭ kelkaj cikatroj. Malnovaj soldatoj 
rakontis, ke li vivis en Afriko jam antaŭ sia legia servo, kaj li 
estis dungita en la ĝangala menaĝerio de la cirko 
Hagenbeck, kiel kaptisto kaj dresisto de sovaĝbestoj. 
Bedaŭrinde, iun tagon li simple defraŭdis dudek leopardojn 
kaj kelkajn leonojn. Li subvendis ilin kaj foramuzis rondcifere 
ducent kvardek mil frankojn parte en Dakar, parte en la 
pitoreska urbo Rabat. Li ankoraŭ ne resobriĝis, kiam li venis 
en la legion. Rastignac estis malalt-frunta, larĝŝultra viro. 
Liaj brakoj pendis preskaŭ sub la genuoj, kaj lia balanciĝanta 
irmaniero multe pli emfazis tiun simieskan aspekton de lia 
eksteraĵo... Lia nazo iam devis esti enorme batita per peza 
objekto, ĉar ĝi estis larĝa kaj plata. Lia ruĝa hararo kovris 
llan kapon per dornosimilaj faskoj. En lia fizionomio ofte 
trafulmis ia cinika humuro, kiam li movis iun sian krinan 
brovon kaj buŝangule rikanis. Kiam li paŝis en la ĉambron, la 
tri germanoj, Lothar, Horn kaj Hoffer, jam kuŝis. Senvorte li 
iris al Horn, kiu, verŝajne pro eraro, okupis ĝuste lian liton. 
Rastignac prenis lian havaĵon, metitan sur la breton, en ordo 
li starigis ĝin la apud la liton, sur la plankon, poste la 
gapantan knabon li flugigis per unu piedbato sub la alian 
liton, kaj kun kontenta ĝemo li ekkuŝis. Horn salte leviĝis kaj 
kolere paŝis al la lito por diri ion. Rastignac ekstaris kaj 
vangofrapis per mandoroso Horn-on, el kies buŝo ekfluegis 
la sango, kiu svene falis sur la plankon. Tiam okazis ia tute 
neatendita afero. Lothar ellitiĝinte, dignoplene iris al 
Rastignac, kaj klare, inteligente li ekparolis france: 


— Hontu! Vi estas senkora, fia sovaĝbesto. 


Tiel trankvile kaj dignoplene li staris tie, kvazau li estus inter 
malobeemaj lernantoj en la lernejo, sur la katedro. 
Rastignac mire leviĝis, ŝovante sian vizaĝon senpere al tiu 
de Lothar, poste li kaptis la instruiston je la kamizolo. Ĉiu 
sciis en la ĉambro, ankaŭ Lothar mem, ke en la sekva 
momento la krina campo de Rastignac falos sur lin. Sed tiam 


denove okazis surpriza afero. Thillmann, la magralonga, 
lentuga, senhara arbohakisto forpuŝis Lothar-on, kaj li mem 
staris antaŭ la dresiston. Eĉ dekagramo da supeflua karno 
ne estis sur tiu Thillmann Lian teruregan maldikecon igis eĉ 
pli timiga la kranio, simila al skeletokapo, la granda 
makzelo, la profunde sidantaj okuloj, la ostecaj kubutoj kaj 
la disstarantaj skapoloj. Li estis arbohakisto en AŬstralio, kaj 
lia historio multe similis al tiu de Rastignac. Foje li defraŭdis 
duonon da ĝangalo, nome, li estis komisiita pri liverado de 
lignoj. Survoje al Francio li elŝipigis la kargon en iu haveno 
de Afriko kaj vendis ĝin. Li soldatservis la trian jaron, kaj 
neniu sciis, kie povas havi lokon tiom da fortro en lia 
nekredeble maldika korpo. Kiam li ricevis forpermeson en la 
urbon, pro la magralongeco li estis multfoje mokita de 
sentaktaj homoj, kiuj senescepte diste evitis lin, se ili 
denove renkontiĝis kun li. Fariĝis granda silento en la 
ĉambro, kiam la longa Thillmann flankenŝovis instruiston 
Lothar, kiu timiĝis tiel pro sia aŭdaco, ke lia vizaĝo brilis en 
verda koloro. La hakisto staris vidalvide al Rastignac. 


— Ne insultu tiujn rekrutojn! Ili estas miaj sampatrujanoj. Se 
vi volas interbatadi, jen estas mi. 


Li jam dum du horoj kuŝis apud ili, eĉ unu vorton ne 
parolante, trankvile okupiĝante pri la lana kalsoneto, kvazaŭ 
li ne komprenus germane, kvazaŭ li ne aŭdus, ke ili rakontis 
sian vivhistorion. Li nur nun malkaŝis, ke ankaŭ li estas 
samlandano. Rastignac rigardis la hakiston kun senesprima, 
besta vizaĝo. Li ne timiĝis. Se okazus interbatado, eble li 
venkus la germanon. Sed Rastignac estis neelkalkulebla. Plej 
malofte kunligis liajn agojn kaŭzo komprenebla de tria 
persono. Nun ĉiu atendis, ke li batos. Anstataŭ tio, li nur 
staris kun palpebrumantaj okuloj kaj li komencis pektis sian 
nazon. Mediteme, kun dormema vizaĝo li piketis sian nezon 
kaj rigardis Thillmann-on de la kapo ĝis la piedoj, preskaŭ 
scivoleme, kvazaŭ li neniam estus vidinta lin. Ĉu li ŝatis la 


hakiston? Eble. Sed ankaŭ tio povas esti, ke morgaŭ li sin 
Ĵetos per bajoneto sur Thillmann-on, se tiu hazarde balancus 
lian gamelon, kaj elveŝiĝus lia supo. 


— Ĉu tiuj estas viaj sampatrujanoj? — li demandis tion ne 
sen ĉiu naŭzo. Poste li ankoraŭ aldonis per la sama basa, 
trenata voĉo: — Mi ne ŝatas, se iu kuŝas sur mia loko. — Li 
pigre sterniĝis sur la lito, kaj antaŭ ol li estus ferminta siajn 
palpebrojn por ekdormi, li denove rigardis al Lothar, dirante 
stulte: 


— Pardonu... — poste li endormiĝis. Thillmann rikanis: 


— Tia olda bruto estas tiu Rastignac. Eĉ la fulmotondro ne 
estas pli rapida ol li. Ĉu rompiĝis io, fraĉjo mia? 


Neniu membro de Horn rompiĝis. Granda, blua ekimozo 
restis sur lia vizaĝo, kaj krevis lia lipo. Zumis kaj akre doloris 
lin la kapo, li estis narkotita, kaj ia plordeziro gorĝopremis 
lin, miksiĝanta kun vomemo. 


— Ni trinku pro tiu timiĝo! Venu en la kantinon, kaj pagu al 
mi ruĝan vinon! — invitis ilin Thillman. 


— All right — ekparolis subite ankaŭ Hoffer, sed li ankoraŭ 
singultis kelkfoje pro la ektimo. — Mi pagos la ruĝan vinon al 
la tuta societo. Venu, sinjoro Lothar, kaj reordigu vin, Horn. 
Eble la araboj traktos vin pli draste. Se mi ne rigardus, ke 
dum la unua tago estas pli oportune eviti la sensacion, mi 
estus ĵetinta min sur tiun buĉiston. Sed mi ne ŝatas tuj 
interbatadi. 


— Koncerne la futuron, mi garde avertas vin ne fari tion — 
diris Thillmann kaj li kraĉis tiel lerte, ke li trafis ĝuste la 
mezan butonon sur la kamizolo de la rondforma Hoffer. — 
Allons! Ni iru! 


Kvarope ili sidiĝis en la kantino kaj trinkis ruĝan vinon. Estis 
odoro de legianoj. Tiu odoro konsistas el la haladzo de 
maĉtabako kaj alkoholaĵo, miksiĝanta kun la terebint-odoro 
de la oleo, uzata al la paquettage. La paquettage signifas la 
prizorgadon de la ledaj partoj de la ekipaĵo, kio estas 
postulata en la legio pro pedanteco, konforma al 
homturmentado. Pri tiu agado oni uzas karakteriz-odoran 
oleon, kiu en varmo tuj fariĝas sentebla; miksiĝanta kun la 
fetoro de la maĉtabako kaj alkoholaĵo, ĝi donas la tiel 
nomatan „legianan odoron” de la kantino. 


— En kiu parto de Germanio vi naskiĝis? — demandis Lothar 
la hakiston. 


— Kompreneble en Alzaco. Kial vi ne trinkas, Horn? 
— Mi ankoraŭ neniam trinkis vinon. 


— Vi baldaŭ alkutimiĝos, fraĉjo. La ruĝa vino apartenas al la 
legiano, kiel la kepo. Se ne estus vino, jam neniu vivus el ni, 
sen tio malplimulte da datoj de venkintaj bataloj estus 
skribitaj sur la flagon de la legio. A votre sante! 


— Mi ne kunligas la virton de la bona soldato kun la 
alkoholaĵo — rimarkis Lothar severe. 


— Ĉu vi fariĝos bonaj soldatoj, mi ankoraŭ ne scias — diris 
Thillmann, — sed mi vetas pri tio, ke vi ne longe donacos 
vian ĉiusemajnan porcion de ruĝa vino al la armea trezorejo. 


— La bona soldato — rimarkis Hoffer, kvazaŭ li estus 
aŭtentika pri la demando — kun pano kaj glavo penetras eĉ 
ĝis Cinio, diris ĉiam la proprietulo de la kafejo Ring. 


— Tiu estis Bonaparte — diris Lothar severe. 


— Ne. Li nomiĝis Bauer. Mi cete scias tion. Dum jaroj mi 
vizitadis tien. Je nia sano! 


Horn sentis, kvazaŭ li sonĝus. En la bura kantino, inter 
uniformuloj, kun akre dolora vizaĝo. Ĉu morgaŭ? Kia estos la 
venonta tago? La ekzercoj, Afriko, verŝajne Saharo. 


Rastignac aperis neatendite en la kantino. Verŝajne, io 
rompis lian dormon. Li petis brandon ĉe la drinkejtablo, kaj 
per strabaj, oblikvaj ekrigardoj li sciiĝis pri la germanoj. Li 
baldaŭ denove rigardis tien, atentante Lothar-on. Fine li 
venis al ilia tablo kaj flankenvokis Thillmann-on. 


— Diru, kiu estas tiu longharulo? 
— Ĉu tiu? Li estas instruisto. 
Li murmuris ion, enpremante la ĉemizon en sian pantalonon. 


— Diru al li, kaj ankaŭ al tiu knabo, se ili volas, de nun mi 
fariĝos ilia amiko... 


DUA ĈAPITRO 
Marakesch 
| 


Matene: veka trumpetado, la kaporalo blasfemas, longa 
singratado, poste mallonga matenmanĝado. Trinkinte la 
lastan guton de la varmega kafo el la gamelo, enviciĝo sur 
la korto. Inspekto. La sekva programero, opinio de serĝento 
Favre pri la tuta kompanio. Ĝi estas konsterniga. Elektaĵoj el 
la plej drastaj popolaj diroj de la franca lingvo. Kiu volas, 
nun povas sin anonci al medicina ekzameno, sed tio ne 
estas rekomendita, ĉar ĉiuj privataj ĉeloj estas 
eksterordinare malsekaj kaj malbonodoraj. Marŝado al la 
ekzerc-tereno, kie komenciĝas la instruo pri la evoluo en du- 
formacion kaj en kvaropajn liniojn, la alproprigo de la longa 
kaj malrapida paradmarŝo, krome la ekzercado de la 
speciala kurpaŝo de la legio. Tiu kurpaŝo estas lerta kaj 
praktika, farita tiel, ke la korpopezo estas konstante sur unu 
piedo, kaj tiu piedo, simile al kaprosalto, depuŝas sin de la 
tero. Post mallonga tempo la pezo de la korp metiĝas sur la 
malpli uzitan piedon, kaj nun ĝi faras la depuŝon. 
Tiamaniere, se iu bone sin ekzercis, dum horoj tiu povas 
kuri. Sen nesufiĉa praktiko la rekruton post minutoj minacas 
apopleksio. Por tiuj homoj en la komenco serĝento Favre 
promesas tiun favoraĵon, ke ili estos veturigitaj per aŭtobuso 
al la batalkampo. Poste li donas en ilian manon mitralon 
malgrand-kalibran, kaj li tiel devigas ilin stumble kuri. Post 
kvin minutoj li liberigas ilin de la ŝarĝo, kaj ili jam gaje kaj 
facilmove kuras, diveninte, ke sen maŝinpafilo estas relative 
multe pli komforte. Sed estas escepto. Ekzemple iu hispana 
rekruto, Alberto Sartis, lignaĵisto el Barcelono, terenfalas kaj 
vomas sangon. Nom du nom! Se nur oldulinoj ne estus 
senditaj al la militistaro. Du homoj metu lin sur la kamionon. 


En avant! En la hospitalon! Je la nomo de malbenita bufo, ke 
el tia akvo kneditaj fiaj bleu-oj kuraĝas veni ĉi tien... Gardez 
vous! Denove, de la komenco! Pas de gymnatique! Marche! 


Oni veturigas la knabon en la hospitalon. Sekvontmatene 
tagordono: „La kazernaj ekzercoj ne okazos, anstataŭe estos 
la enterigo de Alberto Sartis, poste marŝado al la ekzerc- 
tereno: liberaj ekzercoj, armilpurigado.” 


Trans la urbo, kie situas la ĝardenoj kaj vinbermontoj, estas 
cent kaj cent nigraj tombokrucoj sur ebena, senlima tereno. 
Ĝi estas la tombejo de la fremdula legio. Ĉiu kruco estas 
samforma, krude farbita, meze kun vitroperla krono, kiu 
kadras la blankan tabuleton de la personaj indikoj: 
kompanio, nomo, numero kaj la aĝo. Tiuj tomboj troviĝas 
senpere unu apud la aliaj. Prema fantomo de la kazerno 
estas sentebla inter la malgrandaj montetoj, regule 
viciĝantaj. La kapitano parolas mallonge, per mallaŭta 
komando li finas: „Priez!” La kompanio surgenuiĝas kaj diras 
la preĝon Patro Nia. La suboficiro metas pompan, funebran 
kronon sur la tombon. Mortintaj legianoj ricevas la plej 
belajn florojn de la mondo. Tiutempe ili plantis la florojn en 
la senkompare bela „Jardin Publicet”. Kaj tial oni rajtas elekti 
por siaj mortintoj el la maloftaĵoj de la botanika ĝardeno. 


Poste liberaj ekzercoj. 
ll 


Ankoraŭ du-semajna ekzercado estis sekvonta. Sed io igis la 
militestraron, ke neglektinte la antaŭplanitan programon, ili 
koncentru ĉiujn rezervajn fortojn ĉirkaŭ Marakesch. Neniu 
sciis certan. lu loka ĵurnalo publikigis, ke en la tiel nomata 
„ministrejo” de la gubernio okazis rompŝtelo kaj murdo. La 
efektivigo de la krimo estas tute nekomprenebla. En la 
ĉambro, kiu estas malgranda ejo, simila al turoĉambro, kun 


duobla blendita pordo, oni gardas tiun plej konfidencan 
materialon, kiun aparta kuriero kutimas porti ĉiumonate al 
la ministrejo pri koloniaj aferoj en Parizon. La ĉambro ne 
havis alian enirejon, krom la blendita pordo, nur supre estis 
preskaŭ ĉe la plafono rondforma aeruma fenestro, kiun 
dividis ferstango je du partoj tiel, ke eĉ la plej maldika homo 
ne povus penetri tie. Sed ankaŭ tio estis superflua 
antaŭzorgo, ĉar ekstere dudek kvin metra, glata muro 
altiĝas de la strato ĝis la fenestro. Ne ekzistas homo kun tia 
serpenta lerteco, kiu povus tie suprengrimpi. Oni tiel severe 
gardis ĉiujn ŝtuparojn, koridorojn, turniĝejojn de la 
konstruaĵo, ke neniu povis eniri sen kontrolo. Nenie estas 
domo en la proksimo, nur vidalvide altiĝas malnova moskeo, 
kun turo altenkrutanta. La du turojn dividis ĉirkaŭ dekkvin 
metra spaco. Maksimume nur birdo povus traflugi tie, 
nerimarkite de la gardistoj. Tiu ejo vivis en la konscio de la 
gubernio, kiel ne alirebla. En ĉiu kvara horo la ĉefoficiro 
malfermis la blenditan pordon kaj eniris por kontroli la 
ĉambron. Tiun oficiron oni trovis mortinta vespere je la naŭa 
horo, kiam li ne revenis post sia rondiro. La blendita prdo 
estis laŭregule ŝlosita deinterne, kaj nur post unu kaj duon 
hora laboro mekanikisto sukcesis malfermi ĝin. Interne la 
fenestro, tra kiu cetere neniu povus penetri, estis klinke 
fermita, kun nerompita vitrotabulo, sur ĝi la krucfero. La 
oficiro kuŝis en la mezo de la ĉambro, la krimfarinto pikis lin 
el dorsdirekto, tre haste, ĉar la piko trafis lian renon, 
nekutime malsupre, en talio-alto, de tie ĝi penetris tra la 
pulmo en lian koron, kaŭzinte tujan morton. Verŝajne jam la 
ren-vundiĝo mortigus la kompatindulon. Sed nenie ja 
troviĝis tranĉilo. Malplena keseto kuŝis apud la oficiro, 
cetere ĉio estis sur sia loko, en plena ordo. Supozi sekretan 
koridoron, kondukantan tra la muroj, tute ne eblas. La 
murdo, kiel mistero estis senekzempla. Ĝi okazis malantaŭ 
deinterne ŝlositaj pordo kaj fenestro. La farinto simple 
malaperis. Pri la eventuala enhavo de la kaseto ne skribis la 
ĵurnaloj. Sed subite la rezervuloj estis koncentritaj per 


fortosteĉa marŝo el Fez, Meknes, Saida, Sidi bel Abbes 
ĉirkaŭ Marakesch-on. Verŝajne la farinto havis la intereson 
disvastigi mistikojn en la rondo de la indiĝena loĝantaro, 
eble tial oni donis de buŝo al buŝo, jam ĉiu infano sciis, ke 
en la keseto estis gardata tiu restinta platen-kompleto, kiu 
falis en la manon de la franca armeo dum la okupo de 
Tafilalet. Onidire iu eksterlanda potenco financis per tio la 
kontraŭstaron de Barud el Mansur. Bejo Muhat, la 
ĉefkomandanto de Caid, post la militiro, antaŭ ol suriri Ŝipon 
ĉe Mogador, falis en militkaptitecon. Oni trovis ĉe li la 
lastajn platenstangojn. Se li ne estus kaptita, tiu trezoro 
sufiĉus por eksciti novan ribelon en alia parto de la kolonio. 
La bejo estis gardokaptita sur la insulo Santa Cruz, 
apartenanta al lainsularo Teneriffa, kie li poste pasigis sian 
dekkvin jaran punon, kondamintan fere de la milita 
tribunalo. Du semajnojn antaŭ la faro de la krimo Muhat kaj 
liaj gefiloj enigme fuĝis de sur la insulo, verŝajne per tiu 
hidroplano, kiu descendis ĉe Santa Cruz, ĝia piloto estis 
ruso, kaj li apelaciis pri motorpaneo. La malepero de la 
plateno kaj la ŝejko igis la militestraron atendi novan atakon 
el la direkto de la dezerto Ghidi, etendiĝanta sude de 
Tafilalet, kie kaŝiĝis la disiĝintaj berberaj kaj tuaregaj hordo 
post la malvenko de Barud el Mansur. La membroj de la 
Sekreta Servo konstatis, ke Muhat pasigis du tagojn en 
Casablanka, kaj per ordinara pasaĝera aeroplano de la 
franca aertransporta kompanio li flugis en Marakesch-on. La 
gubernatoro anoncis dek mil frankojn al tiu, kiu kaptos 
Muhat-on vive aŭ morte. Ne pasis pli ol dudek kvar horoj, 
oni altigis la prezon je kvindek mil frankoj, kaj se la 
denuncanto estus komplico, krom la sangopremio li ricevos 
plenan amnestion. Maroko estis ĉirkaŭita per sesobla 
blokadringo, oni tuj malebligis ĉiun trafikon al sudo, kaj se la 
ŝejko ankoraŭ ne elglitis el ilia mano, li nun ne plu povas 
forlasi Marokon. Ĉiuj vojon, padoj estis okupitaj de 
kirasaŭtomobilaj taĉmentoj, ĉie krozis ĉasaviadiloj. lu piloto 
raportis, ke sur la vojo kondukanta al Timbuktu kolektiĝas la 


sovaĝaj paŝtistaj gentoj, sed la membroj de la Sekreta Servo 
persistis ĉe tio, ke la Ŝejko estas en muskaptilo. Li ankoraŭ 
ne forlasis Marokon, eĉ, estas tute certe, ke li kaŝiĝas en la 
ĉefurbo, ĉar li jam estus trovita delonge en malpli granda 
loĝloko. Oni deklaris sieĝan staton en Marakesch. Kiu estis 
kaptita fare de la patrolo post la oka verspere, tiu devis 
multe penadi por legitimi sin. Sed oni ne povis longe teni la 
sieĝan staton. La landvojoj kaj la montaraj padoj estis eĉ pli 
forte kontrolataj, duobligitaj pikedoj staris sur ĉiu punkto de 
la urbo, de la tombejo ĝis la rando de „marche d' arabe”, 
kun la ordono, kiu ne haltas post la unua komandvorto, tiun 
oni devas tuj mortpafi. La sieĝa stato baldaŭ ĉesis. Tia estis 
la situacio la 21-an de novembro. 


La eskadrono rapidritme marŝis sub la varmega suno, laŭ 
sinsekvaj vinbermontoj, al Marakesch. Ĝi estis parto de la 
garnizono de Sid bel Abbes, konsistanta el rekrutoj kaj el 
Saharaj taĉmentoj, rekomanditaj en rezervon. La plotono 
havas cent homojn. Al ĉiuj cent homoj apartenas unu 
leŭtenanto kaj du serĝentoj. La plotono konistas el du trupoj, 
kies absoluta komandanto estas la suboficiro. Ĉe la fino de 
ĉiu eskadrono sekvas la maŝinpafila taĉmento kun ok 
mitraloj, kiuj estas produktitaj speciale por la Afrika armeo, 
sen kiraso, kun aera malvarmigilo. Po ok muloj tiras la 
maŝinpafilojn kaj la apartenantan municion. La komandanto 
de tiu speciala, malgranda taĉmento povas esti nur 
ĉefserĝento. Al ĉiu eskedrono apartenas kapitano, kiu 
ĉevalrajdas avane de la marŝkolono. Post la du plotonoj 
sekvas la ĉarkolono de la provianto: kuirejo, Ruĝa Kruco, la 
nemalhavebla kantino, kelkaj kunligitaj rezer-ĉevaloj kaj 
muloj. Postgvardio fermas la marŝkolonon1: la tretirila 
aŭtomobilo kun reflektoro kaj malgrandkalibra, rapidpafa 
kanono. Tia estas la eskadrono. 


lli Marŝis al Marekesch. Ne sur la ĉefvojo ili pasis, sed 
zigzage, preter ĉiu montoflekso, ĉar ili apartenis al tiu maŝo, 
kiu fermas la ĉefurbon al la direkto de la maro. Oriente 
kamela trupo de spahioj traserĉis la regionon, en disaj 
svarmlinioj, kaj la du kolonoj devis renkontiĝi ĉe la delto de 
la karavanvojo, kondukanta al Khenifra. Eĉ kvin jara infano 
ne povus elgliti el la ringo, kiu estis moviĝanta en ĉiu horo 
de la tago ĉirkaŭ Marakesch, ĉar la oficiroj de la Sekreta 
Servo ĝisekstreme parsistis ĉe tio, ke la bejo, se nur li ne 
estas sorĉisto, li ankoraŭ troviĝas en Marakesch. 


Je la sesa horo, kvazaŭ kurteno de scenejo fermiĝus, sen 
ajna transiro, kiel ĝi povas okazi nur en la tropiko, la suno 
subiris. Aŭdiĝis ritma bruo de marŝantaj soldatŝuoj, la ĉaroj 
grincis, kaj la kirasaŭto tintegis kiel mil kunfrapiĝantaj 
kruĉoj. La ĉielo brilis per belega stelornamo, sed la luno 
ankoraŭ ne aperis, pro kio ili marŝis en blinda mallumo. De 
tempo al tempo la reflektoro de la kirasaŭto prilumis la 
ĉielon, kaj ĝi kuris tra la pejzaĝo, kovrante la senmovajn 
veprojn kaj arbojn per arda, pala, morta lumo. lafoje malalte 
flugantaj aviadiloj brukrakis super ili. Antaŭ la vojo, 
kondukanta al Khenifra, neatendite lumfasko de la reflektoro 
falis de ie sur la eskadronon, tenante ilin dum minutoj en 
plena lumo. La ekipaĵo de la marŝantaj homoj ekbrilis 
blindige. Oni forkaptis la lumon de ili, trifoje sendante 
morsajn signalojn al la ĉielo: punkto streko... punkto punkto 
streko... „kolonia kavalerio... kolonia kavalerio... survoje...” 
Nun la reflektoro de la eskadrono frapis flanken, kaj ĝi 
lumigis kamelan taĉmenton, formantan svarmlinion en 
malvasta kanjono de la vinbermontoj. La indiĝena kavalerio 
galopanta egalritme vekis la impreson de ribela araba 
gento, kun multe da ŝvebaj burnusoj, turbanoj, kiuj impresis 
nur tiom trankvilige, ke tiuj estis egalkoloraj kaj laŭregulaj. 
Ankaŭ la bonaj, samformaj karabenoj distingis la 
galopantajn spahilojn de siaj rasfratoj, atakantaj en hordoj. 


La kamela taĉmento per pompa manovro aranĝis sin en 
duformacion, tiel Ŝanĝiĝis ankaŭ ilia marŝdirekto, kaj 
paralele, kune kun la eskadrono ili galopis plu. Post la lasta 
montodorso ili atingis la randon de Saharo, kaj tie ili sin 
trenis antaŭen ĝis la maleoloj en la polvo, inter la 
sablodunoj. 


Malproksime, sur vasta polvoplataĵo, kiu estis konstante sub 
aeroblovo, tie do ne povis estiĝi sablobenkoj, du 
neĝeblankaj kolonoj krutis al la ĉielo. Kvazaŭ tiuj estus 
restintaj post la pereo de iu antikva romia urbo. La kameloj 
ekmaltrankvilis, elsaltadis, tiregis la buŝferon. Batoj bruis, la 
rajdantoj blasfemis, sed vane. La bestoj sentis akvon. Ĉar la 
du kolonoj nome estis dezertaj putoj. Se la homoj ne gardus 
la putojn per tiuj longaj, cilindroformaj muroj kontraŭ la 
vento harmattan, tiam la sablo plenigus ilin. 


La laciĝintaj legianoj devis atendi ĉirkaŭ la putoj, ĉar oni ne 
povis reteni la kamelojn, kiuj mordadis unu la alian kaj 
blekis. Estis la tempo de la pariĝo, tiam la kameloj terure 
blekas, kaj vezikforma muko tremas zumante tra iliaj dentoj. 
Ĝi donas tiun plendindan, senartikigitan muĝon. Pasis pli ol 
duonhoro, kiam la enhavo de la ledaj siteloj estis verŝita en 
la trinkotrogon, kie la soifaj kameloj povis trinki. Poste la 
spahioj kaj la legianoj atakis la putojn, iliaj armiloj 
kunfrapiĝis, oni blasfemis en ĉiu lingvo de la mondo, oni 
interpuŝiĝis, ridis kaj petolis. La kapitano proponis cigaredon 
al la kavaleriaj oficiroj, kaj ili mallaŭte parolante promenis 
plu. La suboficiroj difinis la formacion de la tendaro, ili signis 
la lokon de la kuirejo kaj provianto. La morte laca 
mekanikisto malaperis ĝis la trunko en la motoruj de la 
kirasaŭto, kaj li martelis. Poste la tendaro kvazaŭ je tri 
komandvortoj estis preta. La grizaj, brikoformaj barda-oj 
viciĝis kvindek paŝojn unu de la aliaj. El la interno de la 
neĝoblankaj tendoj de la sapahioj ekflagris kuirejaj fajroj, 
aŭdiĝis murmuro de parolantaj grupoj, kunfandiĝante kun la 


zumado de ĥoroj de Afrikaj kaj Eŭropasj kantoj. Sur ardantaj 
ŝtonoj la spahioj bakis la kesra-on, la kaĉon miksitan el akvo 
kaj faruno. La kavaleria oficiro etendiĝis sur la tapiŝo de sia 
tendo, lia gramofono ludis agrablan Parizan kanzonon, kaj el 
la fono de la tendotolo ridetis al li tiu virino, kies foton, 
okaze de tendumado, la suboficiro tuj metis sur la muron... 


— Jen estas peco da sebo, Smiru viajn piedojn per ĝi, kaj ne 
portu ŝtrumpojn, sed piedtukojn. Alimaniere viaj piedoj tute 
difektiĝos dum la sekva marŝado — diris Rastignac al 
Lothar, kiu sidis kompatinde, palpante siajn vundoplenajn 
piedojn. Sebo, piedtuko, tiuj estis tute fremdaj, teruraj aferoj 
por li. Apud li kuŝis Horn, same en stato de finlaciĝo, kun 
vundaj piedoj, sed li tuj akceptis la konsilon. Lothar 
komencis fari ĉion tiel plumpe, ke rigardi lin estis kordolore. 
Jam la penso, ke ŝmiri nesterilan sebon sur apertan vundon, 
poste vindi la piedojn per ĉifonoj, kial la kampuloj; tio 
terurigis lin. Nur sekvonttage, kiam li iris multe pli facile en 
la molaj ĉifonoj, kaj vespere liaj vundoj bele fermiĝis sub la 
sebo, nur tiam li komencis apreci la konsilon de la malnova 
legiano. En tiuj konsiloj tre malofte troviĝas sterilaj, 
sinjormoŝtaj, higienaj nocioj, sed tiuj estis utilaj por mildigi 
la suferojn de la koloniaj soldatoj. Rastignac revenis kun du 
gameloj el la kuirejo. Li kunportis ankaŭ la vespermanĝon de 
Lothar. Kelkfoje ekblekis iu kamelo, la araboj laŭte, 
ĝojkriante bruis per siaj varmegaj ŝtonoj, sur kiuj bakiĝis la 
kesta-o, kaj iu legiano buŝharmokis sentimentalan kanton. 
Tiu legiano, nomata Tyckler, estis stranga figuro. La sola 
aktoro, kiu portas de nerememoreblaj tempoj la mondfaman 
bluan zonon, la tiel nomatan ceinture bleu, per kiu nur la 
legiano el la soldatoj de la Tero bukas sian kamizolon. Li 
estis dika, firmkaraktera, ĉiam nerazita, tamen glatvizaĝa 
homo. Li multege drinkis, li ĉiam dormeme rigardis, lia raŭka 
voĉo estis bas, kaj igis lin eĉ pli stranga tio, ke dum parolado 
li konstante oscedis. Li faris ian friponaĵon en Darmstadt, kie 
oni forigis lin el la ensemblo pro lia drinkemo. lun tagon li 


falsis dokumentojn por si mem, tre lerte, laŭdire li subskribis 
ie eĉ la nomon de la respublikestro, kaj aludante ian 
malklaran revizian rondvojon, li ŝtelis iun publikan kason de 
la urbo, en plaĉaspekta uniformo, kun ruĝa strio flanke de 
sia pantalontubo. Poste li aperis en Marsejlo, kiel proprietulo 
de malgranda varieteo. Ĉar li bankrotis, li venis en la 
krimulan mondon de la haveno. Li miksiĝis en kokain- 
kontrabandon, knabinkomercadon, li estis konata figuro de 
la tavernoj. Li ofte vizitis ĉiun el ili, kaj starante sur kesto aŭ 
sur seĝo, li deklamis el Reĝo Lear, eventuale el Faŭsto, li 
kantis patriotajn kantojn, vestita en ĉifonoj, raŭka, dika, 
poste li kolektis kelkajn centimojn, sed anstataŭ publikaj 
donacoj, li kontentiĝis ankaŭ per brando, rekompence por lia 
programo. lun tagon li divenis, ke li povas rikolti laŭrojn sur 
la scenejo de la vivo. Li decidis mirigi la mondon per siaj 
herooaj faroj, kaj li dungiĝis al la fremdula legio. 


Tyckler ne fariĝis heroo, sed li ne estis malkuraĝa. Lia 
maldiligenteco eskludis ĉiun soldatan heroismon. Li estis 
same malrapidema en la batalo, kiel en la garnizono post la 
tagmanĝo. La soldatoj ĝenerale ŝatis lin, ĉar li ofte ekŝrikis 
per la parolmaniero de serĝento Favre malantaŭ 
konversaciantaj grupoj, kiuj post la unua ektimo eksplodis 
per rido. Li bonege imitis ĉiun. Foje li pentris por si 
generalan kepon sur kartono, kaj neatendite li aperis kun tiu 
kepo sur la kapo kaj havis glavon ĉe la flanko, kiel general- 
feldmarŝalo Cochran, la terura generalo de la legio, sed en 
kalsoneto. Formale li inspektis en la ĉambro de la senrangaj 
soldatoj. Li riproĉis la legianojn per sia bone konata, alta, 
malkontinua, kaprobleka voĉo, kaj li avertis ilin, ke pro la 
malobeemo ili ne deziru la sorton de serĝento Favre, kiun 
oni fritis en butero, en hela taglumo, sur la ĉefplaco de 
Meknes, je la ordono de la milita tribunalo. Malbonŝance 
aperis la ekzekutita serĝento, kaj la inspekto finiĝis per dek 
tagoj en la salle de police. Oni ĝenerale ŝatis Tyckler-on, 
kvankam li apartenis al neniu grupo, ĉar malgraŭ siaj ŝercoj, 


li rigardis sian ĉirkaŭaĵon el la dramaturgia alteco de Orestes 
aŭ Napoleon. lo tiris lin al tiu grupo, kie Horn, Thillmann 
Lothar, Rastignac kaj Hoffer jam de tagoj amikiĝis unu kun 

la aliaj. Tyckler prezentis sin al la germanoj, kaj kiam li 
eksciis, ke Lothar estas instruisto, li alten levis sian brakon, 
tiel salutante lin. 


La societo fermiĝis per Tyckler, ili akceptis neniun plu, kaj 
kio estas vere nekutima en la legio, eble nur psikoanalizo 
povus solvi tiun enigmon: ili unuiĝis en la flegado de la 
estimo al Lothar. La instruisto povis danki al tiu stranga, 
sugestia, patra kaj alte kulturita efiko, ke li ne mortis jam en 
la unuaj semajnoj, ke la finan gradon de la suferoj forigis de 
li bonvolaj, amikaj manoj: Rastignac la taŭroforta, Tyckler la 
ruza, Thillmann la tipo de rafinita kaj polurita zuava soldato 
senranga, kaj kiom eble helpis ankaŭ la rekrutoj Horn kaj 
Hoffer. 


IV 


La germanoj paroladis. Ili kuiris nigran kafon por si mem per 
rapidvarmigilo kaj pipfumis. La pala flamo de la denetruigita 
alkoholo senmove staris en la kalmo, kvazaŭ ĝi estus 
pentrita, kaj la membroj de la „germana kliko” ĉirkaŭsidis 
ĝin, kiel ian miniaturan, paŝtistan fajron. 


— Ĉu tiu multe da persekutado, ekscito kaj marŝado okazas 
pro unu homo? — demandis Horn mallaŭte. 


— Ne pro homo, sed pro diablo — diris Thillmann. — Tiu 
Muhat estis la animo de la kontraŭstaro de Barud el Mansur 
ĉe Tafilalet. Multe da sango, kaj eĉ pli multe da mono 
verŝiĝis pro la bejo, kiu cetere elmontris siajn admirindajn 
kapablojn ĉe Abd el Krim. Tiu homo jam estis araba 
drinkejmastro en Saida, franca oficiro en Saharo, 
plenrajtigita ministro de Abd el Krim en Berlino, kaj 


stabestro en la granda batalo ĉe Tafilalet sub la regado de 
Barud el Mansur. 


— Eh, kial vi klaĉadas! — interrompis Rastignac bruske. Ili 
silentis. La kafo komencis boli. 


— Mi vidas, ke oni forsekretas ion antaŭ ni — rimarkis la 
instruisto senteme. 


— Nu, mi do rakontos tion... — diris Thillmann malpli 
laŭte. — Venu pli proksimen. Vi, dika aktoraĉo gardostaru, 
ke neniu suboficiro surprizu nin. 


— Estus pli bone, se vi fermus vian buŝon — interrompis 
Rastignac, sed Thillamn tute ignoris lin, kaj li jam rakontis. 


— Dek jarojn vivas jam la superstiĉo en la legio, ke altvalora 
plateno estas ie enfosita en la ĉirkaŭaĵo de Tadla, inter la 
oazoj Tafilalet kaj Bu Denib. Estis tie malbenita kompanio... 
plotono la kvara... Tre obskura historio, nur la plej supera 
militestraro konjektas ion. Onidire ili konis la kaŝejon. Tuta 
kompanio gardis la sekreton. Ili atendis, ke Tafilalet falu en 
la batalo, kaj ili povu elfosi la platenon. Suboficiroj, oficiroj 
kaj simplaj soldatoj komplotis tie por la trezoro. Nenio 
komunikiĝis de ili eksteren, sed okazis multaj, enigmaj 
murdoj en la kompanio. Poste iu denuncis ilin ĉe la 
ministrejo pri militaj aferoj. Tiam kelkaj oficiroj mortpafis sin, 
la restinta parto de la malbenita kompanio estis sendita en 
inferan marĉon por konstrui vojon, kaj ili ĉiuj mortis tie. La 
malnovaj, senrangaj soldatoj eĉ hodiaŭ kredas tion, kio 
flugas de buŝo al buŝo en la legio, ke altvalora plateno estas 
ie enfosita. Poste oni flustris, ke ĉio ĉi estas nur fabelo. Nu... 
fine... ĉu vi atentas, Tyckler? Ĉu neniu venas? Laŭdire la 
militestraro gardis la platenon en tiu kaseto, kiu estis trovita 
apud la murdita oficiro en la gubernio. Kaj nun ĉiu en Nor- 
Afriko persekutas ne nur Muhat-on, kaŭzontan ribelon, sed 


en la persono de Muhat la platenon, valorantan multcent mil 
pundojn... aŭ tion, kio almenaŭ restis el tiu plateno... 


— Kaj kial estas danĝere paroli pri ĝi? — demandis Hoffer. 


— Vi estas idioto — respondis Thillmann. — Ĉu vi scias, kion 
signifas, se legianoj konjektas legendan trezoron ie? Ĉu vi 
scias, kiom da sango, perfido, kiom aŭdacaj provoj devenas 
el tio? — Li eĉ pli mallaŭtigis sian voĉon. — Kaj de jaroj 
rondiras la superstiĉo, ke tiu plateno baldaŭ falos en la 
manojn de legianoj. Kaj ili ne redonos ĝin. Ne estas 
verŝajne, ke malnovaj legianoj ne povus elpensi pli saĝan 
aferon. Kaj oni jam dek jarojn timas tion. Tiu kompanio jam 
preskaŭ sukcesis akiri ĝin. Post multmonata, amara, mortiga 
penado degradlita oficiro sukcesis trudi sin inter ilin. Li 
malkovris la tutan societon, por ke li rericevu sian rangon. 
Neniu el ili estis venigitaj antaŭ tribunalon, se kiel, kiel ne, ili 
tamen pereis en eksterordinare danĝeraj postenoj, en 
marĉoj, kaj en ĝangaloj. Cent veraj viroj. Ĝisostaj legianoj... 
Ili heredigis al ni la legendon... kaj la esperon... 


— Kio estos al mia kafo! — ekstridis Tyckler por atentigi ilin 
pri la proksimiĝo de suboficiro. La kuirejaj fajroj forbrulis, 
ankaŭ la lastaj, flustraj paroladoj estingiĝis, la du tendaroj 
dormis. le hieno ridis laŭte, fatale, ironie, kvazaŭ finante la 
rakonton de Thillmann. 


Vv 


Antaŭtagmeze ili atingis Marakesch-on. La deklivo super la 
urbo finiĝis ĉe la fortikaĵo Gueliz. De tago al tago alvenis kaj 
de tie foriris la novaj koncentritaj rezerv-taĉmentoj. La 
eskadrono kaj la spahi-regimento deŝanĝis la garnizono de 
Marakesch en Gueliz, ĉar la malnovan depoton oni komandis 
al Tafilalet, kalkulante je la fuĝo de Muhat kaj je 
maltrankviliĝo. Kiel ĝenerale la eskadrono ricevis du tagan 


ripozon post la longa vojo, krome liberan forpermeson ĝis la 
vespersignalo. La malnovuloj, tute ne laciĝintaj dum la 
marŝado, alveninte tuj komencis fervore la paquettage-on, 
poste ili ordigis sian uniformon, konvenan en la urbo, kaj ili 
jam fru-posttagmeze promenis en Marakesch-on. 


Unuavice ili vizitis kompreneble tiun apartigitan urboparton, 
kiu esta ĉirkaŭita kiel ia fortikaĵo per tiuj mur-ruboj, kiuj 
zonis la iaman Marokon, kaj oni amasigis la ruinojn, ke la tiel 
nomata Quartier Reserve estu apartigita de la aliaj kvartaloj. 
La randa parto de la loĝantaro konsistas el virinoj, kiuj se 
foje venis malantaŭ la rubajn fortikaĵmurojn, ili nenian en la 
vivo povis forlasi tiun lokon. Por legianoj, koloniaj soldatoj 
kaj eŭropanoj estis malpermesita restadi ĉi tie post 
vesperiĝo. Marakesch estas tre bela urbo. La kvartalon de la 
eŭropanoj, kiun oni nomis pri la granda fortikaĵo Gueliz, 
dekok mil palmoj apartigas de la araba urbo Medina, 
ĉirkaŭita de muro. Onidire, iam la konkerintaj praloĝantoj 
longe tendumis ĉi tie, dissemante ĉie daktilgrajnojn, kaj tiel 
kreskis la multe da palmoj ĉi-loke. Je la oka vespere, en tiu 
paca urbo oni fermas la pordegojn de Medina. La loĝantoj de 
tiu urboparto ne rajtas forlasi la kvartalon ĝis mateno, kaj la 
kanonoj de Gueliz mute, minace, kun averta senmoveco 
direktiĝas al la fermitaj pordegoj, per siaj faŭkantaj, kruelaj 
ŝtalbuŝoj. Mi jam menciis, kiel belega estas tiu urbo. Araba 
pastro montras al scivolemaj usonanoj la nekompareble 
belan turomiraklon de la minareto Kutubia, kiun konstruis 
kvardek mil kristanaj sklavon onidirie dum dek tagoj, je la 
ordono de Yacub el Mansur. Krome meritas atenton la juda 
kvartalo, Mellah, tiu troplena, sufoka, rumora urboparto de 
la ĉifoniĝintaj homamasoj, kaj post la faro de kelkaj interesaj 
fotoj per fotoaparato Kodak, pri la malnovaj, kadukaj domoj, 
pri la nudaj, trolaciĝintaj parioj, oni povas reiri al la luksa 
hotelo Mamunia, kie komenciĝas la lunĉo en tiu ĉi tempo, 
eksonas la ĝazmuziko, kaj estas videblaj vere pompaj 
vestaĵoj. 


La amuzejo „Bar de la Legion” pleniĝis de soldatoj. Post la 
longa marŝado ili soife tumultis antaŭ la drinkejtablo, rapide 
plensuĉante sin per alkoholaĵo, per drinkeja humoro, gaje, 
kriante, ridante, frapante la ŝultron unu de la alia. Vespere 
Horn tiom refortiĝis, ke ankaŭ li kuraĝis iri en la amason de 
la sinpuŝantaj soldatoj. Li ekvidis Thillman-on. La hakisto 
unu post la aliaj redonis la malplenajn bilerbotelojn al la 
spilisto, kaj nur post la kvara li viŝis sian buŝon kontente. 


— Ĝi estis bona! Kion vi volas trinki, fraĉjo? 


Horn trinkis glason da ruĝa vino. Li mire spertis, ke iafoje li 
deziras la drinkaĵon. Ĝi mildigis ne nur lian soifon, sed po 
unu glaso da vino faris eltenebla tiun monotonan, krudan, 
senkompatan vivon. 


— Ĉu vi volas amuziĝi, Venu, mi kondukos vin en interesen 
lokon, tie vi renkontos ankaŭ nian komunan amikinon. 
Formetu la monon, hodaŭ mi pagos ĉion. 


La legiano estas la plej almozula kaj samtempe la plej 
malavara soldato en la mondo. Por mono li estas preta fari 
ĉion. Li Ŝtelas, trompas, murdas, interbatadas, mensogas, 
nur tial, ke akirinte ĝin, pozeme, per facilaj gestoj li disĵetu 
ĝin inter la kamaradoj, prostituitinoj, maristoj, ke li gaje ridu, 
kiam tintante disruliĝas la taleroj. 


Kompreneble ili iris al Medina, rompate por si vojon tra la 
Suq, la plej granda foiro en Afriko, tra la rumora homfluo de 
„marche arab”. La sunbrilo blindige refrapiĝis de sur la 
flavaj konstruaĵoj. La sufokaj polvonuboj preskaŭ senmove 
ŝvebis en la fetoro de la putriĝanta viando, cepo, fiŝo kaj 
ĉifonoj, miksiĝante kun jasmen- kaj mimozodoro. „Fabor! 
Fabor!” — kriegis la almozuloj, kaj ĉiu estas almozulo ĉi tie. 
Ĝi estas la Giama el Fna. Sepcent homoj troviĝas inter la 
almozuloj nur el la gento glana, blindiĝintaj en la dezerto. La 


sento de hontemo ne estas konata ĉi tie. Oni ne scias pri 
duonnudaj virinoj, ĉu ilia vestaĵo tiom ĉifoniĝis, aŭ ili tiel 
malkaŝe proponas sin? Inter ili estas multe da italinoj kun 
oraj orelringoj kaj grasa hararo. Ĝenerale ĉiu ŝmiras sin per 
grasaĵo kontraŭ la sennombraj insektoj, kiu haladzas 
abomen fetoron, miksiĝantan kun naŭzigaj manĝaĵ-vaporoj 
de diveresaj foiraj kuirejoj. Ĉie estas videblaj negroj, skelete 
maldikaj, portantaj ĉifonan, tolan lumbotukon. Dum 
jarcentoj po dekmiloj oni perforte venigis ilin ĉi tien, kiel 
sklavojn el Sudano. La kapo de Horn vertiĝis, li sentis, ke li 
tute perdiĝus, dronus en tiu milvoĉa simfonio de la odoroj, 
bruoj, se la ostecaj fingroj de Thillmann ne prenus forte lian 
brakon. Illi turnis sin en malvastan stratetaĉon, kaj ilia vojo 
krute kondukis supren, sur trivitaj ŝtupoj, inter longaj, grizaj 
domoj. Ĝi ŝajne estis ia araba amuz-kvartalo. Kurtenoj el 
mato kja perloj kovris la enirejojn de ĉiu domo sur la 
teretaĝo. Interne oni fumis nargileon, kaŭrinte sur la planko. 
Estis sentebla la odoro de kafo kaj dolĉa, araba cigaredo, 
kelkloke tamburo bruis, citro ĉirpis. Tie kaj ĉi tie raŭkaj, 
malnovaj gramofonoj muzikaĉis dudek jarajn, francajn 
furorkantojn. Ĉe la supra fino de la strato staris kelke da 
palmoj, kaj malgrand, blanka, kupolhava konstruaĵo. 
Thillmann eniris tien kun Horn. En la ejo estis kelkaj araboj 
kaj du maristoj. Maljunulo kredencis la trinkaĵojn. El la 
malluma fono de la amuzejo ardis bragfajro de kafkuira 
forno. Thillmann mendis brandon. De la plafono pendis pala, 
ruĝluma lucerno, apenaŭ ĵetante iom da lumo en la mezon, 
donante al la ronforma kafejo artefaritan, mistikan etoson. 
Sur la muroj estis videblaj malnovaj, artaj arabeskoj. Kiam 
iliaj okuloj alkutimiĝis al la mallumo, ili ekvidis burnusan 
virinon, kaŭrantan en la angulo. 


— Ŝi estas Lys Rouge — diris Thillmann. Horn paŭtis. Li ne 
preferis la mistikajn, arabajn virinojn. Granda ombro eklipsis 
la enirejon. Rastignac alvenis kun sia ŝanceliĝanta, simia 
irmaniero. Li eksidis senvorte apud ili. La amuzejo pleniĝis 


per la zumado de dikaj, grandaj muŝoj. Subite la maljuna 
arabo kaŭriĝis en la mezon de la ejo, elpreninte mallongan 
fluton, kelkfoje li ekblovis ĝin, sed tiel, ke la instrumento 
mem restis muta, nur la aero trairis ĝiajn truojn. Fariĝis 
silento de atendo. Eĉ la muŝoj kvazaŭ ĉesus per sia 
konstanta zumado. La fluto eksonis veante, neartikigite, 
tamen per tiu senritma muzikesprimo de la doloro de la 
orienta muziko, kiu ĉe ĉiu melodio pli perfekte karakterizas 
la humoron de la popolo, estantaj pli proksime al sia praa 
esenco. De tempo al tempo el la Ŝrikantaj, zumantaj 
variacioj mistike eksonis komencaj aŭ finaj taktoj, por ke ili 
estingiĝu en la senregula pulsado de la malorde saltanta 
flutado. Tiu muziko esprimas la plej profundan fillozofion: la 
harmonio, la konstanta melodio kaŝiĝas ie, en la profundo 
de ĉio, kelkfoje vi aŭdas tion por momento, sed la 
kunfandiĝantaj disharmonioj konstante forglutas ĝin for de 
vi. La ĉeestantaj gastoj nun tute ne pensis pri tio. Streĉa 
atendo speguliĝis sur la vizaĝoj. Horn ne komprenis, kial oni 
atentas la magran, barban, maljunan arabon tiel? lo 
ekmoviĝis en la angulo. La burnusa virino ekstaris, paŝante 
el la krepusko en la radion de la rufa lucerno, deĵetante per 
unu movo la grandan, vastan, blankan tolon... 


Horn leviĝis duone de sia sidloko pro surpizo. Ruĝa Lilio estis 
admirinde bela. Ŝi ne estis vera araba virino, ĉar ŝia haŭto 
apenaŭ diferencis tiun de eŭropanoj. Nur ŝiaj iomete ŝvelaj 
lipoj, la strangaj, grandaj, nigraj okuloj atestis, ke ŝi estas 
miksdevena. Ruĝa Lilio ne havis pli ol dudek unu jarojn. Ŝiaj 
ebonaj, densaj bukloj brilantaj en blua koloro, pendis sinue 
apud Ŝiaj oreloj, strange, memorigante pri la kapo de 
meduzo. Ĉiujn buklojn kunprenis apartaj, etaj, oraj ringoj, kaj 
la multe da malgrandaj, flavaj ringoj aspektis, kiel reĝina 
kapornamo. Cetere ŝi portis nenion, krom delikatan 
silkovualon ĉirkaŭ sia talio. 


Dum sekundoj ŝi staris senmove. Poste ŝi ekkonvulsiis. 
Kvazaŭ tiu konvulsio ne povus liberiĝi el ŝia korpo, ĝi 
senĉese ondis sub ŝia haŭto, kiu iom post iom transiris en 
strangan, histrerian, orientan dancon. La danco esprimis 
draman okazaĵon, sed la rakonton konstante rompis rapidaj 
paŝoj, por ke tiuj mildiĝu en malrapidan, senparolan ludon 
kune kun la muziko. Ĉu nun ŝi kisas iun, aŭ ŝi mortigis lin kaj 
fuĝas? La konvulsio kaj la saltado fariĝis ĉiam pli sovaĝa, la 
flutado pli kaj pli ŝrikanta, poste la koreografio havis 
neatenditan turniĝon. 


...La virino ekhaltis antaŭ la tri soldatoj kaj fikse rigardis al 
Horn. La ŝajne senregula danco ĝis nun estis tiom unueca, 
kaj nun ĉiu sentis: la ekhalto ne apartenis al tio. La virino 
time, surprizite, mire rigardis la knabon. La orfiĝinta muziko 
nur ploris, ŝrikis plu. Ruĝa Lilio denove konvulsiis, poste 
kvazaŭ ankaŭ tio apartenus al la danco, ŝi prenis la kapon 
de Horn inter siajn manplatojn, kaj ŝi pli kaj pli proksimigis 
sian vizaĝon al tiu de la knabo, baldaŭ time forpuŝante lin, 
ŝi denove turniĝis mezen, kapte levis sian burnuson, kaj ŝi 
jam denove kaŭris en la malluma angulo. La 
malmultenombra publiko ravite aplaŭdis. 


— Kial ŝi gapis la knabon tiel? — demandis Thillmann. 
Rastignac ne respondis. Li nur fikse rigardis en la krepuskon, 
kie Lys Rouge sidis. Ili ĉiuj sciis, ke inter la dresisto kaj la 
dancistino estis io. Tiu afero daŭris, ĝis Rastignac estis 
forkomandlita el Marakesch. Tio okazis pli ol unu jaron. De 
tiam Rastignac provis plurfoje reveni en Marakesch-on, sed 
nur nun, tiu eksterordinara okazaĵo ebligis la revidon. 


En la ejo refariĝis la monotona Murmuro, oni denove 
kredencis la kafon, la ĵetkuboj bruis, la glasoj de brando 
tintis, kaj malantaŭ matvando zumkantis ebriiĝinta arabo, 
fumanta opinon kun stranga, mallaŭtiganta, trenata voĉo. 
Ruĝa Lilio sidiĝis ĉe ilia tablo. Unue ŝi rigide, 


malvarmkondute rigardis al Rastignac. Poste ŝi nervoze 
ekfumis cigaredon, kaj ŝia rigardo hazarde falis sur 
Thillmann-on, de tie sur Horn-on. 


— Mi revenis — diris Rastignac plumpe. 
— Mi vidas. Ĉu vi volas trinki brandon? 


La iama dresisto ne ekparolis plu. Li konis tiun virinon. 
Ĝenerale li konis la virinojn. Kiu longe okupiĝis jam pri tigroj, 
serpentoj kaj leonoj, tiu bone konas la animon de la virinoj. 
Tion diris Tyckler, kiu ŝatis la ironion, sed en lia konstato 
nekontesteble estis iom da vero. 


— Ĉu vi estas belgo? — demandis subite la dancistino de 
Horn. Li apenaŭ komprenis la francan lingvon. Sed el la 
vortoj de la vinino li sentis, ke ŝi ne parolas tiun teruran 
ĵargonon de la legio, kiu disvastiĝis en Nord-Afriko inter la 
araboj dum la franca milita invado. Thillmann tradukis kaj 
samtempe respondis la demandon anstataŭ Horn. 


— La knabo estas germano, kelkajn semajnojn „bleu”, kaj 
eliminta studento. 


— Diru al li, ke li venu ĉi tien ankaŭ alifoje. Mi ŝatus multe 
paroli kun li. 


— Ĉu multe? — ridis Thillmann. — Ĉu vi pensas, ke ni 
mortos pro marasmo en la kadukulejo de Marakesch? 


„Ĉrrr.” Rastignac ĵetis kelkajn centimojn en la teleron, 
puŝante la seĝon el sub si kaj foriris. Thillmann postrigardis 
lin. 


La hakisto kontente rikanis. Ankaŭ li amis Ruĝan Lilion, kaj 
nun en la venko super Rastignac li vidis rekompenci siajn 
suferojn. Horn nenion komprenis el la tuto. Li vidis, ke temas 


pri li, ke la brilantaj, grandaj okuloj de la virino konstante 
gluiĝas al lia vizaĝo, sed ne avide, ne amoplene, sed 
malgaje, mire, nekredeme. 


— Vi estos la kulpa, se Rastignac draste draŝos la knabon. 


— Ve al li, se li nur ektuŝos lin! — ŝi salte leviĝis, kaj du 
belegaj dentaroj de rabobesto ekbrilis el ŝia buŝo. — Diru al 
tiu bruto, ke ve al li! Cu vi komprenas? Ve al li! 


Ruĝa Lilio senvorte lasis ilin tie, malaperinte malantaŭ 
matpordo. 


— Venu — diris Thillmann al la gapanta Horn. 


Apenaŭ ili pasis sub la kolosa volbo, kiam aŭdiĝis la knalo de 
la kanono, kaj la grandaj pordegoj de Medina fermiĝis. 
Baldaŭ aperis sur la remparo de Gueliz la ombra, korpulenta 
figuro de la senegala trumpetisto en la krepusko, kaj eksonis 
la vespersignalo, foren sonoranta. 


— Kurpaŝo! — kriis Thillmann, kaj ili kuregante klopodis 
alveni en la kazernon ĝustatempe. 


TRIA ĈAPITRO 
La thar 
| 


La gentoj apud la limo maltrankviliĝadis. Oni nenie trovis la 
spurojn de la fuĝinta bejo. Sed la berberaj kaj tuaregaj 
dezertanoj jam sentis la venontan militiron. Tie kaj ĉi tie ili 
atakis la partizanojn, vivantajn sub franca feŭdo, la 
submetiĝintajn gentojn, loĝantajn en pacaj oazoj, kruele 
masakrante ilin, bruligante iliajn duarojn, elhakante la 
palmojn, kaj poste ili forgalopis al la senfina malproksimo. 
Ĉiam komenciĝis tiel. La militestraro tenis sub konstanta, 
severa blokado urbon Markesch. Estis duobligita la premio 
por la kapo de bejo Muhat. Ĉar oni havis gravan intereson, 
ke estu esplorita la krimo, okazinta en ŝlosita ĉambro, la 
ĵurnaloj publikigis anoncon sur la titolpaĝo per dikaj literoj: 
„Kiu malkovros la sekretron de la rompŝtelo kaj murdo, 
okazinta en la palaco de la gubernio, por tiu, se ne li estis la 
krimfarinto (do, se li estas krimkaŝanto, komplico, 
kunkulpulo ktp), la gubernatoro certigas plenan 
senpunecpon, se li estas punata, amnestion por la tempo, 
pasigota en malliberejo. Kiu kaptos bejon Muhat, tiu ricevos 
premion cent mil frankojn.” 


Horn fininte la zorgoplenan paquettag-on, kaj liaj rimenoj 
erce brilis, li surmetis sian uniformon por la forpermeso. Li 
eksterordinare pedante vestis sin. Dume li ripetis en si mem 
la tagan lecionon, ĉar li lernis la francan lingvon helpe de 
Lothar, de post la ekmarŝo el la Fotikaĵo St. Jean. 


Brilantaj polveroj dancis en la plena Afrika sunbrilo, kiuj sen 
ombro kovris la urbon. Arabaj divenistoj svarmis ĉirkaŭ la 
legianoj ĝenerale-konate superstiĉaj, kun serpentumantaj 
vipuroj, sur iliaj brakoj kaj kolo. La serpentoj ankoraŭ havis 


siajn venenan denton kaj venenujon, ilia mordo signifis 
rapidan, teruran morton, sed neniu malpermesis, ke 
marabutoj kaj divenistoj kunportu serpentojn en la 
popolamaso, kaj ili etendu tiujn al la soldatoj kriante: „Fabor 
barakullah u fik!” Kaj ĉie nove denove: „Fabor! Fabor...” 
Horn ŝvitante kaj spiregante pro la drasta fetoro, kun 
vertiĝanta kapo provis rompi al si vojon per la kuboj kaj 
bajonetingo en la svarmanta homfluo de Giama el Fna. Fine 
li tamen atingis la lokon de la rendevuo, la moskeon 
Kutubia, altiĝanta en la fino de ampleksa asfaltebenejo. La 
senĉesa aŭtobustrafiko de la vojaĝoficejoj dekutimigis la 
popolaĉon staradi ĉi-loke. Lys Rouge jam estis tie, kiam Horn 
alvenis. Ili ekiris ien. Nur la virino konis la urbon, la legiano 
tute ne demandis kien iri. Ili apenaŭ komprenis unu la alian. 
Lys parolis france kaj arabe. Horn lernis la francan lingvon 
nur de kelkaj semajnoj, sed rapide, ĉar ĉio estis farita ĉirkaŭ 
li konstante franclingve. Ili tamen komprenis unu la alian per 
iuj vortoj kaj per mansignoj. Intertempe en tiu granda 
enprofundiĝo, kiel ili povis interamikiĝi, biciklistoj kaj 
aŭtomobilistoj ŝutis sur ilian kapon malbenojn. „Balek! 
Balek!” kriadis la biciklistoj malantaŭ ili, sidantaj sur siaj 
strangaj bicikloj, kies stirilo staris kiel bov-kornoj super la 
granda unua rado. 


Fine ili ekripozis en la mirinde bela botanika ĝardeno La 
Bahia, kie estas kolektitaj ĉiuj ekzotikaj arboj kaj floroj de 
Oriento en superba parko. Hibiskoj, brakodikaj rotang- 
sarmentoj ĉirkaŭplektas la marmor-portikojn, fontan- 
kolosojn de malnovaj dinastioj de Maroko. Ĉi tie ne estas 
sentebla eĉ spuro de la fetoro de Afriko. La sufoke narkota 
florodoro kovras la ĝardenon per nevidebla vualo. Ili sidis 
unu apud la alia, kaj artikigite, plurfoje ripetante la samajn 
vortojn, ili paroladis. Horn similis al iu, kiu ludis tragikan 
rolon en la vivo de Lys Rouge... Leŭtenanto Tribone portis 
kun si Ruĝan Lilion el Parizo. Ĉar la leŭtenanto havis 
financan problemon rilate la soldatsalajrojn, kaj anstataŭ 


degradigo, li elektis la militistan servon en Afriko. El Pariza 
amuzejo li portis kun si Lys Rouge-on, kiu havis deksep 
jarojn. Ankaŭ iom da araba sango fluis en ŝiaj vejnoj, sed tio 
apenaŭ estis videbla. — Kaj sciu, tiam oni konstruis ŝoseon 
apud Gambio... La route... Strada... OUl... OUl... Ca, ca... 
Estis terure... Mortiga klimato, ĉie nur ĝangalo, sovaĝaj 
indiĝenoj... Tribone tre suferis... Li konstante drinkis, il 
buvait. Comprends? Bouvoir! Alcoholis! Ca, ca... Li infere 
ŝvitis kaj malgrasiĝis... Nokte dum la dormo li stertoris, kaj 
haladzis la ĝino el li... Ni loĝis en lignokabano. Ĝi estis 
varmega kaj plena de araneoj, grandaj kiel manplato. Tiu 
Tribone ŝrikadis, se li vidis tian araneon... Poste venis 
soldato. Li estis legiano, juna inĝeniero... Ingenieur... Un 
jeune ingenieur. Ĉu vi komprenas?... Tia, kia vi... comme tu 
es... Li havis ne pli ol dudek jarojn... Vojmarkisto... Li iris en 
la ĝangalo, faris mezurojn kaj pikis palisojn en la teron, 
blankajn kaj ruĝajn... Juste comme tu es... Ĝuste tia, kiel 
vi... Tribone batis min. Li batis. ll me battait... Qui, oui. Nom 
du nom... Vespere li jam kuŝis kiel ŝtipo kaj ronkis, kaj la 
blanko de liaj okuloj tremis. Ah, comme c'etait degoutant... 
Dum tiu tempo mi renkontiĝis kun la inĝeniero... Lia barako 
estis malpli granda, kaj konstruita ne el arbotrunkoj, sed el 
simplaj lignotabuloj. Li tenis ĉiujn siajn havaĵojn ordigitajn en 
kesto. Brila pureco estis ĉe li, kaj sur la muro pendis nur unu 
bildo... Virino kun blanka hararo, ca mere... Comprends? Sa 
mere! His mather!.. Mutter seine... Oui, ca, ca... Nubiano, 
akvoportisto, por ke li ricevu kelkajn kupromonerojn... 
denuncis nin al Tribone... Le traitre... Un Judas, 
comprends?... Poste oni trovis la inĝenieron apud la ruĝaj 
palisoj, mortigitan. lu tranĉis lian kolon... Le cou... Sed tiel, 
ke la tuta kapo deiĝis. Le tete.. Kopf seine... Pauvre! Oh, 
mon pauvre jeune ingenieur! Oh, mon pauvre enfant! Oh, 
mon pauvre petit!.. Oni diris, ke indiĝeno tranĉis lian kolon 
nokte... Tio ofte okazas. Mi rigardis la kadavron, kaj mi diris 
nenion... La indiĝeno dehakas la kapon de la malamiko per 
unu bato, el maldekstra direkto dekstren. Lia kurba 


tranĉilego frapas ĉe la nuko... Sed unue oni tranĉis la 
gorĝon de la inĝeniero, poste oni senkapigis lin per tri novaj 
tranĉoj el dekstra direkto maldekstren... On coupait... 
Indiĝeno ne murdas tiel... Blankulo faris tion... Mi sciis eĉ 
tion, kiu... Lia kaporalo... Sed tio nun ne gravas... Mi sciis, 
kiu estas la vera murdisto... Tribone!.. Kaj poste... Li pagis 
ankaŭ la laborsalajrojn... Il payait les prets... Les solds... Mi 
ŝtelis kaj kaŝis plenan sakon da mono... Ĉu vi komprenas?... 
Pro tio li estis degradiigita kaj sendita en puntendaron... Post 
nelonga tempo mi elfosis tiun sakon da mono, kaj mi 
pretigis tombomonumenton el la tuta sumo en Siera 
Leona... Un tombeau!.. Comprends? Monument!.. Oui... kaj 
de tiam mi estas tre malfeliĉa. Je suis malheureuse! Tres 
malheureuse! 


„..lli silentis. Fluis la larmoj de Lys Rouge, kaj ŝi prenis la 
manojn de la junulo inter siajn manplatojn. Lys estis la unua 
serioza amafero por Horn. Ili pasigis kelkajn tiajn tagojn 
kune, kio restis eterna memoraĵo en la vivo de la viro. Lys 
estis tenera pro sia zorgemo, timiga en la ĵaluzo, 
neelkalulebla, varmega kaj kaprica en la amo. Horn sentis la 
kazernajn horojn neelteneblaj, tiel forte li avidis la 
rendevuojn. Rastignac ne plu okupiĝis pri la afero. Ĉar nek 
antaŭe li estis parolema kaj amikema, lia konduto ne 
montris diferenco. Thillmann iomete malvarmiĝis rilate la 
knabon. Vane. Al neniu li povis pardoni, ke Ruĝa Lilio amas 
ne lin... 


Subite kvar novaj plotonoj alvenis en la fortikaĵon. Poste oni 
pagis la soldon por du semajnoj al la malnova garnizono, kaj 
ili ricevis tuttagan libertempon, escepte la noktajn pikedojn. 
La soldatoj pli aĝaj en la rango jam bone sciis, kion signifas 
tio. lli estos deŝanĝitaj, kaj sekvos amara marŝado en 
Saharo aŭ en ĝangalo. Tiam fluas gaja vivo en la araba 


urboparto. La soldatoj invadas Medina-on en la poŝo kun la 
dekkvar taga soldo, kaj lastfoje, jes, povas esti, ke lastfoje, 
ĉiuokaze ili diboĉas sin por tre longa tempo. Tiam la parioj 
de ĉiuj koloroj kaj specoj kutimas rikolti en la Qartier 
Reserve. Dum la tuta tago fluas vino, sonas citro. Kanto kaj 
rido miksiĝas kun sporadaj fusilpafoj kaj kun la bruo de 
interbatado. 


..Lys Rouge kaj Horn malgaje sidis sur benko. Ili jam 
komencis bone kompreni unu la alian. Ili jam havis tre 
multajn vortojn por paroli. 


— Mi revenos, Lys. 


La dancistino silentis. Poste ŝi metis sian manon sur la 
kapon de la junulo. 


— Ne diru tion, mon petit ingenieur. Eĉ pro superstiĉo ne — 
poste ŝiaj okuloj subite ekbrilis, kaj Lys prenis la brakon de la 
knabo. — Ĉu vi kutimas legi ĵurnalon, cheri? 


— Malofte. 


Lys prenis la ĵurnalon, eldonitan en Oran, kaj ŝi montris la 
plej novan anoncon de la gubernio al la junulo: „La 
malkovranto de la krimo, se li estas kunkulpulo, aŭ punato, 
ricevos amnestion. Eĉ tiam li ricevos amnestion, se li estas 
komplico, kaj nepre centmil frankojn, se li kaptos bejon 
Muhat vive aŭ morte.” 


— Kion vi farus, se vi ricevus tiujn centmil frankojn? 


— Mi edzinigus vin — li respondis senhezite. La virino diris 
nenion. Si ekmeditis. — Cu eble ankaŭ vi... konsentus?... — 
demandis Horn timeme. 


— Stultaĵo — interrompis Lys, — diru! Ĉu vi scias, kio estas 
la thar? 


— Kiel mi scius tion? 


— Thar estas sanga venĝo! Sankta afero en tiu ĉi lando. La 
verŝitan sangon de murdito oni povas forigi nur per sango. 
Se iu murdis les proksimulon, tiu milfoje estos malbenita en 
la transmondo, kaj Mawlana ne kaptos lin je la haroj en iun 
el la sep ĉielregnoj de Mahometo, se li ne revenĝos pro la 
veŝita sango. 


— Kial vi diras tion? 


— Baldaŭ ni parolos pri tio. Venu morgaŭ en la sama tempo 
al la malnova moskeo, kie staras la berberaj tendoj, ĉe la 
fino de Suq. Kaj nun formetu tion... Rigardu!.. Ĝi estas foto 
pri mi. Vera mohametana virino neniam permesas fotografi 
sin. Li... Tribone faris ĝin pri mi tiel, ke li Ŝnurligis min. Eĉ pro 
tio Mi repagis al li. Ĉu vi kredas aŭ ne: tiu bildo havas 
potencon. Ghut ŝatas tiun sakrilegian bildon kaj evitas ĝin. 
Ne forgesu, ke Ghut estas la malica sinjoro de la dezerto, lia 
armeo konsistas el miliardo da polveroj, kaj la etaj, apenaŭ 
videblaj soldatoj de jarmiloj sieĝas kaj pereigas montojn, 
vilaĝojn, oazojn. Formetu tiun bildon. Se vi estos iam en tre 
malfacila situacio, reprenu tion. Ĝi helpos vin. 


Horn rigardis la bildon. Malvarma timo eksidis sur lian koron. 
La foto prezentis virino en brakseĝo, ŝnurligitan ĝis 
senmoveco, kun vizaĝo taŭzita de teruro kaj kolero. 
Zorgeme li pakis la bildon en ĵurnalpaperon kaj enpoŝigis 
ĝin. 


— Ne forgesu — ripetis Lys, — se vi estos en vere malfacila 
situacio, prenu tiun bildon, kaj Ghut ne havos potencon 
super vi, via sorto fariĝos pli bona. 


..La sekvan tagon ĉe la malnova moskeo Lys prezentis lin al 
kripla arabo. Li ankoraŭ ne estis maljuna, sed ia eksplodo 
terure kripligis liajn krurojn, mankis la fingroj de unu el liaj 
manoj, kaj la disŝutiĝinta pulvo lasis multajn etajn 
postsignojn sur lia vizaĝo. En liaj manoj estis malgrandaj 
lignoskabeloj, per kiuj li sin trenis preskaŭ glitante en la 
polvo. Ili eksidis sur plata roko, iom malproksime de la 
moskeo. 


— Darudon, diru ĉion al la soldato — ekparolis Ruĝa Lilio, kaj 
la arabo kun malamo rigardis al Horn. 


— Mi ne povas multe diri. Se la soldato mortigos Muhat-on, 
tiam mi donos la bejon en liajn manojn. Kaj la soldato diru 
ankaŭ tion al Muhat, ke Darudon estis la farinto. Li ne povis 
propramane mortigi Muhat-on, ĉar li fariĝis mizera ruino 
dum la sieĝo kontraŭ Tafilalet. Sed la thar tamen atingos lin 
pere de miaj manoj, ĉar li pendumigis mian junan fraton, 
kiel ian nekredulon. Kiel pork-manĝulon. Tiam mi ĵuris, ke 
potenca sinjoro ankoraŭ ne estis tiel mizere pereigita, kiel 
mi prenos la vivon de Muhat, kiu estis militestro de Barud el 
Mansur, komandanto de Tafilalet... Kaj se vi, soldato, kiam vi 
puŝos vian bajoneton tra lia koro, kaj se vi ĵuros je via dio, ke 
vi estus turmentata pro eterna damno, se vi trompos min, 
tiam mi transdonos al vi tiun Muhat-on, kaj ankaŭ la centmil 
frankoj estu la via. Ĉar mi jam deziras nenion pli, nur 
plenumiĝu la thar. Ĉiu legiano estas monavida, kruela, 
malica, ruza kaj saĝa. Tial mi diris al Lys, ke legiano estas 
bezonata... Mortigu lin! Kaj tiam ankaŭ Lys havu tre multe 
da mono, ĉar ŝi ĉiam estis bona al mi... 


Antaŭ ol Horn povintus respondi, Lys rapide interrompis: 


— Mi promesis al vi, ke la thar plenumiĝos, se vi diros al la 
soldato, kie kaŝiĝas Muhat. 


— Via vorto estas prava, Lys Rouge. Mi konas la ĉefoficiron 
de Muhat, kiu antaŭ la revolucio spionadis en Parizo, kiel 
inĝeniero. Antaŭ nelonge mi vidis kamelpeliston en la Suq. 
Miaj okuloj estas bonaj. Mi rekonis tiun inĝenieron en la 
pseŭdovestaĵo de la kamelpelisto. Li estis tiu. Ibn Razut, la 
adjutanto de Muhat! Ibn Razut en kamelpelista vestaĵo. Mi 
rekonis lin. Mi sciis, ke helpe de li, mi trovos la bejon. La fian 
murdiston!.. Mi sekvis la kamelpeliston. Nokte li iris al Di 
Djema el Mansur, kunportante manĝaĵojn. Li malsupreniris 
en la subteran tombon de reĝo Ihrambek. Li estas enterigita 
en granda profundo, en marmora sanktejo. Lian tombon 
fermas tiu kolosa ŝtona fermoplato, kiu estas videbla de 
malproksime super la reĝaj kriptoj. Al nenies kapo venas la 
ideo, formovi tiun mult-kvintalan ŝtonplaton. Ĝi tute ne 
eblas. Aro da laboristoj estus bezonataj al tio. Sed grandega 
kaktoarbusto kaŝas ŝtuparon malantaŭ la ŝtonplato. Ibn 
Razut iris tien. Se la fia hundo kaŝiĝas tie, oni vane serĉas 
lin. Neniu havas la ideon, ke vivantaj homoj bivakas sub la 
kolosa tombomonumento. Sed mi scias, ke interne jam de 
semajnoj iu atendas bonan okazon, kies kapo valoras 
centmil frankojn. Mi parolis. Alaho estas granda, kaj 
Mahometo estas lia profeto... Ankoraŭ ion: el la sanktejo de 
Ihrambek kondukas rekta subtera koridoro. Ties 
malsuprenirejo troviĝas proksimume je ducent paŝoj, 
malantaŭ ruĝa, granda tomboŝtono. 


Horn rigardis Ruĝan Lilion, tiel konsternite, ke li ne povis 
ekparoli. Dume la arabo fortenis sin. 


— Kial vi gapas?! — ekkriis la virino riproĉe. — Ĉu vi ne 
aŭdis? Vi scias la sekreton pro kio la tuta lando staras 
militprete. Vi kaptis la bonŝancon, kiel ĝi sucesas eble nur al 
unu el centmil homoj dum la vivo. Iru, kaj profitu ĝin! Nenion 
diru kaj promesu! Se vi sentas tiel, ke vi volas reveni en vian 
landon kiel riĉulo, nenio ligas vin al mi. Iru trankvile, kaj 
forgesu min. Dankemo ne ligu vin al mi. 


- Ĉu feliĉe, ĉu malfeliĉe, ĉiumaniere mi revenos al vi, Lys, 
ĉar mi amas vin... Sed vi forgesis ion. Mi havas kvin 
kamaradojn, kiuj ĵuris amikecon inter si en bono kaj 
malbono. Se ni dividis al mizeron de la legiana vivo, tiam mi 
devas dividi kun ili ankaŭ la monon kaj la gloron. 


— Vi estas freneza! — siblis la virino. Kian rilaton vi havas al 
tiuj friponoj. lu ajn el ili enpoŝigus senvorte la tutan 
bonŝancon, fajfante pri vi. 


— Mi ne kredas tion, Lys. Sed la sekreto estas la via. Se vi 
ne volas, ke mi inicu miajn amikojn, mi silentos kaj forgesos, 
kion rakontis tiu araba satano. 


Ruĝa Lilio longe esploris la vizaĝon de Horn. Poste ŝi 
kapjesis. 


— Jes... Ankaŭ li estus same parolinta... Li estis ĝuste tiel 
freneza, honesta knabo. Juste, comme tu es... Iru kaj 
rakontu tion al ili. Mi ne konas la aliajn, Rastignac kaj 
Thillmann estas ruzaj, aŭdacaj homoj, ne timu, ili scios, kiel 
devos ĝin plej bone aranĝi. Sed mi havas kondiĉon: mi estas 
la sepa. Mi volis donaci ĉion nur al vi... Sed nun jam mi ne 
scias, kio okazos al vi... kaj ili ne akaparu unu parton... Diru 
nenion! Vi ne konas Afrikon, la legianojn. Hodiaŭ eĉ la vivon 
ili oferus por la amiko, kaj morgaŭ, se ili estas nervozaj aŭ 
freneziĝas, ili batfaligas vin pro gamelo da legomaĵo. Mi 
volas scii ĉion! Ĉu vi komprenas? Ni estas sepope por la 
sekreto. Kisu min!.. La profeto gardu vin... 


— Unue — diris Thillmann — povas esti, ke la arabo tute 
idiotiĝis jam pro la fumado de opio, kaj li babilaĉis. Kaj 
malantaŭ la tombomonumento ne staras kaktoarbusto, 
malantaŭ ĝi ne torviĝas malsuprenirejo, sed se tamen estus 
ŝtuparo, tiam nur iama reganto kuŝas sub tio, kaj la sekreto 


aliloke kaŝiĝas. Sed ni supozu — eksplikis Thillmann la tezon 
kun granda plezuro, — mi ripetas, ni supozu, ke la arabo ne 
estis tute idiota, kvankam tio malofte okazas, ni do diru, ke 
tiu Muhat estas en iu reĝa kripto de Di Djema el Mansur. 
Juna germano, vi kuros al la gubernio kaj rakontos ĉion. 
Kaptinte tiun Muhat-on, oni tiklos lin ĝismorte kaj remburos 
llan kadavron. Vi rajte ricevos, amiko, la centmil frankojn. 
Tion eĉ la plej ebria ŝtatsekretario de la koloniaj aferoj ne 
kontestos. Sed!.. Unue oni scivolados kiel vi informiĝis pri la 
sekreto? Tial ni ĉiuj sesope estos liverataj katenite al Oran. 
Kun la plej baldaŭa transporto alvenos Ruĝa Lilio kaj la 
arabo. Ambaŭ estos kondamnitaj al ses jaroj, ĉar ni divenis 
danĝeran ŝtat-sekreton, kaj ĉar la ordono temas pri 
amnestio, sed tute ne temas pri la eksigo el la soldatservo, 
tiel ni ricevos bonegan postenon, eble en la ĉirkaŭaĵo de 
Timbuktu, aŭ en Hindoĉinio, eventuale en la mezo de la 
infera Sharo, kaj niaj bonvolaj superuloj devas zorgi pri tio, 
ke ni ne vivu ĝis la plej ekstrema limo de la homa aĝo en tiuj 
teruraj lokoj. Sed ili estos tre pedantaj, ke la centmil frankojn 
ili precize dividu inter niaj heredantoj ĝis la lastaj centimoj. 
Do, se vi, amiko volas kuri, por ricevi tiujn centmil frankojn, 
mi tre petas vin, sekretigu, ke ni konas unu la alian, ĉar mi 
ne volas havi tiun feliĉon. 


— Li parolis prave — kapjesis Rastignac. 


La ses legianoj sidis sur herboriĉa montdeklivo. Rastignac 
kaj Thillmann, malgraŭ sia pesimismo, de tempo al tempo 
rigardis unu al la alia kun strangaj, kvazaŭ ebriaj okuloj. 


— Sinjoroj, ni estas soldatoj — ekparolis Lothar, — ni devas 
informi la kompetentulojn pri la indikoj. 


— Ni estas legianoj! Ĉu vi scias, ke ni havas tradicion, kiu tre 
bone karakterizas nian soldatan vivon — diris Thillmann. — 
De supre ne atendu benon. Se oni promesas ion bonan, ĝi 


alvenos al ni en tagordono, kaj ĝi fariĝos puno. La legiano 
mem aranĝa ĉion. La legiano fidas al neniu, kaj precipe ne al 
la bonvola komplezo de la superuloj. Kion ni akiras per 
kolbo, ruzo kaj lerteco, tio apartenas al ni. 


— Kion do vi volas fari? — demandis Horn. La rigardo de 
Tyckler, Rastignac kaj Thillmann renkontiĝis. 


— Ni volas tion — diris la hakisto post mallonga pensado, — 
ke vi rekrutoj blinde fidu nin en ĉio. Ni, triope, malnovaj 
legianoj, plej bone aranĝos tiun aferon. Kredu tion. 


— Miaflanke — rimarkis Hoffer, — se temas ne pri kartludo, 
mi ne povas ekspluati mian bonŝancon. Mi konsentas, ke la 
tri oldaj soldatoj transprenu la komandon. 


Tyckler diris nenion ĝis nun, ĉar dum la tuta parolado li sin 
gratis. Nun ankaŭ li partoprenis la konsiliĝon per oscedo. 


— Kion vi pensas, kial anoncis la militestraro centmil 
frankojn por la kapo de Muhat? Ĉar tiu kanajlo valoras 
minimume kvin milionojn. Vi estas sufiĉe malsaĝaj transdoni 
ĝentile la altvaloran platenon, kontraŭ svaga centmil 
frankoj. 


Li eldiris tion. Fariĝis granda silento. 


— Jes — ekparolis Rastignac raŭke. — Temas ĝuste pri tio, 
Sep homoj por centmil frankoj. Diable! Malpli ol dekkvin mil 
frankoj por unu persono. Ĉu ni estas almozuloj? Kaj la 
plateno estas tie! Se ni ricevus ĝin de tiu fripono, ni ĉiuj 
fariĝus maharaĝoj ĝis nia vivofino, kaj ankaŭ por niaj nepoj 
restus el tio. Tiu plateno estas la heredaĵo de la legio. La 
malbenita kompanio testamentis tion al ni. lam ĝi devas fali 
en la manojn de kelkaj aŭdacaj legianoj. Miaflanke mi fajfas 
pri la premio. Mi volas la platenon! 


- Ĉu vi imagas tion — diris Lothar, — ke ni forprenos la 
platenon kaj lasos forkuri tiun homon, aŭ antaŭ ol ni estos 
transdonintaj Muhat-on al la militestraro, ni kaŝos la 
trezoron? 


La firmkaraktera, bronzkolora vizaĝo de la tri malnovaj 
soldatoj senmove direktiĝis al la instruisto. Neniu respondis. 

La deŝanĝaj taĉmentoj alvenis unu post la alia. Vespere oni 
trumpetis viciĝon. Thillmann kaj Rastignac maltrankvile 
rapidis en la korton. Ili povas forĵetis sian sekreton, se nun ili 
devus subite ekmarŝi ien. Kvankam la ordono en kiu ajn 
tago povas alveni. Estis evidente, ke okazos ilia deŝanĝo. Ili 
ankoraŭ ne ekiris. Oni distribuis nur eksplodajn kartoĉojn al 
ili, el sigelitaj lignokestoj. Ĉiuj homoj ricevis cent dudek. Tio 
signifis, ke post kelkaj horoj ili ekmarŝos. Nur unu ebleco 
restis por ili, nokte iri en la tombejo kaj efektivigi la planon: 
la dizerton. Neniam estis pli senespera tiu plano en 
Marakesch, ol ĝuste nun, kiam la urbo kaj ĝia ĉirkaŭaĵo estis 
okupita per blokadringo tra multaj kilometroj. Sed se la 
fortuno aperas kaj serioze elektas por si kelkajn homojn por 
dorloti ilin, tiam ĉiu malfavora hazardo vane intervenas. 


Vespere la kaporalo difinis la noktan patrolon al la vojlinio, 
apartiganta la Suq-on kaj Quartier Reservĉ-on. Nun venis la 
vico de la „germana kliko”. Je la oka vespere la ses federuloj 
fiksis la „aiguille-on” sur la pafilon, kiel oni moknomis la 
mallongan stileton de la legianoj, kaj ili ekiris malsuspren, 
sur la serpentlinia vojo, kondukanta el Gueliz. Rastignac 
gvidis la patrolon, kiel la plej aĝa soldato en la rango. Ili 
forlasis la difinitan vojon. Dum tiu nokto oni povis libere 
interbatadi en Quartier Reserve, ĉar la patrolo, pasante tre 
la ruinaj muroj, iris trans la marche arab-on, ĝis la tombejo 
de la grandaj dinastioj, kie inter palmoj, mimozheĝoj kaj 
tamarikoj altiĝas la kolosaj, neĝe blankaj maŭzoleoj. Neniu 
el ili ankoraŭkparolis. Evitante la ĉefenirejon, ili iris ĝis tiu 
parto de Di Djema el Mansur, kie senhomaj, vastaj kampoj 


borderis la tombejon. Eĉ unu vivulo ne vagis tie. Post la oka 
vespere por eŭropanoj estis malpermesite iri en la araban 
kvartalon, sed indiĝeno por neniom da mono venus ĉi tien 
vespere, en la regnon de malicaj spiritoj. Rastignac levis 
sian manon, signante halton. Poste li sola iris plu kelkajn 
paŝojn apud la barilo. Li trovis tion, kion li serĉis. Unue li 
skuis elektitan punkton de la krado per siaj manoj, poste li 
kelfoje batis tien forte per la kolbo. La rustaj, malfiksiĝintaj 
ferstangoj, rompitaj, diskliniĝintaj lasis liberan vojon al ili. 
Rastignac levis sian manon. Ankaŭ la aliaj venis tien. 


— Thillmann, Tyckler kaj Horn venu kun mi. Lothar kaj Hoffer 
gardostaros. La instruisto ĉi tie, kaj vi ĉe la angulo, kie 
turniĝas la vojo. En avant... 


Eĉ unu superflua vorto ne aŭdiĝis. La rekrutoj sentis, ke ili 
falis en nerezisteblan drivon de rapide ruliĝanta tragedio, 
kaj tiuj tri homoj senhezite batfaligus iun ajn, se nun ĉi tie 
okazus kontraŭdiro. Kvazaŭ je komandvorto Lothar kaj 
Hoffer instinkte prenis sian armilon pafprete, la kvaropo 
penetris tra la krado en Di Djema el Mansur-on, liberigante 
la vojon per la fusilo. Ili iris homo post homo, kliniĝante kun 
dorso sub la pendantaj cipresbranĉoj. Ili jam estis ĉirkaŭ 
meze de la tombejo, kiam Rastignac denove mansignis 
halton. Li, Tyckler kaj Thillmann faris mallongan milit- 
konsiliĝon. 


— Nur tiu granda, blanka monumento povas esti. Tie staras, 
malpli supre, la ruĝa ŝtono, kie troviĝas la kaŝelirejo... 


— Ni iros al la ĉefenirejo. Tiel ni proksimiĝos al la fripono, ke 
li ne povu fuĝi — diris Thillmann, — Sed Horn, tamen iru al 
tiu ruĝa tomboŝtono, kie estas la sekreta elirejo. Tie vi 
staros. Se iu ajn aperus el la abismo, tuj mortigu lin! 


— Kaj ne pafi — diris Tyckler. — Nur per kolbo kaj bajoneto, 
silente, rapide. — Eĉ respondon ne atendinte, la tri homoj 
ekiris al la blanka tombomonumento, uzante ĉiun arbon kiel 
ŝirmilon. Horn mekanike kuris al la ruĝa ŝtono, laŭregule 
desfiliĝante, kvazaŭ li estus en la proksimo de malamikaj 
pozicioj. Li alvenis tien. Absoluta silento regis ĉie. La 
grandega, pompa tombejo senmove ampleksis en la 
premaera Afrika nokto, kun nekalkuleblaj marmor-ornamaĵoj 
inter la arbokronoj. El malantaŭ la nigra turo de Kutubia nun 
aperis la luno, kaj tra la frondaro filtritaj lumstrioj 
fantomeske brilis sur la multaj, rigide malvarmaj marmoroj. 
La koro de Horn batis en la gorĝo. Pasis minutoj, sed ĉio 
restis muta. Kliniĝinte super la faŭkanta aperturo apud la 
ŝtono, li aŭskultadis. Nenio. Malvarma kel-odoro frapis en 
lian vizaĝon el la profundo. Li ne povis sin reteni plu. 
Preninte sian fusilon, li palpante paŝis en la abismon. Sekvis 
ŝtupoj, kavigitaj en la sablo. Li iris. Unu, du, tri... dudek, 
dudek kvin... La aero fariĝis pli kaj pli sufoka. Fine, tre 
profunde li atingis malvastan katakombon. Kurpaŝante li iris 
antaŭen. Du-, trifoje la koridoro akre turniĝis. Ĉe iu kurbiĝo li 
haltis. Ĉu estis brueto? Li aŭdis ion. Li nun jam sciis, ke li ne 
estas malkuraĝa homo. Kun sinistra sento, anhelante, sed 
decidiĝinte li haltis. Li aŭskultadis. Nenio. Li volis pluiri, sed 
subite ponardo trafis lin deflanke, el senpera proksimo, kun 
tia forto, ke li ŝanceliĝis. La piko trafis lin ĉe la ventro. Horn 
blinde batis per la kolbo. Li sentis, ke la bato trafis, eĉ se ne 
eksterme. lo falis al liaj piedoj kun stranga ŝriko de rato. 


La soldato unue metis la manon sur sian stomakon, kie la 
ponardo trafis lin. Fortuno estis kun li. Lia kartoĉujo fendite 
faŭkis. La ponardo tie trafis lin, sed la klingo rompiĝis, kiam 
ĝi glitis tra la forta ledo inter la kuglojn. Horn elprenis sian 
aŭtomatan fajrilon. Blua flameto ekflagris en la kaverno. Tuj 
poste fariĝis mallumo, kaj Horn retropaŝis teruriĝinte de la 
spektaklo. Li estis preta vidi ĉion, sed ne tion, kion li vidis. 
Araba infano kuŝis sur la tero. Li havis ĉirkaŭ dek-dekdu 


jarojn. La knabo ne perdis sian konscion. Du malamikaj 
okuloj fulmis kun doloro kaj kolero el lia bruna vizaĝo. La 
deglitinta bato trafis lian ŝultron, kaj nun li kuŝis paralizita, 
eble rompiĝis lia osto, sed la knabo ne veis. Horn unue 
prenis la ponardon de li, apenaŭ povante tordi ĝin el la eta 
mano. Tiu infano estis tre forta kompare kun lia aĝo. Liaj 
fingretoj alteniĝis al la prenilo de la ponardo kiel la fero. 
Kvankam li aspektis maldika, nefortika knabo, kiel ĝenerale 
la arabaj infanoj. Horn denove aŭdis brueton. Nun jam li 
estis pli singardema. Li etendis sian maldekstran manon el 
malantaŭ sia antaŭendirektita bajoneto. Lia mano tuŝis 
molan harfaskon apud la muro. Horn nun komprenis. Ili 
estas la gefiloj de Muhat, kun kiuj li fuĝis. Se la bejo 
forsendis la infanojn, aŭ ili forlasis sian patron, tiam la 
dramo jam okazis. Li lasis la infanojn tie, rapidante reen tra 
la mallarĝa koridoro... 


Rastignac, Tyckler kaj Thillmann jam estis dek paŝojn 
proksime al la tombo. Poste ili ĵetis sin ventraltere. 
Centimetron post centimetro ili rampis ĝis la kaverno. 
Thillmann flustris al Tycker, ke li restu ĉi tie por gardi. La du 
homoj iris en la kavernon. Ĉirkaŭ je kvindek paŝoj lumo 
flagretetis. Ili iris piedfingre kaj havis grandan 
triumfosenton: la heredaĵo de la legio testamentiĝos al ili. La 
plateno! Cent kaj cent homoj mortis pro ĝi sen tio, ke ili nur 
antaŭ ili je dudek paŝoj. Kiel ajn silente ili ris, la oreloj de tiu 
homo, kiu estis interne, perceptis eĉ la plej delikatajn 
bruetojn. Jam malfermiĝis antaŭ ili la interno de la kripto. 
Meze staris kolosa katafalko, kun la reĝa ĉerko. Malantaŭ ĝi 
devas esti la alaia koridoro. Meĉo lumis. Estis videble, ke iu 
loĝas ĉi tie. Lavujo, spegulo, libroj, manlampo kaj potoj estis 
en la kripto. Tiu homo, kiu loĝis ĉi tie, ekaŭdis ilian 
proksimiĝon, ĉar li nun elpaŝis el la aperturo de la alia 


koridoro. Ĉu li volis fuĝi kaj li Ŝanĝis sian opinion, aŭ li kaŝis 
ion tie? Li malrapide venis el malantaŭ la katafalko. Li estis 
korpulenta viro kun saĝa vizaĝo, granda nazo kaj blanka 
hararo. Li tenis revolveron Browning en sia mano, tiel 
trankvile li iris al la mallumo, kie la soldatoj kaŝiĝis, kvazaŭ li 
mediteme promenus. Liaj nazloboj ektremetis, kaj li levis la 
kapon, kie la besto, kiam ĝi ekflaras malamikon. Poste li 
ekparolis trankvile, laŭte: 


— Estas superflue plu kaŝiĝi. Mi scias, ke vi kaŭras tie, mi 
scias ankaŭ tion, ke vi estas legianoj, ĉar vi uzas eĉ nun tiun 
malbenite fetoran oleon al la paquettage. 


— Mi kalkulos ĝis tri — diris Thillmann, — se vi ne forĵetos la 
revolveron, ni mortpafos vin. Unu, du, tri... 


— Bone. Estu tiel, kiel vi deziras. — Li forĵetis la 

revolveron. — Ne tial mi obeis, ĉar mi timas, ke vi plenumos 
vian minacon, Ĉar vi ŝatus ekscii ion kaj alion, de mi antaŭ 
mia morto, vi do estos singardaj mortigi min abrupte. 


La du soldatoj paŝis antaŭ lin kun antaŭendirektitaj 
bajonetoj. Muhat rigardis la stiletojn, penetrontajn lian 
bruston kun tiel malrespekta trankvilo, ke Rastignac-on 
kaptis kolero. 


— Nur mallonge, sinjoro — diris Thillmann —. Se vi donos la 
platenon al ni, kiu estas Ĉe vi, ni lasos vin forkuri, se ne, ni 
kontentiĝos pri la cent mil frankoj, ni transdonos vin al la 
milita tribunalo, tie oni scios la manieron, kiel paroligi vin, 
kaj poste vi estos ŝnurpenigita. Elektu! 


— Ĉu vi opinias, ke mi estas stultulo, sinjoro? Se mi donus al 
vi ian platenon, vi bele batus min je la kapo, kaj se ne, 
ankaŭ tiam vi farus same. 


— Do? Ĉu vi volas provi, se legianoj volas paroligi iun? 


— 'men fou — li diris kaj levis la ŝultrojn. — Agu kiel vi volas. 
Mi scias pri nenia plateno. — Post tio li trankvile turnis sian 
dorson al la bajonetoj kaj forpromenis. Thillmann retenis 
Ratignac-on, kiu volis ĵeti sin sur la bejon. 


— Trankvilon, oldulo... Unuavice tenu lin ŝakigita per via 
fusilo, se li moviĝos, ŝmiru lin sur la muron. Mi rigardos, kio 
estas en tiu kaverno, kion li kaŝis tie, antaŭ nia alveno. — 
Thillmann kaptis la acetilen-lampon de sur la sarkofago kaj 
ekiris. Muhat subite turniĝis. Ektremis liaj lipoj. 


— Atendu! Mi ne ŝatus, se vi superflue laciĝus. En la kvarno 
estas nenio. Vankam, se vi ne transdonos la platenon al la 
militestraro, sed vi kontrabandos ĝin, okazos nenia 
malbono, ankaŭ tiel estos utile al mia popolo, kiel mi konas 
la legianojn, vi certe kontrabandos ĝin el la lando. Mi havas 
kondiĉon. Mian kadavron metu ne en tiun ĉi kavarnon, kiu 
estas malantaŭ mi. Tiu sarkofago ĉi tie en la mezo estas 
malplena. Rigardu, ĝi havas facile formoveblan fermoplaton. 
Forpreninte mian vivon, metu mian kadavron tien. 


La legianoj rekone kunrigardis. Viro estas tiu, kiu staris 
vidalvide al ili. Vera viro. 


— Vi ricevos la platenon. Estu fieraj pri ĝi. Nur laŭ mia scio, 
ĝis nun mortis tricent kvardek sep homoj pro ĝi per violenta 
morto. Neniu el ili falis en batalo. Mi esperas, ke vi ne rifuzos 
tiun komplezon, ke mi preparu min al la morto laŭ mia 
kredo. Jen estas la plateno. Malpli multa ol ĝi estis iam, sed 
sufiĉa por kelkaj homoj ĝis la vivofino. Miaopinie ĝi valoras 
almenaŭ ducent mil frankojn. — Li malfermis ŝrankon, 
konstruitan en la muron, kies seruro estis lerte farita, kie du 
brikoj kuntuŝiĝis. Muhat ĵetis kvin longajn, fingrodikajn 
stangojn al la piedoj de la sodatoj. Ĝi kuŝis tie! Estis vere! La 
heredaĵo de la legio! La legenda trezoro! 


Muhat ne plu rigardis al ili. Li genuiĝis sur la preĝotapiŝon, 
kelkfoje li ĵetis sin vizaĝaltere kaj fervore preĝis. 


La legianoj, laŭ sia promeso, metis lian kadavron en la 
malplenan sakofagon... 

lli denove renkontiĝis ĉe la krada pordo. Ili sombre 
kungrigardis, kvazaŭ serĉante ian respondon en la okuloj 
unu de la alia, sed ili eĉ unu vorton ne parolis. En ordo ili 
viciĝis kaj ekiris reen. Ĉe la angulo ankaŭ Hoffer paŝis inter 
ilin. Estis malfrua nokto, la luno jam ne lumis, densa tropika 
obskuro sidis sur la reginon. En la fino de la kampo staris 
kampgardista kabanaĉo. lli eniris tien. Poste tintis io, kaj la 
lumo de poŝlampo respeguliĝis de sur la plateno. 


— Ni estas milionuloj — diris Hoffer raŭke. 


— Koncize, knaboj — ekparolis Thillman kun ia stranga 
malvarmo en la voĉo. — La plateno estas la nia, sed povas 
okazi, ke post semajno ni jam marŝaĉos en la dezerto, kaj 
milionulo ankoraŭ ne mortis tiel mizere, kia morto atendos 
nin. La platenon ni dividos je sep egalaj partoj, ĉar ankaŭ 
Lys Rouge meritas unu parton. Sed ŝi ricevos ĝin nur tiam, 
se ni jam estos fuĝintaj, ĉar nun ni povus doni al ŝi nur un 
tutan platenan stangon, kiu estas pli granda ol tiu, kiu 
koncernas ŝin. Dum ni estas en la legio, ni ne havas alian 
heredanton, nur nin mem. Kiu mortos, ties parton heredos la 
aliaj. Ni povos dizerti nur kune. Kiu fuĝos sola, tiu estos 
perfidulo. Ĉiu gardos ĉe si po unu stango. Se oni sendos iun 
el ni al danĝera loko, aŭ li devas disiĝi de la aliaj, li ne ratas 
kunporti la platenon. Se nur unu el ni estos en sekureco, tiu 
gardos ĉiujn stangojn, ĝis la aliaj revenos. Kiu rompos niajn 
regulojn: tiu mortos. Kiu provas fuĝi sola: tiu mortos. Ni ĉiuj, 
kiuj Ĉeestas, devigas nin, se iu ajn restos vivanta el ni, tiu 
punos la perfidulon. Tio estas la Leĝo. — Li disdonis la 
stangojn. — Kaj nun restas al ni la malfacila parto: la fuĝo. 


— Bone vi parolis, hakisto! — eksonis virina voĉo, kaj Ruĝa 
Lilio aperis el la mallumo. — Mi ankoraŭ aldonas nur tion, se 
ĉiu mortos krom unu, kaj tiu rompos la leĝon: mi trovos lin, 
El iu faldo de sia vestaĵo ŝi elprenis ponardon. — Ties pinto 
estas ŝmirita per la veneno de cerasto. 


...Kiam la patrolo ekiris reen, Horn flankenvokis la 
dancistinon: 


— Du infanoj kaŝiĝas en la kavarno malantaŭ la ruĝa ŝtono. 
Savu ilin, Lys. Mi volas... 


Ruĝa Lilio kapjesis. 


..Aŭrore la patroli revenis en Queliz-on, kaj Rastignac 
raportis al la serĝento, ke nenio eksterordinara okazis nokte. 


Nun jam estis certe, ke sekvonttage ili ekmarŝos. Laŭ la 
kutimoj de la legio oficiale ne estis komunikata al la soldatoj 
la tempo de la ekiro, nur pere de la voka trumpeto al la 
viciĝo, sed tiaĵo diskoniĝas fare de la serĝento, pere de la 
kantinestrino ĝis la simplaj soldatoj: morgaŭ nokte estos 
alarmo, kaj la deŝanĝita garnizono ekmarŝos... 


Tio estas la plej detala informo: ekmarŝi. Kien? En kiun 
direkton? Ĉu en Saharon, Hindoĉinion, Madagaskaron, 
Kongolandon? Tion scias nur la kapitano kaj eble la bona 
Dio. Sed ĉu estas egale? Ili neniokaze iros en tiun lokon, kie 
estas agrable vivi. Saharo, Hindoĉinio estas la sama afero — 
diris Tadief, kiu rericevis sian rusan rangon „kolonelo” en la 
legio, nur kiel moknomon. Li ne promociiĝis pli alten ol 
simpla soldato. La iama oficiro de la cara gvardio ja ricevis 
la honormedalon de la legio, sed rilate la rangaltiĝon, ankaŭ 
li statis samtiel, kiel Ratignac kaj Thillmann: plurfoje li 
malobservis la disciplinon kontraŭ siaj superuloj, pro tio li ne 


povis fariĝi suboficiro. Sed en la dezerto la sango pli rapide 
leviĝas en la kapon, precipe, se la varmo kaj la monotoneco 
lom agacas les nervojn, kaj li piedbatas je la stomako la 
insolentan, Bretonan kaporalon, kiu imagas tion, ke ĉio 
estas permesate al li. Tadief, kiel vere delikata homo, estis 
ekstreme maniereca, li parolis eksterordinare ĝentile al ĉiu, 
sed, ni diru, se iu falis en tiun eraron, ke ia bruska, mola ulo 
staras antaŭ li, tiu amare pentis tion. Tadief uzis la 
parolmanieron de la plej alta socia klaso de Moskvo, sed 
malgraŭ tio, li havis timigajn pugnojn, kaj li eĉ la diablon ne 
timis. Ekzemple li havis tian strangaĵon, ke li trankvile razis 
sin antaŭ la batalo, kaj li parolis kun la kelnerino de la 
kantino, kiel kun grafino de la gubernio Smolensk, sed en la 
legio kiu ne havis muŝon en la kapo? 


Li kune kun Lothar iris por pasigi la lastan posttagmezan 
libertempon. La instruisto ekŝatis la „kolonelon”, kiu havis 
klerecon de eŭropano. Li malproksime evitis siajn kunulojn 
de post la memorinda nokto. La forlasita kabano estis la 
lasta loko, kie ili povis trankvile paroli pri ilia faro, pri alia 
afero ili tute ne povintus paroli, tiel ili prefere evitis unu la 
aliajn. Estis hazarde, ke ili tamen renkontiĝis, ĉar la 
„kolonelo” kondukis Lothar-on en tiun temploforman, rondan 
ejon, kie Ruĝa Lilio kutimas danci. Rastignac, Tickler kaj 
Thillmann estis tie. Baldaŭ alvenis ankaŭ Horn. La atmosfero 
ne estis hejmeca, kiel alifoje. En la tuta araba kvartalo regis 
stranga maltrankvilo. Tagmeze oni trovis ĝenerale 
respektatan, kriplan, maljunan arabon, kiun ĉiu bone konis, 
kun frakasita kapo antaŭ la moskeo Kutubia. Ĉirkaŭ li estis 
skribita sur la asfalto per lia propra sango la terura vorto: 
thar! La kripla arabo nomiĝis Darudon, kiu ofte trenis sin al 
la kafejo, kie Ruĝa Lilio donis al li manĝaĵon aŭ monon. Nek 
Lys Rouge dancis kun tiom da emo, kiel alifoje. Ŝiaj okuloj de 
tempo al tempo direktiĝis al la enirejo. 


— Nur tiam vidiĝas, ke ŝi estas arabdevena, kiam oni tre 
atente rigardas ŝin — diris la „kolonelo”. — Plie ŝiaj movoj 
kaj rigardo havas ian orientan. Kiu ajn parizanino povus 
envii ŝian haŭton. 


— Sed ŝi estas pli nervoza, ol alifoje — diris Tyckler. — Kia 
artistino! Ŝi rikoltus laŭrojn sur la plej famaj scenejoj de 
Eŭropo. Se nur mi ne estus soldato! Eĉ per miaj lastaj groŝoj 
mi irus kun ŝi fari turneon. Fluegus la mono al ni. Ĉar tiu 
virino devus esti en Usono. En Broadway! 


Horn ne partoprenis la konversacion. Li estis nervoza. Li 
trinkis pli multe, ol alian fojon. Poste li sidiĝis kun Ruĝa Lilio 
ĉe alia tablo. 


— Ĉu vi trovis la infanojn? — li demandis la virinon. 


— Mi kunportis ilin al iu, kiu konas la kameliston. Tiun... Ibn 
Razut-on! 


— Estis stultaĵo! Ni devas gardi nin ĝuste de tiu homo. Kie 
troviĝas la infanoj? 


— Ĉe la vojkuciĝo, kondukanta al Mellah, loĝas 
legomvendistino, mi lasis ilin ĉe ŝi, kaj mi sendis ŝin por 
informi Ibn Razut-on. Jen ŝi venas! 


Araba virino paŝis al ilia tablo. 


— Lilio! Venu tuj por la infanoj! Mi ne trovas tiun kameliston, 
kaj mi ne volas, ke ili restu ĉe mi. Malagrablaĵo povas okazi 
al mi. Eĉ tion mi ne scias, kiuj ili estas. Se vi ne forportos 
ilin, mi nokte metos ilin sur la kamparon. 


Vesperiĝis. Proksimiĝis la tempo, kiam oni fermas la 
pordegojn de Medina. Lys Rouge ekstaris kaj preparis sin por 
ekiri. 


— Mi ne lasos vin iri sola! — diris Horn. 


— Vi restos ĉi tie! Ĉiu ŝatas min en tiu ĉi kvartalo, nenia 
malbono povos okazi al mi. Oni draste traktus vin, trovinte 
vin ĉi tie post la fermo de la pordegoj. 


Antaŭ ol Horn povintus respondi, ŝi elglitis tra la pordo. Sed 
la studento ne povis trankviliĝi. Terura timo ekregis lin, 
terura sinistra sento. Li vidis, ke liaj kamaradoj pagas, ĉar ili 
devas reiri. Li flankenvokis la instruiston: 


— Atentu min, sinjoro instruisto, mi ne povas rakonti pri kio 
temas. Vi devas rapide kompreni: se mi ne revenos ĉi tien, 
kiam eksonos la kanonpafo pri la fermo de la pordegoj, 
serĉu la unuan patrolon, kaj sendu ilin al la vojkruciĝo, 
kondukanta al Mellah.. — Eĉ respondon ne atendante, Horn 
rapide foriris el la ejo. Ĉe la stratangulo li vidis malaperi 
Ruĝan Lilion kun la legomvendistino. Preskaŭ kurante li 
klopodis resti sur ilia spuro. Li sekvis ilin je kvindek paŝoj, 
sin kaŝante malantaŭ arbotrunkoj kaj kabanoj faritaj el 
abodo. 


Mallumiĝis. Lothar staris senkonsile en la pordo de la kafejo. 
Jam aŭdiĝis ankaŭ la trumpetado de la vespersignalo, kaj li 
nur atendis, ke Horn revenu. La strato senhomiĝis, pigraj 
indiĝenaj ombroj aperis tie kaj ĉi tie. Ili rigardis la senkonsile 
starantan legianon kun strabaj okuloj. Lothar sentis sin 
iomete malbone. Poste ektondris la kanono de Gueliz! Nun 
estas fermataj la pordegoj de Medina. Li rapide ekiris. Kie 
oni povas trovi la patrolon? Horn certe estas en danĝero. 
Malpli proksime videbliĝis la muroj de Quartier Reserve, 
konstruitaj el kolosaj, neregulaj rokoj. Nun ekideis al li, ke 
oni ĉiam sendas patrolon tien. Li rapidis. Araboj, kiuj ĝis nun 
staris apud la muro, subite ĉirkaŭis lin. 


— Vi malfruis, kamaraĉjo! — kriis iu el ili, debatante lian 
ĉapon. La instruisto eltiris sian bajoneton. lu batis lin je la 
nuko per malmola objekto, kaj li falis vizaĝaltere. Rapide 
elglitinte inter la kruroj, li salte leviĝis kaj komencis kuri. Oni 
ne persekutis lin. Lothar aŭdis ridon malantaŭ li. Li kuris, 
kuregis. Subite li puŝiĝis al iu: tiu estis la estro de la patrolo. 


— Ĉu vi ne aŭdis la vespersignalon, ebria porko? — krakis la 
kaporalo. 


— Sur la vojo, kondukanta al Mellah... — li anhelis — oni 
atakis legianon el mia eskadrono... Horn... 


— Kurpaŝo! 


..Jam estis videblaj la vinbermontoj ekster la urbo. La du 
virinoj rapidis. 


— Vi tamen povus doni loĝejon por ili ĝis la mateno! — diris 
Ruĝa Lilio 


— Eĉ momenton ne! Mi ne volas havi malagrablaĵon pro la 
infanoj. — La vojdisiĝo aperis antaŭ ili, kie staris la kabano 
de la legomvendistino. Lys Rouge ekhaltis. Kvazaŭ burnuso 
estus ekbrilanta ĉe iu asrbusto. Ĉu eble ŝi eraris? 


— Rapidu, sinjorino! Tuj fariĝos nokto! 
— Tie, kvazaŭ apud via kabano... 


Arabo eksaltis el senpera proksimo kaj kaptis ŝian brakon. 
Kvazaŭ el la tero estus kreskintaj, kvar-kvin araboj burnusaj 
saltis el la apudvoja fosaĵo. lu draste kaptis ŝian brakon. Lys 
ŝrikante eltiris sia kaj ekkuris reen. La subita mallumo de la 
sentransira tropika nokto falis sur la regionon. Ŝi aŭdis la 
kurpaŝojn de malantaŭe. Ili tuj atingos ŝin. Sed nun 
vidalvide, el post arbotrunko tri pafoj tondris en rapide 


sinsekvo, kaj malantaŭ la dancistino peza korpo falis sur la 
teron. Horn! Li pafis el post la arbo! Ŝi ne estus povinta 
atingi la arbon, sed la junulo saltante antaŭ ŝin, kaptis ŝian 
brakon, unue li tiris la dancidtinon malantaŭ la arbon, poste 
ili komenis kuri tra la kamparo. Pafo tondris malantaŭ ili. 


— Surventren! — kriis Horn, kaj li tiris Ŝin sur la teron. Kugloj 
fajfis super ili. Horn reŝargis sian revolveron, kaj li kvarfoje 
pafis unu post la alia. Baldaŭ, utiligante la momentan 
paŭzon, ili rapide flankenkuris, perpendikle deflankiĝante de 
la ĝisnuna direkto, ke ili povu rifuĝi sub la ŝirmo de la 
mallumo. Lys klopodis venki sian malbonfarton per ĉiu sia 
forto. La fingroj de Horn tiel forte premis ŝian brakon, ke ŝi 
ŝatintus ekŝriki. La burnusaj ombroj serĉante iradis tien kaj 
reen sur la nokta kamparo. Nur forviŝiĝintaj konturoj estis 
videblaj. La fuĝantoj denove estis tie, kie la vojo turniĝis al 
la urbo. Nun! Ni devas riski! Ili subite leviĝis el la apudvoja 
fosaĵo, saltante sur la vojon, ili komencis kuri. Densa 
piedtamburado aŭdiĝis malantaŭ la fuĝantoj. Ili atingis iun 
el la malpuraj stratetaĉoj, kondukantaj malsupren al Medina. 
Longaj, oldaj domoj, mallumaj fenestroj rigide rigardis al ili 
ambaŭflanke de la malvasta strato. Grandaj ŝtoneroj, 
premiĝintaj en la tretitan grundon, anstataŭis la pavimon, 
kaj la Afrika nokto estis sufoke varma, vapora kaj prema. Se 
lu venus renkonte al ili, nur du homoj povus sekvi ilin el la 
alia direkto de la malvasta strato. Eble Horn povos reteni 
ilin, kiel en intermonto. Lys jam kuŝis sveninta sur la tero. 
Horn provis levi ŝin per unu brako, per la dekstre mano li 
pafis du foje. lu el la araboj falinte antaŭenruliĝis sur la vojo, 
la alia retiriĝis. La legiano serĉis ŝirmejon, trenante Lys-on 
kun si malantaŭ ŝtoncisternon, en kiun oni kolektis 
pluvakvon. La strato restis muta kaj senhoma. Ĉi tie oni 
povas trankvile mortigi iun ajn, precipe legianon. La 
popolaĉo, loĝanta ĉi tie, havas ĉiun kaŭzon ne miksiĝi en 
alies bataletojn. La araboj ofte pafis, kaj multaj kugloj 
frapiĝis al la ŝtoncisterno. Ŝparente la municion, ankaŭ Horn 


respondis per pafoj, por ke li tenu ilin for de la enirejo de la 
strato. Sed li sentis, ke tio sukcesos nur dum minutoj. Jes, 
Ibn Razut. Estis frenezaĵo, kion Ruĝa Lilio faris. Kuglo 
frotvundis lian manon, per kiu li tenis la revolveron. 
Ambaŭflanke de la strato jam ŝtelirante venis antaŭen la 
ombroj! Jen estas la fino! La araboj venis pli proksimen, 
uzante la kadavrojn de la falintaj kamaradoj kiel ŝirmilon. 
Ritmaj paŝoj bruegis malantaŭ Horn. Aŭdiĝis akra voĉo: 
„Halt! Fix!.. En joue... feu!” 


Super la kapo de Horn tondris pafaro, kaj kiuj restis vivantaj 
el la atakantaj araboj, tiuj serĉis rifuĝon en panika kuro. 


[li saviĝis! 
Il 


Sur la ampleksa ebenejo eĉ herbejo ne vegetis. La 
eskadrono marŝis en la presakŭ senakva dezerto Gidi, kiu 
komenciĝa ĉe la okcidentaj piedoj de la Alta Atlaso, 
etendiĝante ĉirkaŭ mil kilometrojn al sudo, kie ĝi formas 
grandegan marĉon, antaŭ ol ĝi finiĝus ĉe la bordo de 
Atlantiko. La kalva grundo rigidiĝis en malmoliĝinta, salpatra 
supraĵo dum la praa malvarmiĝo, kaj nenio kreskas sur ĝi, 
krom la mizera stipo kaj kardo kelkloke. Dum dek monatoj 
eĉ unu guto da pluvo ne falas sur tiun regionon, kaj la 
konstanta infero de la sesdek Celsius-gradoj formas metrajn 
fendojn sur la korpo de la tero. La silento de la pereo kovras 
la senliman ebenan stepon, kiu multoblige reflektas la 
surfalantajn, bruligajn sunradiojn kiel fundo de kolosa 
kaldronego. La monotonecon de la morta dezerto kelkfoje 
rompas nur la ŝrikante galopantaj grupetoj de hienoj kaj 
ŝakaloj, rabiiĝintaj pro la varmego kaj soifo. Ĉi tie trapasa la 
vojo de la legio al Sud-Okcidenta Afriko. 


Lothar luktis kontraŭ finlaciĝo. Horn tre suferis, sed li brave 
eltenis la marŝadon. Li kondutis fidele al la virto de la 
germanaj soldatoj. Li malgrasiĝis, sed fortikiĝis. La studento 
iom post iom hardiĝis viro. Rastignac malbukis la fosilon de 
Lothar kaj tansprenis ankaŭ lian ladbotelon. Dum tiu 
marŝado eĉ la plej malmulte da ŝarĝo ŝajnas neimageble 
peza. Thillman transprenis la cent dudek eksplodajn 
kartoĉojn. Dume ili lerte kovris la instruiston, por ke la 
suboficiro, marŝanta apud la vico, ne rimarku tiun esence 
malpermesitan maĥinacion. La pafilon ili ne povis 
transpreni. Kiu entreprenus porti du el la pezaj fusiloj Lebel. 
Tiel Lothar provizore refortiĝis denove. Kaj ĉu Hoffer? Kiel 
eltenis la vojon Hoffer, alkutimiĝinta al la unuaklasaj kupeoj? 
Strange, li estis dungita ĉe la kuracista, deponeja Ĉaro, kiel 
apotekisto. La du maljunaj apotekistoj sin trenis duonmorte 
en la marŝkolono, kaj tamen Hoffer sidis en la profundo de 
la ombra ĉaro, inter pansiloj kaj fioloj, kartludante pikedon 
kun la stabkuracisto. Li ne tre bone eltenis la vojon, plurfoje 
li plendis pro la infera varmego kaj pro la terura marŝado. 
Tial d-ro Marvel fine preskribis al li freŝigajn pilolojn. Poste 
Hoffer petis permeson eĉ al tio, ke li demetu la kamizolon. 
Ĉar la stabkuracisto havis admirindan bonŝancon en la ludo, 
ĝuste tiam, kiam Hoffer petis tiun komplezon, kiel, kiel ne, li 
disdonis kvar asojn al la doktoro, tiel li kontribuis, ke Hoffer 
demetu sian kamizolon. La flankarmilon li ĝis nun tute ne 
portis, kaj la cent dudek eksplodajn kartoĉojn li pakis en 
keston, inter sterila vato kaj jodo. 


La buŝo de Lothar denove ŝaŭmis. En duone senkonscia 
stato li subite forĵetis sian fusilon kaj iris plu kiel 
somnambulo. 


Kio nun olazos? 


Tiu legiano, nomata Tadief, kiun oni moknomis „kolonelo”, 
ĉar iam li fakte estis kolonelo, kaj post la malvenko de 


Wrangel li venis en la legion, li skuis Lothar-on kaj montris 
sur la armilon. Sed tiu nur iris. Eĉ kliniĝi estis neeble. Kiu 
levus pezan armilon en tiu ĉi morta ekskurso? Kaj se iu 
levus, kion komenci per ĝi? Rastignac kaj Thillmann 
kunrigardis. Poste Horn kliniĝis kaj surŝultrigis la fusilon de 
Lothar. Neniu ekparolis. La lipoj krevetis pro la sekeco. La 
ztrinkakvon jam ĉiu foruzis, nur tiom restis en la ladboteloj, 
kiom ili devis doni por la kuirado. La sola maniero refreŝiĝi 
estis tio, ke ili po duonhoro malsekigis la naztukon per kelkaj 
gutoj da akvo, poste frotis la palaton kaj la epigloton per ĝi. 
Horn savis Lothar-on de la certa morto, sed minimume de 
unujara punlaboro. Ŝanceliĝante li trenis sin kun la du 
fusiloj. Neniu kuraĝis transpreni lian ŝarĝon. De tiam oni 
alimaniere rigaris al la malgranda Horn, kiam la deknaŭ jara 
studento alvenis, je la sepa vespere, kun sia eskadrono en 
Namas-Rumba-on, kun la du fusiloj sur liaj ŝultroj! 


IV 


Ili ripozis tri tagojn en la oazo. Lothar ne dankis al Horn per 
vortoj tion, kion li faris por li. Tute ne estis eble danki tion 
per vortoj. Li premis la manon de Horn, kaj li rigardis sur la 
junulon, sed kun tiu stranga brilo en la okuloj, kiu povas 
aperi en la legio nur en la rigardo de malfeliĉa intelektulo, 
ĉar ĝi havas striktan rilaton al tiuj, kiujn oni ĝenerale nomas 
larmoj. 


llia vojo kondukis jam sur pli facile irebla tereno de tie Ĉi ĝis 
la lago Ĉado. Ili devis venki malfacilaĵojn nur sur tiu 
mallonga itinero, kie Ekvatora Afriko intertuŝiĝas kun la 
ventmordita kavego de Saharo, etendiĝanta al oriento, tra la 
tiel nomata suda deflalcio. Nun jam eĉtio diskoniĝis, 
verŝajne pere de Hoffer, ke la celo de ilia marŝado estas 
Kongolando. Venis la dekdua horo, kiam oni devas reguligi la 
konton kun Ibrahim ben Sinza. Sinza utiligis tiun 
cirkonstancon dum dek jaroj, ke la regiono de la riveroj de 


Kongo intertuŝiĝas kun la limteritorioj de deversaj ŝtatoj. Li 
estis senkompata sklavkomercisto. Oni multe pli respektis 
liajn komisiitajn impostistojn, ol la francajn, anglajn aŭ la 
belgajn guberniestrojn. Liaj punekspedicioj estis 
nepriskribeble kruelaj. Liaj manoj atingis eĉ ĝis Londono, ĉar 
sekrete la gum-, ebur- kaj lingo-trustoj apartenis al liaj 
impostpagantoj, kiuj malfermis kurantan ĉekkonton en 
Leopoldvilo por la nekronita reĝo de Kongolando. La forto de 
Sinza konistis en tio, se oni persekutis lin en iu provinco, kaj 
li jam preskaŭ estis ĉirkaŭata, tiam li fuĝis tra iu montara 
pado aŭ sur flankrivero en la najbaran terenon, kaj la franca 
militistaro, sekvanta liajn spurojn, unue devis peti skriban 
aprobon de la koloniafera ŝtatsekretario de Bruselo, pere de 
la pariza ambasadoro, por persekuti la rabiston ankaŭ sur 
belga teritorio. De antaŭ la belgoj li fuĝis sur anglan 
teritorion, kaj se oni eĉ tie minacis lin, li denove aperis en 
Kamerunio. Tiu rabisto donis kaj nuligis ordonojn, laŭdire 
plurfoje en jaro li vizitis Eŭropon, tiam li portis smokingon 
kaj amikiĝis kun bankieroj. Eĉ tion oni rakontis, ke la lokaj 
burĝaj instacoj konstruas vilaojn en Kongolando el la 
koruptmonoj de Sinza. Dek jarojn daŭris la duonoficiala 
regado de Sinza. Dum tiu tempo li estis bezonata, ĉar la 
ŝtato ne havis rajton peli milojn da sklavoj al la industriejoj, 
kiujn nepre bezonis la kapitalistoj. Sed nun oni pleniĝis 
ĝisgorĝe per Sinza, ankaŭ en Bruselo, Parizo kaj Londono. 
Precipe de tiam, kiam efikaj laborist-protektaj leĝoj 
malpermesis, ke sklavoj plenŝtopitaj en nehigienaj barakoj, 
servute laboru por senvaloraj perloj kaj ĉifonoj. Sinza fariĝis 
nebezonata, oni devis elimini lin el la rubriko de la elsprezoj, 
kaj fine post dek jaroj oni divenis tiun oportunan ideon, ke la 
militistaro de tri Ŝtatoj samtempe devas persekuti la 
banditon, kaj li ne plu povos daŭrigi la ludon „kie estas la 
tondilo”. La angla, franca kaj belga militistaj registaroj laŭ 
komuna plano komencis agadon ekstermi la rabiston, kaj 
llan hordon, konsistantan el multaj centoj da personoj. La 


angla registaro anoncis kvin mil pundojn al tiu, kiu kaptos 
Sinza-on, kaj oni deklaris militan staton, krome tujan 


juĝeldiron al tiuj, kiuj donos manĝaĵon, rifuĝejon al la rabisto 
aŭ al liaj homoj. 


Ili informiĝis pri ĉio ĉi pere de Hoffer, kiu alimaniere klopodis 
utiligi sian favoran pozicion ankaŭ por siaj kamaradoj. Kiam 
ili alvenis al la lago Ĉado, li liveris proksimume mil 
eksplodajn kartoĉojn apud la jodo kaj vato, per kiuj li tre 
faciligis la sorton de siaj amikoj. 


Dum la tendumado ili estis kune, kiel ĉiam, sed ili neniam 
parolis pri la plateno, nur pri la fuĝo. Ili jam havis geografian 
karton, kompason, kiujn akiris Hoffer el la deponejo, krome li 
provizis la kamaradojn per cigaredspecoj, doneblaj nur por 
la oficiroj. La tri veteranoj: Rastignac, Tyckler kaj Thillmann 
estis tre singardaj rilate la diversajn planojn. Horn plej 
volonte ekkuregus en la dezerton. Lothar prefere, laŭ la 
detaloj de junularaj romanoj alparolis al la temo. Hoffer 
opiniis, ke ili devus korupti kelkajn oficirojn, aŭ dum kartludo 
il ebriigos la stabkuraciston, kaj li prenos liajn dokumentojn 
kaj vestaĵon. Sed la malnovaj, senrangaj soldatoj konis 
Afrikon, kaj laŭ ili, oni devas atendi favoran okazon. Poste 
Tyckler kantis germanajn kantojn aŭ prezentis klasikulojn, 
kaj fininte sian programon, li ĝenerale turnis sin al Lothar: 


— Ni intelektuloj, kiel vi kaj mi, eĉ en la dezerto ni ne 
prineas nian kulturon. 


Horn helpe de Lothar skribis leterojn franclingve al Lys 
Rouge, kiu en Marakesch atendis la okazaĵojn. Unue li skribis 
la leteron manete, poste Lothar korektis ĝin, kaj tiam Horn 
denove skribis ĝin nete. Post la plej laciga marŝado li 
zorgeme skribis la leteron dufoje, kiam por Lothar eĉ tio 


kaŭzis teruran suferon, ke li tralegu ilin. Spite al tio, li tre 
konscience faris la korektadon. 


Unuiĝinte kun angla eskadrono ili daŭrigis la persekutadon. 


..Majoro Rawson, la estro de la anglaj sapeistoj, sidis en sia 
tendo kun kapitano Sebastiano. 


— Nun ni provu simple militvagi. Bedaŭrinde, mi vidas, ke 
tiu fripono iel sciiĝas pri niaj antaŭe difinitaj planoj. Ni ja ne 
trovos lin mem, sed ie ni tamen kaptos liajn banditojn. 


— Sed ni volas Sinza-on! 


— Ni ne povas kapti lin per tamburado. Laŭ mi, la sukceso 
havas nur unu manieron: se iu ekiros sola, kaj li altrudiĝos al 
la rabisto en ia nesuspektinda situacio. Eble iu fripono el liaj 
homoj, por la anoncita mono... — Li faris movon per la 
manplato al sia gorĝo, montrante, kion devus fari tiu kanajlo 
al Sinza. Majoro Rawson estis unu el la plej valoraj membroj 
de la angla Sekreta Servo. La angloj ankaŭ nun fidis lin, ke li 
kaptos Sinza-on. Kaj Rawson trovis la celdirektan rimedon. Li 
kaŝdungis paŝtistojn, koruptis pastrojn, por ke li atingu la 
kapon de Sinza „sur privata vojo”. La majoro proksimiĝis al li 
per liaj rimedoj. Per koruptado, per perfiduloj li tiris la maŝon 
ĉiam pli strikta ĉirkaŭ li. Rawson diris sincere al siaj 
superuloj, ke li ne tro fidas pri la persekuta ekspedicio. La 
okazonta katastrofo pravigis lin. 


Kapitano Sebastiano marŝis antaŭen sur la teron de bantuoj 
por militvagi. Li interkonsentis kun Rawson, ke ili iros laŭ 
cirklo, kaj ĉe la rando de la arbaro Mangbatu, la du 
eskadronoj renkontiĝos. Ili jam kune kun la sapeistoj 
penetros en la marĉon Tuburi. Mem la tero de la bantuoj 
estas iom marĉa, sed en la ĝangalo, sub la tropiko ne 
ekzistas sinkema torf-marĉo, plie papirus-veprejoj kaj la 
netrairebla, volviĝanta reto de hidrofilis-oj montras la 


marĉon. La regiono, la homoj, la klimato, la tuta medio 
mute, malamike, mortminace ĉirkaŭis la malgrandan 
francan taĉmenton, kiu marŝis sur la unusola pado. Ĉi tie 
situis iam Lunda-lando, la regno de Muata Javo, la plej 
potenca regnestro, kaj sur la tero de Afriko oni nenie 
malamis kun tia superstiĉa abomeno, kun tia fanatika 
sangavido la eŭropanojn, kiel ĉi tie, en la ĝangalo Ubangi- 
Sari, kie la bantuoj, la njam-njamoj kaj la malaltkreskaj 
pigmeoj, malantaŭ ĉiu arbedo kaj ŝtonamaso tenas preta la 
nevideblan, rapide mortigan „faton”, sur la pinto de iliaj 
sagoj, Ŝmirantaj per kadavra veneno. Tiuj indiĝenoj povis 
danki sian sendependecon, relativan sekurecon al Sinza, tial 
oni organizis batalpretajn taĉmentojn en ĉiu vilaĝo. 


Sur Lothar komencis montriĝi la simptomoj de caffard. La 
caffard, la mistera, nekonata demenco, kiu en la dezerto kaj 
ĝangalo ekstermas centojn da lagianoj. Ĝi komenciĝas per 
melankolio, kiu daŭras tagojn, eble semajnojn, poste ĝi 
eksplodas en amoko, kaj la kamaradoj devas mortbati la 
kompatindulon. Se oni sukcesas ŝnurligi la malsanulon, nur 
liaj suferoj estos longigitaj, ĉar li mortas dum horoj pro cerb- 
aŭ pulmosangado. La sola rimedo de la resaniĝo: rapida 
Ŝanĝo en la mediaj cirkonstancoj, io, kio rompas la 
monotonecon de la ĝangalo kaj la dezerto. Ofte ĝuste en 
sanga batalo solviĝas la komenciĝanta caffard, do estas 
egale, kiel, sed nur ĉesu la silento, la monotoneco, la 
senŝanĝa simultaneco de la horoj kaj okazaĵoj, en sufoka 
varmego, dum senanima marŝado. Ĉe la flavaj tempioj de 
Lothar la ostetoj moviĝis kiel brankoj. Li ne lavis sin, kelkfoje 
li balbutis al si mem, kaj liaj okuloj dum momentoj 
senesprime direktiĝis al tiu, kiu parolis al li. Sur la gutantaj, 
ledecaj folioj de la dens-frondaj arboj, el la ŝim-odoraj 
vaporoj de la tero, en granda, morta silento nevideblaj 
fantomoj pezis sur la humoro de la soldatoj. Tiu ĉi arda, 
malseka, senmova aero, kun la koŝmara omeno de la 
nekonata danĝero estis pli malbona ol la reŭmatismo, 


atakanta ostojn, aŭ la febro, pro kio senescepte ĉiu homo 
frostotremis, kaj konstante nevideblaj, etaj sonoriloj tintadis 
en ĉies cerbo pro la multe da kinino. 


lu morte falis el la vico, poste alia. De kie venis la sagoj? 
Neniu sciis. lli komencis blinde pafadi al la kontraŭaj veproj. 
Jes! Sukcesis! Kelkaj pigmeoj ekkuregis malsupren sur la 
arbara vojeto. Fine! Fine io, kio rompas la monotonan, tretan 
bruadon de la soldatŝuoj. Ili sovaĝe, kure torentis de sur la 
monteto al la bone videbla, malgranda, negra vilaĝo. Ŝajne 
forlasitaj kabanoj staris tie. Probable nek la kapitano regis 
siaj nervojn. Li ne lasis postgvardion, li ne sendis patrolon, li 
komandis ŝturmon kontraŭ la vilaĝo. Ĝis nun ili iris sur 
mallarĝa pado, kelkloke ili devis disbati la rotang- 
volvobranĉojn, ŝosojn per la kolbo. Ambaŭflanke borderis la 
vojon la netrairebla, sovaĝa densaĵo de la ĝangalo. La vojeto 
larĝiĝis nur ĉe la vilaĝo de la pigmeoj en rondan senarbejon. 
La kapitano devintus scii, se oni surprizos ilin ĉi tie, eĉ unu 
homo ne restos vivanta. Kvindek paŝojn de la negra vilaĝo, 
oni komencis teruregan pafadon el la profundo de la ŝajne 
senhomaj kabanoj. Kaj ne per indiĝenaj pafarkoj, sed per 
bonaj, modernaj fusiloj, al kiuj ankoraŭ aldoniĝis kelkaj 
mitraloj. La unua pafaro trafis la soldatojn neatendite, sur 
aperta tereno, tiel ilia triono tuj mortfalis. Sed tio fine forigis 
la caffard-on, kaj anstataŭkaoso fariĝis la plej granda ordo 
kaj trankvilo. Dum momentoj, kiel estis eble sur la malvasta 
areo, oni serĉis ŝirmejon. La fino de la eskadrono en ordo 
komencis retiriĝi, kaj la fusiloj Lebel ne restis ŝuldantaj per 
la respondo. Eble ili povintus saviĝi, perdinte la viktimojn de 
la unua pafaro, se ne okazintus la dua surprizo, per kio 
plenumiĝis ilia faro: sur la deklivo de la pado, oni komencis 
pafi ilin el du improvizitaj mitralejoj. Ili estis ĉirkaŭitaj, la 
retiriĝo estis malhelpata, kaj ambaŭflanke la netrairebla 
ĝangalo, kien eĉ se ili povus penetri, la certa morto atendus 
ilin. La kugloj kovris preskaŭ ĉiun subplandan lokon de la 
malgranda paŝejo. La sola ebla pozicio estis kaŝiĝi malantaŭ 


kelkaj falintaj arbotrunkoj, apud la vojeto. Sed ĝis kiam? Se 
la furioza pafado sufiĉe malfortigos ilin, aŭ elĉerpiĝos ilia 
malmulte da municio, kunportita por la militvago, oni simple 
masakros ilin. La vojo nun jam estis dense kovrita per bluaj 
kepoj, kaj videbliĝis, kiom da homoj ili perdis dum minutoj. 
La kapitano ĉesigis la pafadon por ŝpari la municion. Laŭ 
malnova legiana taktiko, kelkaj homoj, inter ili ankaŭ Tadief, 
la „kolonelo”, en kuglohajlo rampante al la mortintaj 
kamaradoj, malbukis iliajn kartoĉujojn kaj ĵetis malantaŭen 
tiujn post la pozicion. Nun evidentiĝis, ke la indiĝenoj servis 
nur kiel logaĵoj. El la direkto de la vilaĝo ekiris taĉmento de 
araba kaj negra hordo de Sinza. Ili estis rekoneblaj laŭ la 
karakterizaj ruĝa turbano kaj blanka burnuso. Ili kredis, ke 
elĉerpiĝis la munico de la soldatoj. La legianoj lasis ilin veni 
ĉirkaŭ cent kvindek metrojn proksimen. La kapitano 
interesiĝante gvatis tra sia binoklo, kaj kiam la malamikoj 
jam venis sufiĉe proksimen, li kriis malantaŭen: „En joue... 
Feu!” Ekpafu! La banditoj kuregante eskapis reen, kaj nun 
jam ankaŭ kelkaj blankaj burnusoj restis tie, kiel prujno- 
makuloj en la bela adar-herbo. La pafado eĉ momenton ne 
ĉesis de ambaŭ flankoj. La kapitano, kiu konstante gvatis tra 
sia binoklo, kun trapafita kapo sterniĝis. La kaporalo levis 
lin. „Fini” — balbutis la oficiro kun stranga rideto kaj mortis. 
Ankaŭ la kaporalo falis sur lin, kaj el lia nuko fluegis la 
sango. Supre, el dorsdirekto, nun jam tri mitraloj krakis, kaj 
ankaŭ el inter la arboj de la ĝangalo oni pafis ilin. La 
serĝento fariĝis la komandanto, kiel la unua laŭ la rango. La 
„kolonelo” trankvile ŝovis cigaredon en la longan 
cigaredingon per siaj delikataj, maldikaj fingroj, eĉ premante 
ĝin, ke la aero facile trairu ĝin. Ekfuminte, li iris al la 
serĝento: 


— Diru, mon sergeant, ĉu vi vere opinias, ke ne ekzistas pli 
bela morto, ol mortpafigi nin ĉi tie? Nom du nom un 
petard!.. Plie ni falu en bela sturmo. Cu vi ne pensas tiel? 


— Vi diras ion. Ĉu vi estas pretaj? 


Ili ekiris kun antaŭendirektitaj bajonetoj. La germanoj 
brakumis la ŝultron de unu la aliaj. Lothar iris meze, kaj en la 
freneza kuglohajlo ili stentore kantis: 


In der Heimat, in der Heimat 
Gibt's ein wieder, wieder, wieder 
Wiedersehen... 


Vestfaliano falis el inter ili. Tio ne estis batalo. Oni ekzekutis 
kelkajn bravajn homojn el embuskejo. Respektive ne ĉiujn. 
Eble ili estis ankoraŭ tridekope, kiam subite polvonubo 
leviĝis en la mezo de la vilaĝo, tondro tremigis la teron, kaj 
kabanoj flugis en la aeron, ŝiriĝintaj je splitoj. Poste ankoraŭ 
unu kaj alia. Alvenis la sapeistoj de majoro Rawson, ĉar ili ne 
povis sufiĉe rapide proksimiĝi, ili ekfunkciigis la malgrandan 
montan kanonon en ravino. Per tri pafoj ili forigis la 
defendantojn de la vilaĝo el ilia pozicio. La anglaj 
infanterianoj atakis dorse la grupon ĉirkaŭ la maŝinpafilo, 
starigita sur monteto, kiuj diskuregis en la ĝangalon. La 
malgranda trupo de la legianoj kun granda kriegado sturmis 
la vilaĝon, kruele masakrante la fuĝantajn rabistojn kaj 
pigmeojn. Tio jam ne estis homa, ĝi havis nenian batalan 
karakteron. Ĉi tie murdis tridek furiozaj kruduloj, en kruela 
malesperiĝo pro siaj mortigitaj kamaradoj. La kroniko de la 
legio ne kutimas mencii tiajn batalojn. 


Sed Ibrahim ben Sinza denove restis nevidebla! 


SESA ĈAPITRO 
Fuĝo 
| 


— Nun. diris Rastignac. Thillmann kapjesis. Rawson sendis la 
tridek homojn al la proksima franca garnizono, Fort Lamy. 
Jen estis la okazo! Ĝis kiam oni kompilos la liston de la 
perditoj, kiam evidentiĝos, ke oni vidis ilin post la batalo, kio 
ne signifas tion, ke ili ne mortis survoje en la ĝangalo, aŭ 
pro vundiĝo, ili trovos tian vojon de eskapo, por kia ili 
malofte havos ŝancon. 


Sekvan tagon anstataŭ ekiri al nordo kun la aliaj, ili marŝis 
ĝis vespero konsiderindan vojon al sudo. Sur la scenejo de la 
atako ili simple prirabis la kuirejan ĉaron de sia eskadrono, 
ĉar la anglaj gardistoj ne multe okupiĝis pri tio, kion faras la 
legianoj per sia havaĵo. Por la fuĝo estis necesa, ne 
malhavebla kondiĉo sur tiu ĉi regiono mulo por ĉiu homo. Tri 
muloj staris ĉe la ĉaro de la legianoj, tri aliajn Rastignac 
simple malligis de la angloj. Ili havis nur du vojdirekton: 
ĉiumaniere atingi la riveron Sanga, kiu krucas ilian vojon 
trans la marĉoj Tuburi, se ili konstante iros al sudo. La rivero 
Sanga per rapida kuro fluas en la riveron Kongo, 
proksimume ducent kilometrojn super Brazzaville. Sur 
Sanga ili povos simple veturi per boato aŭ per floso ĝis 
Kongo, kaj iun tagon ili estos en Brazzaville, kie nehaltante 
ili drivigos sin rekte al Matadi, kaj sur la belga Kongo ili jam 
estos en sekureco. La plej malfacila parto de ilia voj estos la 
unua: atingi tra marĉo kaj ĝangalo la riveron Sanga, 
marŝante proksimume ducent kilometrojn. Ĝi estis relative 
malofta, favora okazo rilate tion, ke oni kutimas provi la 
neeblan manieron de la fuĝo tra Saharo, aŭ tra la militista 
kaj polica reto de Nord-Afriko. Se ili falos en la manojn de 


malamikaj indiĝenoj aŭ en la manojn de la homoj de Sinza, 
tiam ili povos havi eĉ pli fatalan sorton. 


Neniu kuraĝis eldiri, sed ili ĉiuj sciis, jam la teruran realaĵon 
ili vojeraris. La pado ie finiĝis, kaj la elefantvojo, kiun signis 
la militista mapo, nenie aperis. Ili vagis sur tiaj lokoj, kie 
eble homo ankoraŭ neniam iris. Ili faris laboron de tuta 
plotono da sapeistoj, por ke ili ne devu lasi mulon kaj 
pakaĵon en la ĝangalo. Ili tranĉis vojon en la tenaca 
praveprejo per bajoneto kaj kolbo, tra brakdikaj aerradikoj, 
kaj malgraŭ la konstanta ombro de la ĝangalo, estis 
neeltenebla la varmego. La guano, konsistante el plantaĵ- 
kaj animalrestaĵoj, multajn futojn profunda, abunde 
reproduktis el la putraĵo la renoviĝantan vivon; amason da 
termitoj, parazitoj kaj rampuloj. Anhelante, silente, de metro 
al metro, ili pene tranĉis vojon por si, tute ne konjektante la 
direkton. Pro manko de aero ili spiregis, la miriado da bastoj 
kaj dornoj disŝiris ilian vestaĵon, ilia korpo estis sanganta, ĉe 
ĉiu paŝo cent ungegoj retiris ilin, kvazaŭ ili estus luktantaj 
kontraŭ giganta polipo. Ili apenaŭ havis problemon pri 
Lothar. La simptomoj de la malfurioza demenco montriĝis 
sur li. lafoje li konfuze babilaĉis, ridegis, liaj blankaj, 
malsekaj bukloj hirte pendis sur lian frunton, kaj li apatie 
iris. La muloj kaŭzis la plej multajn problemojn, tiujn ili devis 
bone gardi, ĉar la falo de iu ajn besto signifis neeviteblan 
pereon de unu homo. Neniu povus atingi piedirante la 
riveron Sanga de tie ĉi, kunportante la nutraĵon kaj 
trinkakvon. Ili terure suferis pro la hirudoj. Sub la gamaŝo lli 
sentis abomenan svarmon, inter la ŝu-laĉoj pendaĉis la 
ŝvelaj, malhelaj korpoj. La dikaj hirudoj grimpis eĉ ĝis iliaj 
dorso kaj kolo. Al ĉio ĉi aldoniĝis, ke Lothar helpis neniom, la 
malforta, mola Hoffer apenaŭ iom. Posttagmeze ekpluvegis, 
sed la varmo eĉ unu gradon ne malaltiĝis, kaj la densa, 
tepida akvo subpremis la vaporojn, kiuj fariĝis eĉ pli densaj 


kaj pezaj, ĉar tiuj pleniĝis de la sufoka odoro de la humo. La 
gigantaj filikoj kaj la dikaj, grandegaj kininfolioj, kiel vivaj 
pluvotuboj verŝis la akvon sur ilin. En la strida uragano la 
lianoj kaj aerradikoj frapadis kiel liberiĝintaj transmisiaj 
rimenoj. Helpe de la kompaso kaj geografia mapo ili povis 
difini sian lokon, ĉar ili atentis nur tion, ke laŭeble ili iru 
sudokcidenten. Vespere ili atingis elefantvojon, sed ĉu ĝi 
estas la serĉita vojo, tion ili estus kredintaj nur kun granda 
optimismo. Kaj jen, mirakle, ili subite elvenis el la ĝangalo. 
Sen ĉiu transiro finiĝis la arbarego, kaj ili staris sur la dorso 
de monteto. Simile al parko, dissemitaj veproj, maldensaj 
para-kverkoj kaj kaktoj kovris la regionon. Ĉe iu densa grupo 
de kandelabreskaj baobaboj ili fine ekripozis, lasante la 
muloj libere paŝtiĝi, kaj la morete lacaj homoj denove 
kliniĝis super la geografian mapon, Ili ĉiuj estis incitiĝemaj, 
ilia nerva sistemo konvulsiis en virineska histerio. Horn 
subite eksidis, kaj komencis skribi leteron al Lys, Hoffer 
priridis lin, la studento protestis pro tio, kaj ili preskaŭ 
elprenis sian revolveron en la febro de la interkverelo. Tiam 
subita plorspasmo kaptis Lothar-on. Rastignac blasfemis. 


— Ĉu vi eĉ nun skribaĉas, kiel idioto? Insida bubaĉo! 


— Nur venu, se vi volas min provoki! — kriis Horn. — Mi 
ankoraŭ ŝuldas al vi pri la prezentiĝo. 


Thillmann ĵetis sin inter ilin, sed ne kun multe da bonvolo al 
Horn, plie obeante al la restinta prudento. 


— Se ekregos vin ambaŭ la caffard, ni ĉiuj pereos ĉi tie. Ni 
iru plu sur tiun senarbejon, de tie ni vidos pli multon. Eble ni 
jam estas proksime al la celo — esperigis ilin Tyckler. 


Nun jam ili povis rajdi sur la muloj, kio iom redonis ilian 
forton. Post a senarbejo sekvis milda deklivo, kiu malvastiĝis 
en montpasejon kaj kondukis sur vepra stepo. La tuta 


regiono deklivis tiel, kvazaŭ ĝi formus malproksime valon de 
rivero. Dekstre, en nedifinebla malproksimo situis granda 
arbarego, nuraj arbokolosoj, sed ne tiel dense kaj veproriĉe, 
kiel la ĝangalo. Thillmann ekkriis surprizite. Poste li longe 
rigardis la arbohakiston. 


— Tiom da trezoro estas ĉi tie antaŭ ni, tia nemezurebla 
riĉo, pri kio vi eĉ imagon ne havas! 


Liaj kunuloj akceptis tiun dubvaloran feliĉon kun modera 
entuziasmo. Ili multe pli ĝojus pro bona vadejo, normala 
vojo, sed Thillmann kvazaŭ sugestito fiksrigardis la 
arbaregon, tiriĝantan en la senlimon. 


— Tio bezonus multe da mono... Tre multe da mono. Ni 
devus fosi kanalon de tie ĉi ĝis Kongo, kaj ĝi fariĝus oro tie. 
La arbaro verŝegus la milionojn... 


La plej multekostaj, brikruĝaj, molaj Toona Serrata kaj multaj 
grandegaj Yarrah-oj, kiujn ĝis nun oni trovis nur en Aŭstralio, 
senmove rigardis al ili el la direkto de la arbaro, tiriĝantaj al 
la monto. 


Aŭrore ili atingis la marĉon Tuburi. De tie ili havis ankoraŭ 
precize cent tridek kilometrojn da vojo ĝis la rivero. 


SEPA ĈAPITRO 
Dramo en la ĝangalo 


lli daŭrigis sian vojon en la malleviĝinta vaporo de la sufoka, 
fumeca sterniĝo de la huma tero. Ruĝaj floroj de oleandroj, 
prakaktoj, kafarbustoj kaj densaj mimozheĝoj pompis en la 
glueca, verda ŝlimo. Sed tomba soleco kaj morta silento 
regis ĉie. Jen estas la marĉo de la ĝangalo. La aero kaj la 
akvo estas venenaj. La suno violkolore radias tra sufoka, 
blua nebulo, kaj pro ĝia giganta varmego ardas, bolas la 
oleosimila kottavolo. Besto ne venas trinki ĉi tien, oni ne 
vidas birdojn. Nur grandaj akvoserpentoj preterglitis 
kelkfoje, kaj la vilaj, kartonecaj folioj de bambukarboj 
ekmoviĝis super la preterpasanta karavano kun stranga 
susuro. llia nutraĵo estis elĉerpiĝonta. Kiel ajn ili porciigas: ĝi 
ne sufiĉas por ses homoj. Ili ŝpareme devis uzi ankaŭ la 
forton de la muloj, kio plilongigis la vojon. Dum horoj ili diris 
nenion, kaj se tamen, ili interŝanĝis nur mallongajn, 
incititajn vortojn. Manĝebla ĉasbesto ne vivas ĉi tie, kaj 
vane ĝi estus, ĉar ili jam delonge forĵetis la fusilojn, 
kartoĉojn, kiel superfluajn ŝarĝojn. Kvankam en la unua 
indiĝena vilaĝo ili povus ricevi multe da nutraĵo kaj mono 
por tiuj. La marĉo fariĝis pli kaj pli mola kaj sinkema sub iliaj 
plandoj. La vojo kondukis plu sur roka pado multajn metrojn 
alta. La katastrofo okazis tie. lu mulo subite stumblis pro 
ŝtono, kaj ĝi malaperis dum momentoj en la akvoherbaĉo 
post mallonga, morta, ŝrika heno. 


Ili haltis konsternite. Thillmann havis tiom da animregado, 
ke li kaptis la alian, timiĝintan mulon per la buŝfero. Ili ne 
kuraĝis rigardi unu sur la aliajn. Ili Ĉiuj gapis malsupren al la 
disondanta ŝlimo, kvazaŭ ili atendus miraklon el la morta 
abismo, ke eble ĝi redonus la mulon. Poste la ringoj glatiĝis. 


Ili staris dum minutoj tiel. Rastignac ekparolis neatendite, 
tute trankvile: 


— La vojo jam de tie ĉi kondukas malsupren. Unuavice ni iru 
de sur la rokoj al ebena loko. 


lli malgaje iris preskaŭ duonhoron, kiam ili denove atingis la 
ireblan parton de la marĉo. 


— Haltu! — ordonis Rastignac. Ili ĉiuj sentis, ke nun okazos 
io terura. — Aŭskultu min! Ni havas mulojn nur por kvin 
homoj, kaj ni estas sesope. Se iu el ni restos ĉi tie, tiam eble 
la nutraĵo sufiĉos por la aliaj. Ni lotos. Kiu malgajnos, tiu 
provos reiri de tie ĉi al Fort Lamy, aŭ li mortigos sin. Ĉu vi 
scias alian solvon? 


— Ne — diris Thillmann. Kiam la mulo falis, ĝi tiris kun si 
ankaŭ homon en la abismon. Hoffer diris nenion, sed li 
preskaŭ svenis pro la timo. Tyckler indiferente tiris la 
rimenon sub la ventro de iu mulo. Lothar sidis sur plata 
ŝtono kaj desegnis ion en la koton, li aŭdis tion, kion ili 
parolis, sed eble li tute ne komprenis ĝin. Horn restis 
trankvila, li sciis; ke ĝi devas okazi tiel. Ili skribis la ses 
nomojn sur paperetojn kaj metis la slipojn en kepon. Poste ili 
iris al Lothar kun ĝi, kiu sidis iom malpli proksime, ke li 
decidu la lotadon. Li tiris sian propran nomon el la ĉapelo. 
Estis silento. La instruisto ekstaris kaj reveme faris kelkajn 
paŝojn. Li kelkfoje glatigis per la fingroj siajn hirtajn buklojn. 
Horn deturnis sin. Estis terure, kiel en ia malbona sonĝo. 
Vekiĝi! Vekiĝi! Hoffer, kiu preskaŭ freneziĝis dum la 
momento, kiam la instruisto eltiris la slipon, li staris apud 
mulo, spasme ĉirkaŭbrakumis la kapon de la besto kaj 
ploris. Thillmann, Rastignac kaj Tyckler rigardis la teron. 
Lothar deprenis fosilon de sur la mulo, staranta apud li. La 
instruisto levis kaj rigardadis ĝin. Kunpreminte siajn lipoj, li 
iris al Horn, kiu staris dorse al li, kaj li batis la knabon je la 


kapo. Se Lothar estus havinta iom da forto, li estus 
mortiginta la junulon, sed la malforta bato nur frotvundis 
lian haŭton. Horn turniĝis. Ankaŭ lin ekregis la caffard. Ne ĉi 
tie en la marĉo! Ne resti sola ĉi tie! Li pugne frapis en la 
vizaĝon de la instruisto, kiu falis dorsaltere, poste Horn 
kaptis ŝtonon kaj sinĵetis sur lin. 


En la sekva momento Lothar certe estus restinta tie kun 
frakasita kapo, sed Rastignac stumbligis la knabon, ĉe kiu la 
malnova malamo kontraŭ Horn, kaj la amo al la instruisto 
fariĝis samvaloraj pasioj pro la caffard. Horn falis kune kun 
la ŝtono. La demenco de Hoffer kliniĝis al la justeco, kaj li 
volis interveni. 


— Kion vi volas de tiu knabo? Kial vi batas lin?! — sed antaŭ 
ol atingi la luktantojn, Thillman repuŝis lin al la mulo: 


— Kaŝiĝu, aŭ vi mortaĉos! 


Nek Horn estis jam la malforta rekruto, Rastignac sentis tion 
post la unua pugnofrapo. Ili luktis per dentoj, ungoj, pugnoj, 
stertore kaj spiregante, ŝirante la korpon unu de la alia. La 
finlaciĝo egaligis iliajn fortojn, pli favoran al Rastignac, kaj la 
tenaca, malgranda germano kaptis la kolon de la gorilo, per 
la trunko li ekpuŝis lin, dume la kapon, premitan en la 
kubutflekson li tiris malsupren; Rastignac turniĝis ĉirkaŭ la 
vertikala akso de sia korpo, flugante tri paŝojn 
malproksimen, kaj kiam li volis leviĝi, tiel forta piedbato 
trafis lian nazon kaj buŝon, ke li restis vene kuŝanta. La 
german knabo ĉirkaŭrigardis anhelante, kun deformiĝinta 
vizaĝo. Rastignac ne moviĝis. Nun el dorsdirekto, kiam li 
jam staris tie kiel venkinto post la lukto, per tiu sama ŝtono, 
kiun li mem faligis, Lothar batis lin je la kapo kun freneza 
ŝriko. La pezo de la ŝtono eĉ per malmulte da forto povis 
kaŭzi teruran frapon. Horn ne sterniĝis. Kvankam lia kapo 
sangis, li kaptis la kolon de Lothar. Nun la pugno de la insida 


Thillmann, preferanta sekurajn situaciojn, falis sur lin. Dum 
Horn blinde ŝanceliĝadis, la hakisto trankvile, ankoraŭ 
dufoje batis lin je la kapo. Nur tiam falis Horn sur la teron 
sveninta. Dume Rastignac pene ekstaris. Li senvorte rigardis 
al Thillmann. Poste la hakisto rekone kapbalancis: 


— Tiu knabo povintus atingi pli multon en la vivo. 
Rastignac palpadis sian kontuzitan vizaĝon, li rigardis al la 
senmova Horn, kiu kuŝis en ĉifone disŝirita vestaĵo, kaj el 
kies kapo malrapide fluetis la sango. 


— Ni iru! — li diris. 


OKA ĈAPITRO 
Vivantaj mortuloj 
| 


La vivantaj mortuloj konstruis tiun etŝpuran fervojlinion, kiu 
kunligis la regionojn de la iama germana Kamerunio, estanta 
nun sub franca protekteco, kun la malnova franca 
Kongolando. La konstruado de tiu ĉi mallonga, privata 
branĉ-trako bezonis la sekvajn laborojn: unuavice la plej 
malfacilan kaj plej agrablan laboron la ŝtonrompadon, poste 
la senarbigon de la ĝangalo, postulantan multajn 
homviktimojn, la konstruadon de la ŝpaloj el betono, 
bezonantan preskaŭ neeblan fortostreĉon. Ĉi tie estas la plej 
mortiga klimato en la mondo. Ĉiujare pluvis ĉirkaŭ tridek- 
kvardek milimetroj da akvo, kaj la temperaturo neniam 
malleviĝas sub la kvardekan Celsius-gradon, sed ofte ĝi 
superas la kvindekan. La leĝo malpermesis la laborist- 
varbadon por tiu ĉi regiono de Afriko. Tamen, kiel 
konstruiĝas ĉi tie fervojoj, talusoj, ŝoseoj kaj centraloj? Ĉar 
troviĝa sufiĉe da labrofortoj, kaj malgraŭ la eksterordinare 
alta nombro de la mortintoj, estas sufiĉe da anstataŭantoj. 
Subite evidentiĝas pri multaj indiĝenaj vilaĝoj, ke ties 
loĝantaro jam de jaroj ne pagas imposton, Ke tiuj homoj ne 
scias, kio estas imposto, ke ili neniam vidis monon, ke ili 
nutras sin per maiz-faruno kaj per etaj bestoj. Tio tute ne 
estas preteksto. Ili laboras sian impostoŝuldon ĉe la fejvoj- 
konstruo Viktoria-Brazzaville. Kaj jen estas la krimuloj de la 
legio. Tiuj estas la rompantoj de la disciplino. Kiuj ne povas 
gardi sian ekipaĵon en la dezerto, kiuj ebriiĝas kaj forlasas 
sian roton, kiuj vangofrapas pacajn civitanojn. Oni nomas 
zefiroj la legianojn, senditajn al la puntaĉmento Compagnie 
Discipline. Kaj ekzistas proverbo, laŭ kiu, se estas multe da 
laboro, multaj estas la zefiroj, se malmultas la laboro, kaj 


multe estas la batalo, tiam estas malpli multe da zefiroj. Do 
dependas de la sociaj kaj strategiaj cirkonstancoj, ke la 
plimulto de la legianoj mortas ĉu ŝvitante aŭ sangante? Kiel 
oni faras zefiron el soldato? La oficiroj kaj la suboficiroj scias 
tiun sekreton. Estas facile kapti legianon pro 
kontraŭreglamenta ago, kio sekve de ripetiĝo venigas lin 
antaŭ la militan tribunalon de Oran. Kiam oni sendas lin al la 
zefiroj, tiam estas kapute al li. Li fariĝas vivanta mortulo. 
Plenŝtopite kun indiĝenoj en insektohavaj, malpuraj barakoj, 
sub klimato korpon-animon putriganta, inspektate de 
supergardistoj, armitaj per gumbastono, tagaltage rompi 
ŝtonoj, fari abodojn, porti rokojn, kaj li ricevas tian punon pro 
la plej malgranda kulpo, ke sekvonttage li ne povas perfekte 
plenumi sian brutan laboron, pro kio li ricevas novan punon, 
tial grava malforteco ekregas lin. Des pli granda estas la 
puno, ju pli malbona estas la laboro, ju pli severa estas la 
nova puno, ĝis la lasta energio-restaĵo forlasas lian korpon, 
kaj liaj suferoj finiĝas apud ŝtonamaso aŭ sub la batoj de 
guma bastono. Hospitalo, kuraca flegado ne ekzista ĉi tie. 
Labori kaj mortaĉi; jen estas la certa sorto. Dormomalsano, 
malario, disenterio, tifo, venenaj serpentoj, caffard 
tagaltage kolektas siajn viktimojn. Ankaŭ la supergardistoj 
kaj la suboficiroj venas ĉi tien pro puno, kaj ili nur tiel povas 
resti ĉi tie, se ili fariĝas sensentaj bestioj. Ili iradas inter la 
svarmantaj hom-ruinoj kun la flava, malpura obskuro de la 
alkoholismo kaj disenterio en la okuloj. Ilian nervo-ŝiran, 
unutonan servon faras varia nur la hom-turmentado, la 
suferoj de la viktimoj, torturitaj ĝisekstreme. La marteloj 
bruas sur ŝtonamasoj, la adzoj frapas krakantajn 
sarmentojn, sur grincantaj aksoj oni liveras la sablon. 
Tagmeze estas disdonata manpleno da malbongusta 
legomaĵo, unu kaj duon litro da akvo, eventuale peceto da 
malbonodora fiŝo. Dume konstruiĝas la giganta parto de la 
fervojlinio ĝis Brazzaville, kie oni devas ĉarpenti ferponton 
super la rivero Ogove, kaj tie jam ankaŭ la krokodiloj 
kolektas siajn viktimojn. Dum du jaroj la tuta nombro de la 


kompanio dufoje ŝanĝiĝis sen tio, ke eĉ unu homo estus 
ricevinta amnestion. La morto donis absolvon al Iili. 


„Horn dizertis el la batalo antaŭ la malamikaj pozicioj, li 
forlasis sian ekipaĵon, kaj la rekognoska eskadrono la kvara 
kaptis lin en la marĉo Tuburi, ducent kvindek kilometrojn de 
Fort Lamy. La milita tribunalo deklaris lin kulpa... kaj 
kondamnis lin al tri jara travaux. Li devas plenumi sian 
punservon en la Compagnie Discipline, ĉe la fervojkonstruo 
Viktoria-Brazzaville.” 


...Kaj Horn paŝis en la vicon de la vivantaj mortuloj ĉe la 
110-a kilometro, super Libreville. 


„Mi ne volas morti! Mi ne volas morti!” — jen tion li ripetadis 
en si mem. Li revenis kun ruiniĝinta nervosistemo, 
duonfreneze. Horn decidis liberiĝi el la vivantaj mortuloj. Jes, 
li devas fuĝi de tie ĉi, poste li serĉos ilin... Tiujn, kiuj 
batfaligis lin en la marĉo, kiuj traktis lin kiel, rabiiĝintan 
hundon. La caffard ankoraŭ brulis en lia korpo, ĝi lumis kun 
freneza brilo en liaj okuloj. Kiel buĉistoj! Ili ĉirkaŭis kaj 
batfaligis lin! Lin, kiu dividis la trezoron kun ili! Kiu portis la 
fusilon de Lothar tra la dezerto! Li zorgeme gardos sian 
sanon ĉi tie. Li elpensos ian sistemon, li flegos sian korpon, li 
ŝparema uzos sian forton, li atentos ne fariĝi punata. Jes, 
jes! Liberiĝi de tie ĉi, kaj poste viziti ilin unu post la aliaj. 
Nokte li grimpos tra la fenestro de Lothar kaj strangolos lin. 
Li mortbatos Rastignac-on per klabo. Kaj ankaŭ la aliajn... 
Lin turmentis tiel terurega venĝ-avido, postulanta tujan 
plenumiĝon, ke li preskaŭ mortis. Horn, la studento, la 
homo, la idealisto restis kuŝanta tie, en la marĉo. Kiu nun 
refalis en tiun profundegan abismon de la vivo, tiu jam ne 
havis senton en la koro, homan penson en la cerbo, li 
konservis nur la nocion de la venĝo el ĉio ĉi, kion li ekkonis 


ĝis sia dudeka jaro. lu gardisto, lia iama kamarado, ankoraŭ 
survoje kontrabandis leteron. Li promesis alpoŝtigi ĝin. La 
letero estis sendita ne al la virino. Eĉ lia am-pasio pasis al 
Lys Rouge, kiel ĉiu sento, kiu estis nobla en li. Horn skribis al 
la adreso de la fratino de Lothar, kie edukiĝis la filino de la 
instruisto. Li metis la leteron en duoblan koverton, kaj li 
skribis sur la internan: „Bonvolu urĝe trasdoni ĝin en la 
manon de instruisto Lothar.” La letero tekstis jene: „Mi ne 
mortis! Mi liberiĝos de tie ĉi kaj faros kruelan venĝon. Unue 
mi mortigos vin, senindulge kaj malvarmsange. Vi povas esti 
certa pri tio. Horn.” 


Li laboris ĉe la pont-konstruistoj. Kun la plej granda 
prudento li dividis ĉiun sian movon, evitante eĉ la plej 
minimuman rompon de la disciplino. Kiam la gum-bastono 
frapis sur lin, li fervore klopodis plenumi la postulon de la 
turmentanto. Nokte kun sugesta forto li devigis sin 
alkutimiĝi al la pikoj de la fiinsektoj. Baldaŭ okope ili estis 
senditaj al la montdeklivon, en apartan kabanaĉon. Ili minis 
ŝtonon. Ĉi tie oni nur vespere kontrolis ilin, post la plenumita 
laboro, kaj indiĝeno portis la nutraĵon supren. Post du tagoj 
iu el ili mortis pro mordo de serpento. 


— Atentu min! — diris Horn al la bagnanoj. — Ni forigu la 
kadavron, kaj ĝis oni malkovros, ke li mankas, ni plenumos 
ankaŭ lian laboron, kaj ĉiutage ni manĝos lian porcion. 


Post du tagoj denove mortis iu. Ili ĵetis lian kadavron de sur 
la ebena rokplataĵo en la rapidfluan riveron Ogove. Ili nun 
jam havis kontentigan kvanton da nutraĵo kaj trinkaĵo. Horn 
ĉiumatene iris al kolosa rokpeco, kiun li levis. Ĉar ilia 
manĝaĵo pliboniĝis per la porcio de tri mortintoj, post du 
semajnoj li levis la kvintalan rokon ĝis la trunko. Kiam okazis 
inspekto, ili simple raportis, ke la tri kamaradoj tagmeze 


ankoraŭ laboris kun ili. Kaj Horn en kiu ajn postenon estis 
sendita, li enkondukis tiun sistemon: nur tiam raporti pri 
mortinto, kiam oni malkovris ties malaperon. Ĝis tiam 
ĉiutage dividi la manĝaĵ-pluson. La caffard de la venĝo faris 
lin artifika, kaj sistema. Li batis ne nur per sia dekstra brako 
la ŝtonojn, kiuj estis malsekaj pro la ŝvito kaj sango de liaj 
frotvunditaj manplatoj, sed ankaŭ per sia maldekstra brako, 
ke ili ambaŭ egale plifortiĝu. Li ne rigardis, kion li manĝas, 
sed li akiris manĝaĵon ĉiumaniere, ĉar li sciis, ke tio estas la 
sola rimedo liberiĝi. Li ne fumis, ne trinkis vinon, eĉ la 
tabakĉon, iafoje donitan, kaj la dimanĉan porcion da ruĝa 
vino li interŝanĝis por pano kaj frukto. Li fariĝis strebulo, 
flatema, insida kaj hipokrita. 


Post unu jaro, kiam la plimulto de la bagnanoj, alvenintaj 
samtempe kun li, mumie malgrasiĝis aŭ mizere mortis, Horn 
estis pli peza kvin kilogramojn, kaj li levis la kolosan rokon 
jam preskaŭ ĝis liaj ŝultroj. Sisteme li forigis el sia proksimo 
siajn mortintajn kamaradojn, li plenumis la laboron de la 
kompetinduloj, kaj li manĝis ilian tagan procion. lun 
antaŭtagmezon li rompis kaj lerte penetris en la deponejon, 
ŝtelinte medikamentojn, poste li enfosis tiujn por havi sufiĉe 
da kinino, ĉar en la puntendaro estis hontinda ĉiu sanitara 
priozorgado. Matene kaj vespere li faris spirajn ekzercojn, 
kaj nokte, dum la dormo, li nove-denove mortigis iun el la 
kvin. Dum la luva sezono, kiam la tero putrante vaporis en 
la varmego pro la multege da pluvo, kaj febraj, enteritaj 
ombrofiguroj senfortre ŝanceliĝadis ĉirkaŭ li, iun matenon 
Horn levis la kolosan rokopecon super sian kapon tiel, ke liaj 
kubutoj estis rektaj kun liaj ŝultroj... 


IV 


Pasis unu jaro. 


Eble estis okulfrape al la serĝento, ke iu ĉiam pli fortiĝas, 
dum aliaj formortas, eblas, ke ĝi estis hazardo: Horn estis 
postenigota al la marĉkanalizo. Ĉi tie ne helpis artifiko. Meti 
tubojn inter milionoj da moskitoj, ĝis la genuoj en la ŝlimo; 
tio egalas kun la mortkondamno. Sekvonttage li devis ekiri. 
Estis nokto. La cerbo de Horn febre laboris. Fuĝi... Estas 
neeble... Ĉu anonci sin malsana? Oni ŝnurligos lin. 
Malsanulo ne ekzistas ĉi tie, nur laboristo aŭ mortinto. Tiu 
estis la unua nokto, kiam li ne dormis, kiam li ne devigis sin 
ripozi. Li gardostaris. Malesperiĝinte li meditis. Sinkripligo... 
Subite, ankaŭ li mem ne sciis, kiel venis en lian memoron 
Ruĝa Lilio. De monatoj tiu estis la unua nokto, kiam denove 
vekiĝis en li kelkaj homaj pensoj. Kio okazis al Lys Rouge? 
Ŝia fotografaĵo ankaŭ nun estas en lia poŝo. Li neniam 
rigardis tiun esence abomenindan foton. Lys Rouge diris al li, 
ke li rigardu tiun bildon, se foje li estos en vere senelira 
situacio. Pro tio rompiĝos la potenco de la malica Ghut. Lia 
tuta memo jam delonge estis sub la influo de tiu malica 
fantomo. Kiam li observis sin mem interne, nun li konstatis 
tute certe, ke li jam ne estas homo, sed demono, almenaŭ 
obsedis lin senindulgaj demonoj, kaj lia tenaca sano estas 
propre nur spirita malsano. Kaj, kvazaŭ redezirante sian 
entombigitan malnovan memon, li prenis el sia poŝo la foton 
pri Ruĝa Lilio, disfaldinte ĝin el la papero, kiun li fermis 
super la memoraĵo ankoraŭ en Marakes, li rigardis ĝin. Li 
rigardis... 


Poste li ŝovis sian kolon antaŭen, liaj okuloj elstariĝis, tiel li 
rigardis ĝin. Li senspiriĝis pro eksciteco... Jes! La fotografaĵo 
de Lys Rouge helpis lin! 


Post unu Monato la gubernatoro nuligis per abolocio la 
restontan tempon de lia puno, kaj Horn denove estis 
postenigita al sia eskadrono por ordinara soldatservo. 


NAŬA ĈAPITRO 
Garnizono ĉe Kongo 
| 


La prezidanto de la milita tribunalo de Oran nekredeme 
balancis sian kapon, kiam la kapitano de la Companie 
Discipline raportis, ke punata infanteriano entreprenas solvi 
la nemalkovritan, memorindan murdon, okazinta antaŭ unu 
kaj duono da jaro, rilate la oficiron, mortigitan en la palaco 
de la gubernio. Rimarko: la soldato antaŭ sia raporto ricevis 
tre malbonan postenon, tial kapitano Lorion mem ne multe 
fidas liajn vortojn. Ĉiuokaze li tenos la knabon sub gardo, ĝis 
alvenos supera instrukcio, kaj se la kondamnito mistifikis, 
tiam li zorgos pri lia severa puno. 


La prezidento sen ĉiu entuziasmo montris la strangan 
raporton al la kolonelo de la Sekreta Servo: 


— Tiuj kanajloj, por ke ili povu forlasi sian laborlokon por 
kelkaj tagoj, ofte riskas eĉ la pendingon. 


— Ankaŭ mi ne multe esperas la aferon. la originala legiana 
ideo kaŝiĝas malantaŭ tio — diris la kolonelo, — venigu la 
knabon ĉiuokaze ĉi tien, en Oran-on, sed katenitan, ĉar 
povas esti, ke survoje li fidas favoran okazon fuĝi. Mi neniel 
povas fari surlokan pridemandon en tiu diskreta militista 
afero. La diablo ne dormas, kaj tiuj legianoj jam kaŭzis 
surprizon. 


..Horn staris en iu ĉambro de la militafera prokurorejo de 
Oran, antaŭ la kolonelo. 


— Nu! Kion vi scias? Kaj de kie vi scias tion? Atentu, homo, 
ĉar vi komencis tre malprudentan ŝercon, se vi volas trompi 


nin. Ĉu vi volas eksidi? 


— Mi ne estas laca, mon colonel. Kion mi scias, mi akiris tion 
ne pere de informo. Hazarde mi prenis en miajn manojn tiun 
ĉi malnovan ĵurnalon, en kiu estas skribita la krimo, kaj oni 
promesas, se iu donas informon pri ties realigo, tiu ricevos 
amnestion, se li estas punata. Mon colonel! Tiun tagon oni 
sendis min labori al la marĉoj. Mi meditis ĝis mateno, kaj mi 
solvis la enigmon de la murdo. 


La kolonelo leviĝis de sur la seĝo kaj rigardis la knabon kun 
okuloj fulmetantaj pro kolero. 


— Do, tamen! — li kriis. — Ĝi tamen estas malbenita ŝerco, 
provo eviti la devon! 


— Aŭskultu min, mon colonel! Eĉ tiam vi povas fari tion, se 
mi pruviĝos trompisto! Minuto ne gravas en tiu ĉi okazo! 


La trankvila, firma voĉo surprizis la kolonelon. Li residiĝis, 
kaj dum kelkaj momentoj li atenteme rigardis la 
sunbrunigitan, rezolutan, ostecan homon. Li ekfumis 
cigaredon. 


— Do, ĉu vi pensas tion, ke kion dum monatoj la polico, ĉiuj 
kompetentuloj, la militestraro kaj la Sekreta Servo de la 
lando kune ne sukcesis malkovri, tion, vi, bubo, divenis? 


— Mi pensas tion, mon colonel. 
La kolonelo regis sin. 
— Parolu! 


— Du tagojn antaŭ la murdo, Muhat fuĝis el la preventa 
aresto kun siaj gefiloj, el kiuj lu havis dek du kaj duono da 
jaroj, la alia naŭ jarojn. Tiel estas skribite en tiu ĉi ĵurnalo. La 


ĉambro de la garnizono havis nur unu malgrandan 
fenestron, ĝi estis kradita tiel, ke eĉ la plej maldika homo ne 
povis penetri tie. La piko trafis la oficiron el dorsdirekto, ĉe 
la reno. Mi resumis tion. Kiel vi opinias, mon colonel, se iu 
murdas el dorsdirekto, kial li pikas en la renon de la viktimo, 
anstataŭ puŝi la ponardon tra lia koro? 


— Mi ne estas sperta pri la murdo. 


— Mi, kun via permeso, jes. Sendu homon tien, mon colonel, 
kaj ene eĉ nun oni trovos tiun maldikan, sed fortan ŝnuron 
sur la ekstera klinko de la aeruma fenestreto, kiun oni 
simple deŝiris post la faro de la krimo. Verŝajne, la nodo kaj 
peceto de la ŝnuro restis tie. Se via homo trovos tiun 
ŝnureton, tiam ordonu, mon colonel, ke oni tuj arestu la 
imamon de la vidalvida moskeo, kiel kunkulpanton. 


La kolonelo puŝpikadis per papertranĉilo la mapon, kuŝantan 
antaŭ li. Li pensadis. Poste li sonorigis. Envenis la suboficiro. 


— Senkatenigu tiun homon. Ekiru patrolo al la moskeo 
Suradja, ili arestu ĉiujn, kiuj estas tie. — Poste li turnis sin la 
Horn, kiu frotadis siajn pojnojn, senkatenigitajn. 


— Vi, venu kun mi. Ĉu vi deziras ion antaŭ tio? 
— Nur unu cigaredon, mon colonel. 


..Sur la ekstera klinko de la fenestro oni trovis tiun mincan 
ŝnuron, node ligitan. Ce la malsupra angulo de la fenestro 
estis tre malgranda vitropeco, eltranĉita per diamanto. 


— Ĉi-ekstere oni enŝovis draton, kies fino estis hokforma, 
per ĝi oni atingis la klinkon kaj ektiris ĝin malsupren tiel, ke 
la fenestro malfermiĝis — klarigis Horn. Plenkreskulo ne 
povintus penetri tra la fenestro, sed maldika, dekkvin jara 
infano — jes. El la vidalvida moskeo oni ĵetis per ŝnuro 


maŝon sur la klinkon, kaj oni fiksis ĝin ĉe la alia flanko. 
Infano facile povis transgrimpi nokte, nerimarkite, per 
dudek-tridek rapidaj tiroj. Poste li tranĉis el la angulo de la 
fenestro tiun vitropecon, kaj li malfermis la fenestron helpe 
de la drato. Verŝajne, la filo de Muhat estis sufiĉe maldika, 
por ke li povu eniĝi inter la muro kaj la unusola ferkrado, 
enbatita meze de la fenestro. Poste li kaŝiĝis. Estas 
kompreneble, ke li puŝis la ponardon en la trunkon de la 
oficiro, ĉar knabo, levinte sian manon pli alten, ne povas 
endoni tiom da forto. Tamen li devis esti eksterordinare forta 
infano, kiun oni longe preparis por tiu krimo. Post la murdo li 
simple fermis la pordon interne, li denove grimpis tra la 
fenestro, ferminte ĝin ekstere, li regrimpis sur la kablo en la 
turon de la moskeo, oni ektiris la ŝnuron, ke ĝi deŝiriĝis, sed 
ili ne sukcesis forigi la nodon de sur la klinko de la fenestro, 
kion la esplora komisiono preteratentis. 


La oficiroj senvorte staris ĉirkaŭ li. La kolonelo ekparolis la 
unua: 


Kaj ĉu vi mem divenis ĉion ĉi? Kiel? 


— Antaŭ monatoj mi pakis fotografaĵon de dancistino en tiun 
ĉi ĵurnalon. Tiun nokton, kiam mi sciiĝis, ke la sekvan tagon 
mi devas ekiri al la marĉoj, mi prenis la foton, kaj tiam mi 
ekvidis tiun komunikaĵon. — Li montris la ĵurnalon, en kiu 
estis pakita la fotografaĵo de Ruĝa Lilio. 


La oficiroj ne kuraĝis rigardi en la okulojn de unu al la aliaj. 
Ili gvidis la esploradon, kaj la estro de la politika divizio de la 
polico, kiu same ĉeestis, ŝatintus esti aliloke. La kolonelo, 
pro malico kontraŭ la societo, demandis de Horn, kiom 
jarojn li havas. 


— Mi baldaŭ estos dudek jara, mon colonel. 


— Kie vi restadis, kiam oni faris la murdon? 


— Mi dormis en Bel Abbes kun mia regimento. 


...Horn prisilentis nur tion, ke ankaŭ lin trafis simila piko en 
trunk-alto fare de tiu nekutime forta infana mano, kaj tiun 
nokton, kiam li prenis la fotografaĵon el la ĵirnalo, kaj li 
ekvidis la anoncon de la gubernio, ie en la mallumo subite 
aperis antaŭ li la malamikaj okuloj de la okulfrape maldika 
infano, en la ekflagranta lumo de la aŭtomata fajrilo, en la 
subtera kaverno de Di Djemma el Mansu. 


Post du semajnoj li estis repostenigita al sia eskadrono, por 
pasigi la pluan tempon de sia soldatservo. Lian restintan 
punon oni nuligis per amnestio. 


Unue li alvenis en Bel Abbes-on, kaj dum du semajnoj li ĝuis 
la popularecon, dank' al sagaca ĵurnalisto. lo tralikiĝis pri la 
okazintaĵoj, kaj la kolonelo ne havis emon nei la veron. 
Precipe, kiam la sincera konfeso de la arestita pastro 
konformis kun la solvo de Horn. Cetere oni kaptis ĉiun 
okazon por ekfunkciigi la plej gravan agentejon de la legio: 
la romantikan reklamon. Dek mil teruraj, sennomaj kadavroj 
estis traktitaj kiel nur simplaj statistikaj indikoj, sed heroaĵo, 
grandanima gesto de iu superulo, bonsukcesa, humura, 
soldata petolaĵo, kiun oni pardonis: la neĉiutaga kariero de 
senranga soldato estis tiel lerte distrumpetita, ke la 
magneto de la legenda kaj fama legio povu allogi 
homamasojn. Tial oni ne domaĝis la gloron al la juna Horn. 
Tion ja ne skribis la ĵurnaloj, ke li estis sendita el Bel Abbes 
al la reorganizita eskadrono, kiun oni kompletigis per tiuj 
tridek homoj, kiuj restis vivantaj post la batalo, kaj Horn 
estis postenigita en Fort Lamy por unujara garnizona servo, 
la legenda heroo venis en la plej forlasitan, necivilizitan 
Kongolandon. Kaj kvazaŭ la malnova historio estus denove 
okazanta, survoje, en la valo Bar el Ghazal, la eskadrono 


unuiĝis kun la sapeistoj de majoro Rawson, por persekuti 
Sinza-on, kies portreto eĉ nun pendis sur la trunko de kelkaj 
bone videblaj palmoj. 


..Horn gardostaris. En la friska silento de la valo iafoje 
aŭdiĝis stertorado de malproksimaj sovaĝbestoj, kaj 
kakatuoj, vekitaj el la dormo, respondadis kriĉante. La 
amara odoro de la herbo „alang-alang” peze odoris en la 
aero, kaj la larĝaj, malhelaj folioj de la palmoj foj-foje 
interfrapiĝis post la viglaj ombroj de la rapide grimpantaj 
simioj. Subite li rimarkis, ke majoro Rawson staras apdu li. 
oHHHhHHHklkkH HH-.HH 


Horn ne aŭdis, kiel li alvenis, li nur aperis, kvazaŭ li estus 
kreskinta el la tero. Li fumis cigaredon. 


— Vi estas tiu Horn, kiu dum unu nokto sovlis la enigmon de 
la murdo, kazinta en Oran. — Li ne demandis, sed asertis 
tion. 


— Jes, mon commendant. 


— Mi aŭdis multon interensan pri vi. — Li cigaredis. — Vi 
estas germano... Kiujn lernejojn vi vizitis? 


— Mi fiaskis en la gimnazia abiturienta ekzemeno, mon 
commendant. Tial mi dungiĝis al la legio. 


La majoro propone etendis cigaredon al li. 
— Mi gardostaras, mon commendant. 


— Trankvile ekfumu. Je mia respondeco. Ekzistas du tipoj de 
la soldatoj: unu, kiu atingas lon per sia disciplinemo, la alia 
per sia menso. Ĉi-lasta ratas fari ĉe mi malgrandajn 
deliktojn. — Li donis fajron per sia cigaredo. La majoro estis 
blankhara, malalta homo kun saĝa vizaĝo. — Vi do rifuĝis de 


antaŭ la duraj gepatraj vangofrajon ĉi tien. Ĝi estis kolosa 
ideo. Mi pensas, ke Afriko tamen ne estas tiel malbona loko 
por vi. En la servo de la angla armeo vi povus atingi eĉ pli 
multe — aldonis Rawson kun signifoplena akcento. Poste li 
metis sian manon sur la ŝultron de la junulo kaj rigardis en 
la okulojn de Horn. — Kion vi farus ekzemple, se vi estus 
komisiita pri la persekutado de tiu rabisto? 


— Neniokaze mi persekutus lin tiel, kiel ni: per tamburado. 


— Ĉu?! — diris Rawson kun triumfo. — Mi gratulas vin, filo 
mia. Dio benu vin — kaj li foriris. Sub liaj delikataj paŝoj 
kraketis seka branĉeto, poste li malaperis. 


La garnizono de Fort Lamy situis interne de la ĝangalo, en 
malgranda fortikaĵo: en la mezo de la arda tropiko, kiu estis 
ĉefa nesto de malario kaj dormomalsano. Dum semajnoj 
okazis absolute nenio, kio povus rompi la monotonecon, la 
tropikan pluvegon, alvenanta ĉiam dum vesperiĝo, la 
vaporplenan varmegon de la sufoka, lavĉifon-odoraj tagoj, la 
amason de la morozaj, senmovaj, densaj frondaroj, la 
noktan koncerton de la sovaĝbestoj, la kriĉadon de la birdoj, 
la nervo-konsuman, depriman inertecon de la garnizona 
vivo. Ili kun ĝojo atendis tiun malfortan motorbruon, kiel la 
poŝtaviadilo foje en ĉiu sesa semajno surteriĝis sur la 
senarbejo, malantaŭ la fortikaĵo, por rapide forflugi de tiu Ĉi 
forlasita regiono. Turmentitaj kapoj, avidaj rigardoj sekvis 
ĝian longan spiralan flugon, kiel ĝi leviĝis de sur la malbona 
startejo. Soldata deĵoro apenaŭ estis Malproksimiĝi kvindek 
metrojn de la pordego de la fortikaĵo signifis seriozan 
mortodanĝeron. Ili kuŝis sur la litoj, ili faris la paguettage-on 
kun freneza mekanikeco aŭ ili sencela iraĉis sur la korto, kaj 
nur la konstanta trinkado de alkoholaĵo faris tiun vivon pli 
eltenebla. Estis tiu, kiu lernis ian lingvon, alia komencis 


skribi religian verkon, kaj iun nokton, li hurle postulis, ke oni 
krucumu lin, ĉar li estas la Savanto. La juna, rusa kaporalo 
mortpafis sin en la kantino, dum malgaja melodio de 
buŝharmoniko. Tadief, la „kolonelo”, dum la tuta tago ludis 
soliteron per markitaj arbofolioj. 


Horn nun jam bone konis la vojon de la eskapo. Li estis forta, 
bone alklimatiĝinta, kaj, kompare kun liaj ĝisnunaj travivaĵoj, 
relative facile estus por li provi la fuĝon. Sed... 


Sed ŝnurdancisto, se li iam falis el la alto, kaj post la 
kunkresko de liaj rompitaj membroj, li ne plu kuraĝas 
denove iri sur la ŝnuro. Li ne povis decidiĝi. Unu tutan jaron 
li Ĉiutage preparis sin al la fuĝo. Li havis ekipaĵon, li kolektis 
sufiĉe da nutraĵo, kaj li povintus akiri du mulojn de la ĉefo 
de la najbara indiĝena tribo. Vespere li rigardis en la 
malproksimon de sur la observa remparo, kie situis la 
marĉoj Tuburi trans la ĝangalo. La densa frondaro de la 
multaj, mistikaj, rigidaj, grandaj arbokronoj senmove brilis 
en la lunlumo, kaj dolora, terurega rememoro kunpremis la 
koron de Horn. 


Li ne kuraĝis fuĝi... 


DEKA ĈAPITRO 
Liberiĝo 


Poste la okazo venis per si mem. Same, kiel antaŭ nelonge, 
eĉ simile al la cirkonstancoj. La anglaj sapeistoj denove estis 
sur la spuro de Sinza, kaj Fort Lamy ricevis radiotelegramon, 
ke ili ekiru al sudoriento, eble tiel la soldaltoj povas tranĉi la 
vojon de la hordo. La trupo marŝis sur tiu pado, kie iam la 
ses rezolutaj homoj serĉis rifuĝon. Sed bone ekipita 
taĉmento marŝas pli facile kaj pli rapide, tiel ili atingis post 
kvardek ok horoj la altebenaĵon, sub kiu haladzis la 
sulfurhidrogena fetoro de la marĉoj Tuburi. Malproksime, sur 
la kontraŭa montdeklivo, jes... jes... Horn klare vidis, kie 
situis la mahagona arbaro, nun etaj punktoj svarmis, la 
ŝtalkajuto de argano kuris en la aero kun ia maŝinelemento, 
kaj pli malproksime, eksplodigitaj rokoj disflugis kun obtuza 
tondrego. Ĉu ankaŭ aliaj homoj trovis la altvaloran arbaron? 
...Estis klare, ke daŭras kanalizado. Laŭ la mapo oni 
verŝajne volas direkti la proksiman rivereton Lon ĉi tien, por 
estigi lignoliveran kunligon tra la marĉo al la malproksima 
rivero Sanga. Tiam, kiel Thillmann diris, la ligno flosos de sur 
la monto, kaj alveninte al Kongo, ĝi fariĝos oro. Sugestite li 
fiksrigardis la etajn, moviĝantajn figurojn, laborantajn en la 
kavaĵo de la montodorso... Dio mia! De tie estas nur je unu 
salteto la rivero Sanga, sur kiu li povus eĉ per kanoto flosi 
ĝis Kongo... Post kvar tagoj li povus esti en Banana. Ĉe la 
marbordo... 


— Diru serĝento, kiuj laboras tie, sur la montodorso? — 
demandis Horn. 


— Tie eble oni faras senarbigon. Diablo scias, kiuj ili estas. 
Tio jam estas angla teritorio. Tie, en la valo tiriĝas la limo. 


Sed tiam...! Ili ja estis tre stultaj. Ili devintus oferi neniun, 
nek la mulon. Kiel frenezige simpla, kiel ridinda estas la tuta 
tragadio, kiu okazis al ili. La ses homoj devintus nur kuri 
malsupren en la valon kaj supren sur la alian monteton. Tie 
ili jam estus sur angla teritorio, en sekureco. Li ŝatintus ridi 
aŭ plori, returni la radon de la tempo ĝis tiu koŝmara tago 
en la marĉo, kiam la mulo falis, kaj ŝanĝi ĉion en la returnita 
tempo. 


Nokte Horn rampis surventre pli kaj pli malproksimen de la 
tendaro. La luno malfrue leviĝis. Malantaŭ la kontraŭa 
montdeklivo jam estis videbla la longa, arĝentkolora 
krepusko; sur la senarbejoj de la deklivo altiĝis la arboj en la 
miraĝa, granda bllanko, kvazaŭ ili estus kreskintaj el 
profunda lago, sed mallumo kovris ankoraŭ la valon. Li 
rapide kuris malsupren, ruliĝante kelkfoje, poste li denove 
stariĝis. Nun jam kuru aŭ pagu! Li deŝiris sian ĉiun ekipaĵon 
kaj forĵetis tiujn inter la arbustoj, ĉar se li estos kondamnita 
al travaux pro tio, estos egale; sed li ne forĵetis sian 
seskuglan revolveron Bulldog. Se oni kaptos lin, li finos la 
aventuron per unu kuglo. Tiel li atingis la valon. Intertempe 
la blanka ardo senĉese plivastiĝis, kaj la vidalvidaj arbaroj 
scintilis, briliegis sur pli kaj pli granda tereno en tiu radiado, 
kiu estis Ĉi-momente nur reflekso de la brilanta luno ĉe la 
alia hemisfero de la terglobo. Nun... Nur kelkcent-metra 
kurpaŝo... Subite li surventriĝis. Dekstre, je kelkcent metroj, 
sur alia montdeklivo moviĝis ombroj. Kaj... Haltis lia 
korbato! Kepoj! Francaj soldatoj! Ĉu limgardistoj, aŭ alia 
miltvaganta taĉmento? Li ŝatintus ekmordi la teron, kie li 
kaŭris. Li singarde rampis antaŭen. Poste li kuris plu kun 
klinita dorso, serĉante kaŝejon. Nun aperis franca kavaleria 
oficiro en kuloto, nur je dek paŝa distanco, senpere antaŭ li. 
Ili ekhaltis en la sama momento. Estus plej simple pafi, 
pensis Horn, sed en la valo, ĝi eĥus, kiel knalo de kanono. La 
oficiro subite rektiĝis kaj venis tri paŝojn pli proksimen. 


— Soldato! Nomu vian eskadronon! 
— Eskadrono la kvara, mon adjutant! Mi patrolas! 


— Vi mensogas! Kie estas viaj armiloj?! Ekiru antaŭ mi. En 
avant! 


En tiu momento Horn subite puŝis sin de la tero kaj ĵetis sin 
sur la oficiron, ili ambaŭ renversiĝis. Sed la oficiro estis 
surprize forta. Horn, kiu hardis siajn muskolojn kiel feron, 
konsternite sentis, ke li renkontis bravan kontraŭulon en tiu 
oficiro. Sed li devis urĝe pluiri, ĉar la posedantoj de la kepoj, 
aperantaj en la malproksimo, jam certe serĉas sian 
leŭtenanton. Post la falo lin trafis pugnobato, li preskaŭ 
sevenis, poste la oficiro ĵetis supren la okdek kvar 
kilogramojn de Horn kiel pilkon. Lia trunko estis forte batata 
de arbo. Tiu oficiro havis brutan forton, sed nek Horn valoris 
malpli multe en la lukto. Li tuj rebatis, kaj nun komenciĝis 
regula boksbatalo. La hokbato de la franco preteglitis, 
tuŝante la orelon de la knabo, sed li forigis la dekstramanan 
frapegon de la germano, li ne povis defendi sin kontraŭ la 
rekta, maldekstramana bato de Horn, al kiu la knabo donis 
sian tutan korpopezon tiel, ke rompiĝis la nazosto kaj dento 
de la oficiro, kaj momenta vertiĝo ekregis lin. Tio sufiĉis, por 
ke Horn kaptu lian kolon, kaj per unu premo, kvazaŭ li 
rompus sparko-magneton de motoro, li paralizis sian 
kontraŭulon. Horn denove batis, nun jam per tutforta 
hokfrapo; la makzelo de la oficiro rompiĝis kun laŭta krako, 
sed malgraŭ la terurega sufero li movis sian kapon, kaj per 
ambaŭ brakoj li tiris la legianon al si, por ke tiu ne povu bati. 
Tiel ili staris vizaĝo al vizaĝo, spiregante, dum momento. Kaj 
nun super la monto rapide, tamen dignoplene aperis la 
plena luno sur la firmamento, kovrante la regionon per 
reflektor-ardo. En tiu lumo Honr ekvidis la unuan fojon la 
vizaĝon de sia kontraŭulo, senpere antaŭ si. Spirmomenton 
li staris torpore, poste per la dekstre mano li kaptis eĉ pli 


forte la gorĝon de sia kontraŭulo, brakumente per la 
maldekstra brako la kolon de la oficiro, li premis lian 
vizaĝon, kaj per terura fortostreĉo li tiris ĝin kontraŭdirekte. 
La franca oficiro nur ŝrikis, kaj kun rompita kolvertebro li 
morte falis sur la teron, al la piedoj de Horn. 


Li estis Ibrahim ben Sinza. 


DUA PARTO 


UNUA ĈAPITRO 
La dua 
| 


La polica inspektoro Scribe provis trovi Leporeton en iu 
riveborda diboĉejo. Ĉar du tagojn li vane serĉis lin, ĝi jam 
atesti tion, ke li sekvas bonan spuron. Leporeto prefere 
vizitas diboĉejojn, li estas gaja, facilanima knabo, kaj se oni 
nenie trovas lin, tiam li havas buteron sur sia kapo. Laŭ la 
aserto de la proprietulo de „Paradizo”, eblas, ke Leporeto ne 
estas en Londono, ĉar li ne vidis lin de tagoj. Tial oni nomis 
tiun engliteman ŝteliston Leporeto, ĉar rilate lian malatan 
staturon, li havis eksterordinare grandajn orelojn. Kiel 
lastatempe, atendanta paciento prirabis la loĝejon de 
ĉefkuracisto Bradford, tio tre memorigis la stilon de 
Leporeto. Scribe decidis transiri sur la alian bordon de la 
rivero, eble li havos multe pli da bonŝanco ĉe la „Verda 
Sorĉistino”. 


— Saluton, Scribe! Ĉu vi ne trovis pli taŭgan lokon en 
Lonono pro trinki viskion, ol ĉi tie? 


lu oficiro de la riverpolico, Grantley envenis en la diboĉejon 
por trinki grogon. Ĉar lia deĵoro ligis lin al la malsupra kajo, li 
ne havis alian elekton, kiam li soifis, ol viziti iun iun el la 
diboĉej. Sed li tre ekmiris, ke la bonfama inspektoro de la 
urba polico trinkas viskion ĉi-loke. 


— Diru Grantley — ekparolis la dikstatura, malalta 
inspektoro, kiu malamis ĉiun formalaĵon, eĉ la saluton. — Ĉu 
vi ne vidis Leporeton? 


— Kompreneble jes. Pasintjare mi kaptis lin por sakarin- 
kontrabando. Cu li jam liberiĝis? 


— Jam la duan fojon. De tiam vi do ne vidis lin. Hm... Nu, mi 
transiros sur la alian bordon. 


— Se vi akompanos min al la kaja policejo, mi transportos 
vin per motorboato. 


— Bonege! Ni iru! 


Ili malsupreniris al la distrikta haven-policejo. Serĝento venis 
antaŭ Ilin. 


— Ĉu vi havas ian novaĵon, Croft? — demandis Grantley. 


— Nenion, sinjoro. Antaŭ unu horo ni elakvigis kadavron, ni 
tuj informis la kriminalaferan divizion pri tio. 


— Nu — la konceptisto turnis sin al Scribe, — ĉu mi 
transportu vin sur la alian bordon, al la „Verda Sorĉistino”? 


— Atendu, ĉu la kadavro ne interesas vin? 


— Ĉi tie sur la riverbordo okazas, ke oni elakvigas dum unu 
nokto eĉ du. 


— Hm... Ĉu temas pir memmorgio? 


— Ŝajnas tiel. Ĝi estas tipa kadavro el Tamizo, parte en 
putrinta stato, sen postsignoj de ekstra perforto — diris la 
serĝento, kiel ian kuracistan konstataĵon. 


— Ĉu vi farus problemon el tio, rilate vian agosferon, 
Grantley — diris Scribe, — se mi rigardus ĝin, kiel urba 
policano? Imagu, se mi havas kadavron en mia proksimo, mi 
devas vidi tion. Ĉe mi estas tute inverse, kiel ĉe aliaj: mi ne 
povas dormi, se mi ne vidis ĝin. 


— Eh, Scribe! Kia demando estas tiu inter malnovaj amikoj! 
Vi povas eĉ foti ĝin! 


La mortinto kuŝis apud malgranda lignodomo, kovrtia per 
ĵurnalpapero. Scribe atenteme rigardis ĝin. 


— De kiam vi servas ĉe la polico, Croft? — li demandis la 
serĝenton. 


— Dekdu jarojn. 


— Hm... Mi miras, ke vi fariĝis serĝento. Ĉe ni en la urba 
polico la serĝentoj povas distingi promenbastonon kaj 
palumbon. Ĉar proksimume tiom diferencas via kadavro kaj 
droninto. Oni ĵetis tiun homon en la akvon, kiam li jam ne 
vivis. Mia superulo, ĉefinspektoro Connor kutimas diri, ke 
neniu povas esti bona detektivo sen tio, ke li ne estus 
samtempe malbona kuracisto. — Li bone prilumis la vizaĝon 
de la mortinto per sia poŝlampo. — Rigardu liajn okulojn, 
amiko mia. Eĉ postsigno de sangoekfluo ne montriĝas, kio 
estas videbla okaze de asfiksio. Lia vizaĝo tute ne estas 
dekoloriĝinta, kaj nek lia torako memorigas pri akva 
kadavro. 


— Tamen mi ne vidas eksterajn vundojn — diris Grantley. 


— Ĉu laŭ vi, la ekstera vundo komenciĝas tie, kiam seruristo 
frakasas la kapon de la viktimo? De kie vi scias, ĉu oni ne 
trinkigis arsenon al li, aŭ iu ne rompis lian vertebraron? 
Entute, Ĉu vi jam rigardis la kadavron pli ekzakte? Mi 
pensas, ke vi ne faros raporton pri tio, se urba policano 
malbutonumas la mantelon de tiu mortinto. Connor kutimas 
permesi eĉ tion, ke vi arestu homojn ĉe ni. 


— La kaja polico ne konas la konfliktojn inter la centro kaj la 
Urbo. Agu, Scribe, laŭ via bontrovo, nur ne sekcu ĝin, ĝis la 
esplorkomitato alvenos — diris Grantley. 


La dikstatura inspektoro, portanta bone gladitan pantalonon 
kaj belan, brunan surtuton, pezmove genuiĝis apud la 


mortinto, en la koton kaj malbutonumis la mantelon de la 
mortinto. Dum kelkaj sekundoj ĉiu silente, senmove 
fiksrigardis la kadavron. Poste Scribe enbutonumis la 
mantelon de la mortinto, ekstaris kaj diris ekscitite, sed 
oficiale, per firma voĉo. 


— La afero apartenas al la urba polico, ĉar ĝi havas 
interrilaton kun tre grava krimo, al kies malkovro ni ricevis 
liberan agadon de la ministrejo de internaj aferoj. Mi tuj 
telefonos al ĉefinspektoro Connor. Ĝis li alvenos, neniu tuŝu 
la mortinton! 


Connor rigardis la kadavron en reflektorlumo. Sub la 
mantelo videbliĝis postsigno de piko, kion kaŭzis ia mallarĝa 
instrumento, verŝajne ponardo. Lia aĝo ne estis difinebla. 
Oni traserĉis liajn poŝojn, sed nek objekto, nek dokumentoj 
troviĝis ĉe li. La piko havis ankaŭ elir-aperturon, dorse, sub 
la skapolo. 


— Rigardu, Scribe — diris Connor, — tiu poŝo estas interesa. 
La vestaĵo kaj la tolaĵo de la viktimo jam sufiĉe disfibriĝis, 
sed mi opinias, ke li apartenis al la inteligentaj burĝoj. Ĉi tie, 
ĉe la supra poŝo, rigardu tiuj du-tri kolorperdintajn lokojn. Li 
estis tia homo, kiu konstante kunportis fontoplumon kaj 
krajonon, tiel la teksaĵo iom foruziĝis sub la fiksiga fibulo de 
la skribiloj. Vagabondo, tagsalajrulo ne kunportas 
fontoplumon. 


lli kune reveturis per la polica aŭtomobilo. 


— Mi ankoraŭfoje bone pririgardos lin morgaŭ en la 
kadavrejo, antaŭ la sekcado. Ordonu, ke oni portu la 
vestaĵon de la mortinto en mian ĉambron. Mi ĉeestos ankaŭ 
la sekcadon. Kie vi deziras descendi? 


— Nun jam ĉe la urba policejo, sinjoro ĉefinspektoro. Mia 
deĵoro komenciĝos post unu horo. 


— Diable, Scribe! Ne risku vian sanon! Oni devas iafoje 
ankaŭ dormi. — Sed liaj pensoj jam denove revenis al la 
murdo. — Sciu, Scribe, mi sentas tiel, ke ni staras antaŭ 
malfacila afero. Tiu ĉi krimo eĉ pli firmigas mian suzpozon, 
kion la vicĉefkapitano rifuzas tiel kategorio: tiu murdo, farita 
per ponardo, havas senperan interrilaton kun la „Granda 
Krimo”. Ĝi estas la dua tiaspeca morta piko. 


— Ne koleru, sinjoro ĉefinspektoro, sed mi ne vidas la 
kunligon. Vi ĝenerale estas tre vortavara homo, mi ĝojas, ke 
vi ofte esceptas min, kaj nun bonvolu klarigi, kial vi pensas 
tiel? 


— Unuavice la maniero de la murdo. 


— Sed neniu scias, per kia armilo oni faras tiujn mallarĝajn 
vundojn? 


— Ĉu vi pensas? Nu bone. Ni alvenis, Scribe, vi povas 
elaŭtiĝi. Gis revido! 


AŬroris. Persiste drizelis en la malpura, lakteca krepusko. 
Connor liĝisekster la urbo en vilao, sed antaŭ ol li estus 
alveninta hejmen, li diris al la ŝoforo: 


— Haltu! — kaj li resendis la aŭton, por ke li piede daŭrigu 
sian vojon. Li devis trapasi la malbonfaman ĉirkaŭaĵon de 
Knightsbridge, irante al la vilao-kvartalo de la okcidenta 
urboparto de Londono. La fenestroj de la klubo Horned Owl 
estis lumaj. Ĉar Connor sentis bezonon trinki tason da forta 
kafo, li trankvilel sonorigis ĉe la pordo de la malbonfama 
klubo. Oni ne timis lin ĉi tie, Ĉar malofte okazis, ke li arestis 


iun kiel gasto. Li preteratentis, ekvidinte malgravajn 
krimulojn, aŭ homojn, rilegitajn el Londono. Eĉ, li komencis 
paroladi kun ili kaj kondutis tiel, kvazaŭ li ne scius, ke la 
koncernulo prefere estus vidita en la policejo. Connor ofte 
lasis forkuri, kontraŭregule, negravajn krimulojn, se li sentis 
tiel, ke ne nur malico motivis ilin peki. La ĉefinspektoro estis 
kuracisto. Li finis siajn universitatajn studojn en Sud-Afriko, 
en Johannesburg, kaj li fariĝis oficiro en la angala kolonia 
armeo. Ekssoldatiĝinte, li dungiĝis al la fremdul-kontrola 
divizio de la polico en Rodezio. Per tio li preparis tiun vojon, 
kiu post nelonge kondukis al Scotlan Yard. Oni 
transpostenigis lin, kiel polican inspektoron en tiun divizion, 
kie laboris detektivoj, servintaj en Sud-Afriko, por la pli efika 
persekuto de la koloniaj krimuloj, agantaj en Londono. Li 
kaptis la rabistojn de la grandaj diamantoj „Kymberley”, 
kiujn vane serĉis la policoj de Eŭropo dum kvin jaroj. Sed 
baldaŭ li denove rikoltis sukceson, nek ĉi foje en kolonia 
afero. Veninte en la oficialan personasron de Scotland Yard, 
dum duonjaro, genie kaj kun granda fortostreĉo li likvidis la 
plej gravajn organizaĵojn de la narkotaĵkontrabando en 
Londono. la milda, malgaja bonvolo sidis en liaj okuloj. Li 
ankoraŭ ne estis maljuna, sed interese, lia hararo, meze de 
lia kapo, kvar fingrojn larĝe, estis tute blanka. Li povintus 
fariĝi modelo de la detektivoj el la kolportaĵ-literaturo pro lia 
kuraĝo kaj forto. Cetere li estis silentema, iom melankolia 
homo, delikata, trankvila kaj aplomba. 


Kiam li enpaŝis en la klubon, jam apenaŭ estis kelkaj homoj 
tie, malfruaj hejmenirontoj. Okupiĝante pri neniu, Connor 
eksidis ĉe tablo en iu angulo kaj trankvile trinkis la nigran 
kafon. Subite li ekatentis pri virino, kiu sidis malpli proksime 
de li, kun viro, kiu havis trampan eksteraĵon. Tiu homo estis 
tiel malbone vestita, ke lia trampeco estis okulfrapa ankaŭ 
en la ne tre eleganta klubo Horned Owl. Sed lia vizaĝo, la 
movoj, lia tuta memo montris, ke li estas delikata, 
inteligenta homo, kvankam lia sunbrunigita fizionomio 


prezentis ankaŭ iom da krudeco kaj aplombo. La knabino, 
kun kiu li sidis, estis tute juna, ne pli ol dudek jara. Ŝi estis 
tre nervoza kaj okulfrape multe cigaredis. Se ŝi nun fumis pli 
multe ol kutime pro ekscitiĝo, Connor tuj konstatis, ke tiun 
virinon karakterizas tiel altgrada pasio de fumado, kiu estas 
malofta ankaŭ ĉe viroj. Ŝi kaptis la brakon de la viro du-tri 
foje, poste ŝi ekploris. Ŝajnas, ke ŝia provo estis senrezulta, 
presvadi la apude sidanton pri io. Fine ŝi ekscitite ekstaris 
kaj forrapidis. La alia homo restis trankvile sidanta. La 
knabino iris senpere preter la tablo de Connor, kun ege 
taŭzita mieno, kaj kun plorintaj okuloj. La nazloboj de la 
detektiv-inspektoro ektremis. „Ŝi uzas la plej fajnan 
parfumon Atkinson” — li konstatis en si mem. Ĝi estas tre 
multekosta, aĉetita ĝenerale fare de la plej riĉaj homoj. La 
robo de la virino estis delikata kaj eleganta, videbliĝis, ke 
oni faris ĝin en la plej bona vestaĵ-salono. Kial venis tiu 
virino ĉi tien, kiu verŝajne apartenas al iu riĉa familio de 
Londono? Connor rapide postiris ŝin. Li bone sciis, ke la 
ĉirkaŭaĵo de Knightrsbridge ne estas la plej konvena loko 
por junulino, apartenanta al pli alta socia klaso. Li vidis 
surprizite, ke la virino ne estas sola. lu atendis ŝin ĉe la 
pordego. Tipa apaĉo. Ili kune rapidis tra la senhoma placo, 
situanta antaŭ la klubo Horned Owl, ekscitite diskutantaj. 
Apenaŭ ili atingis la stratangulon, la kanajlo fariĝis 
agresema, kaj postulema. Li brutale kaptis la virinon, kiu 
ĉirkaŭrigardis terurite, sed ŝi ne kuraĝis krii por helpo. Fine 
la malalta ŝtelisto puŝis la virinon je la brusto, li kaptis ŝian 
retikulon kaj forkuris. La virino eĉ ne provis defendi sin aŭ 
reakiris sian havaĵon, sed restis staranta tie, ŝi rapide 
ekfumis cigaredon, ĉar, ŝajnas, ke la aŭtomatan fajrilon kaj 
cigaredujon ŝi portis ne en la retikulo, sed en la poŝo de sia 
mantelo. Poste ŝi forrapidis en la kontraŭan direkton. 


La rabisto kuris laŭ la placo, turniĝante ĉe la plej proksima 
flankstrato. Sed tie iu kaptis lian kolumon per potenca 
nokofrapo. 


— Hop! Haltu nur, Leporeto! Kien tiel urĝe fruan 
matenon? — demandis Connor amike, sed li tenis lian kolon 
tiel forte per sia mano, kvazaŭ ĝi estus ŝtala tornilo. 


— Damne! Tio estas mia bonŝanco! Kiam mi estas la plej 
senkulpa, ĝuste tiam mi puŝiĝas al la sinjoro ĉefinspektoro. 


— Ĉu vi vere estas tiel senkulpa? Ĉu mi konsideru tiun 
kuron, kiel sankonservan korpekzercon? 


— Mi havas novan ĉapelon. Vi bonvolas vidi, ke mi havas 
novan ĉapelon, kaj mi ne ŝatus, se ĝi malsekiĝus. 


— Mi vidas, ke vi havas novan ĉaplelon. Ĝi estas el griza, 
kunikla peltaĵo, kun nigra rubando. Hm... Pri tio mi legis en 
la listo, farita pri la rabitaj objektoj ĉe la ĉefkuracisto. 


— Bonvolu kredi, ke hodiaŭ matene mi vere estis tiel 
senkulpa... 


— Jes. Por vi estas tute senkulpa afero ŝteli retikulon. Nu ek, 
rapide! Tuj elprenu ĝin, ĉar cetere mi elbatos viajn 

dentojn! — Connor transprenis la retikulon kaj metis ĝin en 
sian poŝon, poste li ekiris. Li tute ne devis diri al la apaĉo, li 
iris apud la ĉefinspektoro, sciante, ke estus vane provi 
fuĝon. 


— Al kiu vi vendis la ŝtelitaĵon? 


— Nu... grandperte... al Marlow, sed ili vere mortigos min, 
sinjoro ĉefinspektoro, se ili ekscios, ke mi babilaĉis. Vi 
bonvolas scii... mi jam plendis al la sinjoro ĉefinspektoro, ke 
oni dungas min en neniu serurlaborejo, ĉar mi havas 
antaŭvivon, kaj se mi ne donos mono al mia fratino, ŝi batos 
mian filinon. 


— Vi estas fia mensogulo! Pasintsemajne oni akceptis vian 
filinon en la orfinejon Lady Birkham. 


La fripono malgaje iris apud Connor. lom post iom 
ekmatenis, kaj ili Ĉiam pli proksimiĝis al la domo de la urba 
polico. 


— Kiel vi konatiĝis kun tiu virino? 


— Ah.. Jes... Ŝi serĉis iun inter la malbonfamuloj... Ni 
konatiĝis pere de ŝia ŝoforo... lam mi laboris kun tiu ŝoforo 
en tiu sama metiejo, kaj li prezetis min al la fraŭlino, kiu 
serĉis personon, nomatan Tadief... Mi aranĝis ilian 
renkontiĝon. Ŝi estas la filino de milionulo, profesoro Lothar. 


— Kaj kiu estas tiu Tadief? 


— Pro Dio, mi ne scias. Li estas fifama homo. Li ĉiam havas 
monon, ofte li kartludas, kaj oni timas lin, ĉar li bone 
interbatadas. Li estas interesa figuro. Sinjormoŝta 
ekstravaganculo. Kaj mi estis tre malsata. Nun mi kaŝiĝadas 
ĉie, mi ne manĝis de hieraŭ, kaj mi esperis trovi tiom da 
mono en la retikulo, ke Mi povu manĝi. 


Ili alvenis al la pordego de la urba polico. Leporeto klinis sian 
kapon tiel profunden, ke liaj longaj oreloj malgaje pendis. 
Connor donis al li unu ŝilingon: 


— Iru en la inferon... 


Leporeto feliĉe forrapidis, kaj saltis sur preterirantan 
aŭtobuson. 


Connor iris en sian ĉambron. Li alvenis ĝustatempe, Li 
apenaŭ demetis sian surtuton, kiam la telefono eksonis, la 
sekretario de la ĉefkapitano parolis. Bonvolu veni ĉi tien por 
pritraktado. Anticipe Connor atenteme rigardis la enhavon 


de la retikulo. De tempo al tempo tiu insolenta sinteno 
kutimas ofendi liajn superulojn, kiel li trankvile kaj malrapide 
plenumis la plej urĝajn ordonojn. Revolvero estis la plej 
okulfrapa objekto en la retikulo. Krome ĝi enhavis monon, 
naztukon, spegulon, pudrujon, ŝmink-farbon kaj similajn 
virinajn aĵojn, inter ili permesilon kun fotografaĵo por direkti 
aŭtomobilon. La retikulo mem estis farita el la plej fajna, 
griza serpentohaŭto. Ankoraŭ du strangaj fioloj troviĝis en 
ĝi. Li ekflaris tiujn. Acetono estis en la unua. La virinoj uzas 
ĝin por forigi la ungolakon. En la alia estis ungofarba likvaĵo. 
Krome li trovis ankoraŭ malgrandan, ledan monujon inter la 
objektoj. Sed ne estis mono en ĝi, sed perletoj. Je la unua 
ekrigardo videbliĝis, ke tiuj ne estas originalaj, nur 
senvaloraj, senkoloraj perletoj, surfadenigitaj sen ferma 
fibulo, memorigante ne pri falsaĵo, sed pri bidoj, kiujn la 
infanoj kutimas surfadenigi. Li fermis la retikulon en sian 
tablokeston. 


Malgranda grupo sidis ĉe la vicĉefkapitano. Konsilisto 
Gallon, ĉefkonsilisto Bodley, inspektoroj Scribe kaj Mathew, 
la vicĉefkapitano kaj fine E M Mackenzie, kiun delegis la 
koloniafera ministrejo, ke li direktu la esploron de la polico 
en tiu krimo, kiu havis multrilate politikan aspekton. Tiu 
genia homo, kiu posedis la plej bonajn referencojn, tre multe 
diferencis la londonan detektiv-tipon, inkluzive ankaŭ la plej 
eminentajn. Li vestis sin elegante, sed ne defie. Liaj 
ŝtrumpoj kravato, naztuko harmoniis laŭ koloroj kun liaj 
ĉemizo, vestaĵo kaj gantoj. Lia maniero estis tro delikata kaj 
esterordinare ĝentila, sed iomete sindetena, kiel la konduto 
de tiuj homoj, kiuj malantaŭ la barikado de simpla 
kontaktiĝo observas la malamikon sen tio, ke ili mem eĉ por 
momento forlasus sian kaŝejon. Eble lia vizaĝo estis tro pala 
kaj juna, rilate tion, ke li agadis kiel malnova membro de la 
Sekreta Servo en la afrika armeo. Li apartenis al la plej 
konfidencajn taskojn plenumantaj homoj, el kiuj nur tri aŭ 
kvar personoj laboras ĉe la Sekreta Servo, kiujn nur kolonelo 


Rawson konas persone, kiuj malkaŝas sin antaŭ aliaj instacoj 
en la plej necesaj kaj kritikaj okazoj. luj dum la tuta vivo 
neniam elprenis sian legitimilon. Kolonelo Rawson, antaŭ ol 
komencis sian feriadon en Hidio, sendis Mackenzie-on en 
Londonon por helpi la laboron de la polico. La oficiroj de la 
Sekreta Servo preskaŭ egalas kun ŝtatsekretari ĉe la polico. 
Liaj raportoj estas senditaj rekte al la ministrejo, kaj laŭ tiuj 
raportoj oni abdikas, promocias kaj donas ordenojn. Tial la 
vicĉefkapitano per kojnako, cigaredoj kaj sandviĉoj faris pli 
familiara la alimaniere tiel rigidan interkonsiliĝon. Nun li 
estis iom nevoza, ĉar ĉagreni lin, ke kapitano Mackenzie kaj 
la tuta interkonsila kunsido atendas Connor-on. Fine li 
alvenis. 


— Mi prezentas al kapitano Mackenzie ĉefinspektoron 
Connor. — La kapitano ridetante ekstaris: 


— Mi aŭdis nur bonon pri vi, sinjoro Connor, kaj mi ĝojas, ke 
fine ni fariĝos kunlaborantoj. 


Bedaŭrinde ĉe Connor mankis ĉiu kapablo al solenaj 
formalaĵoj, kaj komplezemo, kio servus la interesojn de la 
polico. Amike ekbalancinte sian kapon, li mallonge premis la 
manon de la kapitano kaj turniĝis al sia ĉefo: 


— Mi pensas, ke estus bone peti oficiale kelkajn 
dokumentojn de la sud-afrika polico. 


Tiu indiferenteco incitis la vicĉefkapitanon. 


— Ni povas okupiĝi pri detalaĵoj poste. Vi laboros sub la 
direktado de kapitano Mackenzie por solvi la Grandan 
Krimon, kaj mi ŝatus, se vi konsiderus liajn instrukciojn. 


— Volonte, sinjoro, volonte — diris Connor indiferente. 
Videble li tute ne ĉagraniĝis pro la ofenda subordigiteco, kaj 
li eksidis en brakseĝon. — Mi esperas, ke ne ĝenos 


kapitanon Macenzie, se mi manĝos dume kelkajn 
sandviĉojn, ĉar mi matenmanĝis nur nigran kafon sen 
sukero. 


— Ho, bonvolu, nur trankvile, sinjoro ĉefinspektoro. 


— Ĉi tie estas varmo — diris la vicĉefkapitano, kaj li devis 
malfiksi la fibulon sur la kolumo de sia kamizolo, ĉar li sentis 
tiel, ke lin minacas apopleksio pro kolero, vidante la 
felegmon de Connor. Mackenzie estis multe pli grandstila 
homo ol ĉagreniĝi pro tio. Ŝajnis, ke la detektivo eĉ imponis 
al li. 


— Mi devas ĝustigi la vortojn de la sinjoro vicĉefkapitano, mi 
tute ne deziras direkti vin dum la esplorado, eĉ mi kalkulas 
vian helpon — diris Mackenzie ĝentile. 


— Mi petas pardonon, sed mi neniam atribuas grandan 
signifon al vortoj. Estas grave, ke ni solvu la krimaferon, kaj 
mi ĝojos, se la direktado de la sinjoro kapitano ebligos tion. 


— Verdire mi havas nenian informon. Mi aŭdis nur menciojn 
pri la afero — diris la kapitano. 


— Mi ordonis — ekparolis konsilisto Gallon, — ke oni sendu 
la dokumentojn en la loĝejon de la sinjoro kapitano, kiuj 
koncernas la krimon. 


— Ĝis tiam — diris la vicĉefkapitano — mi rakontas per 
kelkaj vortoj, pri kio temas. Vi certe pli bone konas la nomon 
de Ibrahim ben Sinza, ol ni.Dum la lastaj jaroj tiu homo 
akiris netolereblan influon en Londono. Vi sude jam delonge 
klopodas kapti la rabiston, bedaŭrinde kun malmulte da 
sukceso. Tamen dum kelkaj jaroj post la grandaj 
persekutadoj, kvazaŭ li estus malaperinta aŭ silentiĝinta. 
Liaj rabadoj neniam ĉesis, sed li jam ne reviviĝis en lia 
malnova forto, nur nun, lastatempe. Antaŭ du jaroj, kion ni 


konkrete scias, Londono pagis al li cent mil pundojn kiel 
imposton. De unu jaro tiu rabisto kvazaŭ estus freneziĝinta, 
li postulis unu milonon da pundoj po jare. Tial ni aliancis kun 
Sud-Afriko. La bankoj rifuzis liajn impostpostulojn, Tiam 
Sinza komencis sian bone konatan militiron kontraŭ la 
malfrupagantoj. Mi scias, ke oni estis senpovaj rilate 
lin.Sinza bruligis gum-plantejojn, eksplodigis tabak- 
transportojn en la aeron, kaj li punis precipe la membrojn de 
la ligno-trustoj. Liaj banditoj dum flosado direktis en flank- 
riverbranĉojn la liveratajn, valorajn lignojn, ŝarĝitajn per 
altega kompenspago, kruele masakrante la akompanantojn. 
Li eksplodigis la kunligan flos-kanalon de la plej grava 
entrepreno „Akcia Kompanio Afrika Mahagono”. Mi scias, ke 
vi sude klopodis fari ĉion, sed vane. La sud-afrikaj akcioj 
havis tian devaloriĝon, kio estas sentebla eĉ en la kurzo de 
la pundo. Florantaj entreprenoj, profitantaj miliardojn, fariĝis 
senvaloraj industriejoj. Nun ni havas ĉiun kaŭzon supozi, ke 
Sinza venis en Londonon. Mi informiĝis, ke la anglaj 
bankieroj onidire estas pretaj fari kompromison kun li. 


— Kaj ĉu la murdoj, koncernaj la aferon? — demandis 
Mackenzie. 


— Tiuj estas la hipotezo de sinjoro ĉefinspektoro Connor — 
diris la vicĉefkapitano iom malamike. — Kiujn mi rifuzis. lun 
ĉefakciulon, nomatan Hoffer, oni trovis mortpikitan antaŭ la 
klubo de la kompano Afrika Mahagono. lu vundis lin per 
stranga, mallarĝa ponardo. Laŭ sinjoro ĉefinspektoro 
Connor, tiu spuro kondukos nin al Sinza. 


— Mi opinias lian supozon tre verŝajna — diris Mackenzie. — 
Ĉu vi scias ion pri la antaŭvivo de Hoffer? 


— Mi ankoraŭ ne pensis okupiĝi pri tio — respondis la 
vicĉefkapitano. 


— Laŭ la ordono de sinjoro ĉefinspektoro Connor — 
interrompis inspektoro Scribe — mi petis informojn de la 
viena polico pri Hoffer, kiu naskiĝis en Aŭstrio, kie 


oni tre bone konas lin el tiuj tempoj, kiam li ankoraŭ ne estis 
ĉefbankiero. Plurfoje li estis kondamnita pro tompludo de 
kartoj, lastfoje en Francio. Antaŭ dek jaroj li plenumis sian 
punon, poste li dungiĝis al la legio, kaj antaŭ ok jaroj li 
aperis en Londono, kiel bonhava homo. Hoffer estas 
fondinto de la kompanio Afrika Mahagono. 


— Ŝajnas, ke estos ĝojo kunlabori kun sinjoro Connor. — diris 
la kapitano. — Cu Hoffer havis heredantojn? 


Lia filo anonciĝis el Vieno. Bedaŭrinde, li apenaŭ heredis ion, 
la posedaĵo de lia patro valorus milionojn, sed dum Sinza 
vivas, ĝia valoro estas preskaŭ nenio. Eĉ, lastatempe la 
milionojn profitanta, neekspluatata arbaro bezonis pli novajn 
investojn fare de la ĉefakciuloj. Pro indulgo, iu ĉefakciulo 
aĉetis, relative malaltpreze la senvalorajn akciojn de la filo 
de Ernst Hoffer, por la konzerno „Majoritato”. Eĉ hodiaŭ 
matene oni elakvigis kadavron el Tamizo, kun vundo simila 
al tiu de Hoffer. Ni ankoraŭ ne povis identigi lin. Ĝis ne 
klariĝos tio, kompreneble, mi ne aprobos la enterigon de la 
mortinto. La saman, strangan pikvundon havas tiu kadavro, 
kian ni trovis ĉe la murdita Hoffer. 


Mackenzie ekstaris. 


— Mi ricevis tre valorajn informojn de vi, dankon, sinjoroj. Mi 
esperas, ke ĉi-foje ni sukcesos likvidi la friponon. 


— Connor esploras ankoraŭ tre interesan kaj malklaran 
aferon, kio, laŭ li, havas rilaton al niaj problemoj. Vivas en 
Londono tre honesta, estimata instruisto, kiu dum sia junaĝo 
servis en la legio kiel politika rifuĝinto. Ĉiu spuro kondukas 
iel al legiano. La profesoro estas tre riĉa kaj ĉefdirektoro de 


la kompanio Afrika Mahagono. Lia maljuna lakeo turnis sin al 
ni, plie nur per peto, ol per denunco. Lian mastron 
supozeble ĉantaĝis iu per minacaj leteroj. Li montris eĉ tian 
leteron al ni. Ĝia subskribinto estis „Horn”. Ni informiĝis 
diskrete, sed la instruisto diris tion, ke la tuto estas nura 
fantasmagorio de la lakeo, tiel kompreneble, ĉar denunco ne 
okazis, estas malfacile agi en la afero. Connor atribuas 
specialan gravecon al tiu versio. 


— Ankoraŭfoje mi dankas vin — diris Mackenzie levinte sian 
ĉapelon. 


Kiam la kapitano foriris, la vicĉefkapitano senindulge turnis 
sin al Connor. 


— Mi ne povis informi vin pli frue, tial mi nur nun diras, ke vi 
konatiĝis kun la plej eminenta detektivo de Anglio. 


— Mi scias tion — li respondis. — Mi ĝojas, ke fine troviĝas 
unu homo en la servo de la londona polico, de kiu ni povas 
lerni ion. — Li ĝentile salutis kaj foriris. 


DUA ĈAPITRO 
La tria 
| 


Sur la pordo de la instruisto grincante falis la Ŝtalaj rigliloj, 
poste li paŝis el sia dormoĉambro. Liaj okuloj moviĝis kun 
suspektema malfido tien-reen sur la koridoro, dume li 
spasme premegis la revolveron en sia poŝo, poste li ekiris al 
la manĝejo. Lothar preskaŭ kadukiĝis en la lastaj jaroj. Lia 
kapo kalviĝis, nur kelkaj malfortaj haroj hirtis ĉirkaŭ lia 
tonsuro, liaj manoj tremetis, li nervoze turniĝis, aŭdinte la 
plej malgrandan bruon. 


— Bonan matenon — salutis lin Lermontov. — Mi vidas, ke 
nek hodiaŭ vi dormis bone. 


— Mi ne povas... Ĉu vi estas kontenta? Ĉu oni regalas vin 
per ĉio? — li demandis Lermontov-on. 


— Mi ĵuras, ke mi neniam havis pli afablan gastiganton. 


— Ĉu mia filino jam estas malsupre? — demandis Lothar, 
kiam li provis trude manĝi iom da kafo kaj kuko. 


— Mi ne vidis ŝin. Eble ŝi ankoraŭ dormas aŭ ne estas 
hejme. 


La maljunulo ekbruligis cigaredon kun trementaj manoj. 
— Mi denove ricevis leteron — li diris al si mem. 
— Montru ĝin! 


Lothar transdonis al Lermontov leteron, skribitan sur liniitan 
paperon. „Kie vi trovis tiun ĉi leteron, tie vi trovos iam ankaŭ 


mian bajoneton. Kiel vi vidas, mi povas penetri en vian 
domon. Se mi vidos, ke vi suferis sufiĉe pro mortotimo, tiam 
mi venos fari finkalkulon. Verŝajne post nelonga tempo. 
Povas okazi, ke anticipe mi ankoraŭ „forsendos” iun antaŭ 
vi. Vi meritas rigardi la ekzekuton de la aliaj, antaŭ ol vi 
mortos. „Horn”. 


— La letero kuŝis en la banĉambro. Sur la lavabo. Ankaŭ li 
povintus esti tie, se li metis la leteron tien. 


— Mi sincere diras al vi, ke mi ne vidas la situacion tiel 
nigra. Tiu knabo volas timigi vin, poste li kontentiĝos per 
altsuma ĉantaĝo. Ĉu vi estas certa pri tio, ke li skribas la 
leterojn? Ĉu ne eblas, ke iu konas vian historion, kaj tiu 
homo manipulas en la nomo de la iama legiano? 


— Stultaĵo... Mi instruis la knabon dum monatoj skribi 
france.. Mi konas ĉiujn liajn literojn. Ne kredu, ke la timo 
estas la plej terura. La konscienco! Verŝajne tiu homo 
freneziĝis pro tio, kio okazis al li. Kaj li fariĝis la diablo de 
venĝemo... Kaj... kaj li ne povas fari tian teruran aferon, ke 
tio estus maljusta. Tia fiaĵo, tia malhumanaĵo okazis al li.... 
Kaj ĝuste mi. Vi scias, ke tiu knabo portis ankaŭ mian fusilon 
sur la ŝultro apud la sia tra la dezerto... Kaj tiam mi estis... 
kiu el dorsdirekto per ŝtono... Vere mi estis freneza, kaj mi 
kuŝis poste dum monatoj inter vivo kaj morto... Sed tio 
ŝanĝas nenion, kio okazis... 


— Vojaĝu en Usonon aŭ en AŬstralion. 


— Mi tial ne vojaĝis ĝis nun, ĉar mi kredis, ke mi povos 
paroli kun li. Mi donintus al li mian tutan havaĵon, ĉion. Kaj 
krome la entrepreno. Mi devas aranĝi ankaŭ tion. Mi pensas, 
ke mi transdonos mian parton, kaj se mi vivos ĝis tiam, eble 
mi havos forton forvojaĝi kun Herta. — Li levis la buŝtukon 


por viŝi siajn lipojn. Sub la tuko kuŝis letero: „Jam ne daŭros 
longe! Horn.” 


— He! James! Rapide akvon. La sinjoro profesoro svenis. 
ll 


Herta rigardis la alvokon, ĉar ŝi ne bone oientis sin en la 
urba policejo. Kompleza policano haste legis ŝian paperon 
kaj montris la direkton: 


— Dua etaĝo, numero de la pordo sepdek unu. Trovitaj 
objektoj... 


Sur la pordo estis skribite: „Konceptisto Redford.” Herta 
eniris. 


— Bonan tagon! Ĉu vi estas sinjoro konceptisto Redford? 
— Ne, mi estas ĉefinspektoro Connor. 
— Mi ricevi alvokon por la hodiaŭa tago. 


— Bonvolu sidiĝi. — Transpreninte la alvokon, Connor eksidis 
ĉe la stribotablo kaj atenteme rigardis ĝin. — Cu vi estas la 
filino de sinjoro instruisto Lothar? 


— Jes. Mi estas Herta Lothar. 
— Ĉu vi perdis retikulon? 


— Ĉu retikulon? — Ŝi mediteme pensadis. — Mi devas 
rigardi tion hejme inter miaj objektoj. lomete mi estas 
distrita. 


„Ŝi havas sinregon” — konstatis Connor en si mem,dume li 
sonorigis. Envenis la suboficiro. 


— Alportu tiun ĉi objekton, havanta la jenen numeron. — Li 
transdonis slipon al la suboficiro, poste li denove trunis sin 
al Herta. — Antaŭ tri tagoj, sur la placo Knightsbridge oni 
trovis retikulon, kaj estis en ĝi inateralie ankaŭ permesilo, 
valida je via nomo por direkti aŭtomobilon. Ĉu vi ne vizitis 
en la lastaj tagoj la ĉirkaŭaĵon de Knightsbridge? 


— Mi ne memoras... Sed eblas. Ĉar mi ne scias, kie troviĝas 
tiu kvartalo. 


— En la okcidenta urboparto. Sur iu flanko de la placo 
alatiĝas granda, flava konstruaĵo de la magistrato, vidalvide 
estas la malbonfama klubo Horned Owl. Cu vi jam eble aŭdis 
pri ĝi? 

— Ne... Horned Owl... Mi ne konas tion. 


La suboficiro revenis kun la retikulo kaj metis ĝin sur la 
tablon. La knabino etendis sian manon por preni ĝin, sed 
Connor ne donis tion al ŝi. 


— Unue vi devas transpreni ĝin laŭ la inventaro. 


— Mi pensas, ke tio estas superflua, sed se alimaniere ne 
eblas, nur bonvolu fari. 


— Du banknotoj de kvin pundoj kaj dudek kvin ŝilingoj, ok 
pencoj... — komencis Connor denombri la enhavon de la 
retikulo. 


— Ĉu vi permesas sinjoro ĉefinspketoro, ke mi ekfumu? Mi 
estas nervoza, se mi ne cigaredas. 


— Jes, bonvolu. Acetono kaj ungolako. Aŭtomibilista 
permesilo, pudrujo, kombinita kun lipruĝo, ŝlosilo, spegulo, 
kunfaldebla, ora kombilo, naztuko kaj jen... ĉu tiuj estas 
perloj? Mi vidas tiel, ke ili servas kiel infana ludo, ĉu ne? 


— Nomu tiujn, kiel vi volas, estas egale. Mi ŝatus rapide 
aranĝi la tuton, ĉar mi ankoraŭ havas okupitecon. 


Li sciis nur tiom pri la etaj perloj, kiel ĝis nun. Ĉu li demandu 
ŝin pli kategorie? Ne. Si estas kara, delikata virino, estus 
domaĝe trakti ŝin kiel suspektaton. Li transdonis la retikulon 
al ŝi. 


— Bonvolu subskribi la atestilon pri la transpreno ĉi tie. Kaj 
mi esperas, ke en la futoro vi pli bone atentus pri via havaĵo, 
fraŭlino. Perdi tiel grandan retikulon sur la strato, eĉ sen tio, 
ke vi rimarkus ĝin, montras tre fortan distrecon. 


— Mi estas eksterordinare distrita. Sed ankaŭ vi estas tio. 
— Kiel vi komprenas tion? 


— Mi ne povas imagi pli grandan distrecon, kiam la ĉefo de 
la kriminal divizo, iun matenon iras anstataŭ sia oficejo al la 
sekcio de la trovitaj objektoj, en la ĉambron de la 
konceptisto. Ĝis la revido... 


Connor ridetante postrigardis ŝin. Estas sendube, ke la 
knabino iomete superis lin. La detektivo sentis, ke li povus 
persvadi la filinon de Lothar pri iom da sincereco, tiam li 
progresus en la afero. 


— Ĉu tio do estas via firma decido? — demandis 

Rastignac. — Pripensu bone, eble vi forvojaĝus por unu jaro 
aŭ pli longan tempon. Se vi nun deziras transdoni viajn 
akciojn, kiam nia tuta riĉeco kuŝas morte, vi fakte ricevos 
apenaŭ iom da mono por ili. Sed se ni interkonsentus kun 
Sinza, ne kalkulante la helpon de la polico, ĝi estos 
netaksebla trezoro. 


— Ne lacigu vin — diris Lothar. — Se mi ricevos tiom da 
mono por miaj akcioj, ke mi povos vojaĝi en Usonon kun mia 
filino, tiam mi estos kontenta. Mi ne bezonas tiun havaĵon, 
mi ne volas esti riĉa, mi instruos senpostene latinan lingvon. 
Dankon... 


Li diris tion al sinjorino Rastignac. La okulfrape bela, araba 
virino verŝis nigran kafon. 


— Ĉu vi ne timas? — demandis Lothar Rastignac-on. Tiu 
eklevis sian ŝultron. 


— Mi ne konas timon. Kaj se mi staros vidalvide al tiu homo, 
eĉ tiam mi ne havos kaŭzon timi. Ni anoncos dum la kunsido 
de la plenuma komitato, ke vi transdonos viajn akciojn. Kiom 
da mono proponos la kompanio por vendi ilin, kaj 
bedaŭrinde, ĝi estos tre malata prezo, mi donos la duoblon 
de tiu sumo. 


— Danon... — sinjorino Rastignac denove volis verŝi kafon, 
sed Lothar adiaŭis. Li retrorigadis ĉe ĉiu paŝo sur la strato. 
Ofte li opiniis ekvidi Horn-on inter la homoj. Tiam li haltis 
terurite kaj malfortiĝis tiel, ke li devis apogiĝi al la muro. La 
gastoj jam estis kune, kiam Lothar alvenis hejmen. Estis 
invitita lordo Lidnsay, la membro de la Ĉambro de Lordoj, 
kaj la prezidanto de la kompanio Afrika Mahagono. Antaŭ la 
ĝenerala kunsido la instruisto volis informi ankaŭ lin pri sia 
intenco. Pro lia honoro estis invitita Naladna Langhit, la riĉa, 
hinda poeto. Naladna estis la adoptita filo de maharaĝo en 
Ernasar, kiu estis malnova amiko de la instruisto. Ili kune 
skribis tre ampleksan lingvistikan verkon pri la filologiaj 
rilatoj de la barbaraj kaj latinaj popoloj. Naladna Langhi 
havis kontakton kun la plej altaj sociaj tavoloj de Londono. 
Krome ĉeestis Lermontov, la rusa, elmigrinta oficiro, kiun 
Lothar prezentis en la societo antaŭ nelonge. Li venis el 
Parizo al la instruisto, kiel gasto. Li estis ĉirakŭ kvindek jara, 


agrabla, bonhumora, iomete bohema ĝentilulo, kiun facile 
akceptis la londonaj societoj, ĉar li bonege ludis poloon, li 
estis sperta pri ĉevaloj, kaj spite al lia kronika alkoholismo, 
neniam videbliĝis, ke li estas ebria. Krome li vestis sin 
elegante kaj bele ludis fortepianon. La societo sidis en la 
malgranda salono, bonhumore. Lermontov interpretis valson 
de Chopin sur fortepiano, laŭ la stilo de diversaj 
komponistoj. Ĉirkaŭ la dekunua horo alvenis gasto, kiun 
lordo Lindsay invitis al Lothar: onidire tiu homo estis lia 
malnova amiko, emerita kapitano el la kolonia armeo, 
nomata Mackenzie. La kapitano montriĝis tre afabla 
individuo, li estis eminenta en la konversacio, sperta pri ĉio, 
ĉu temis pri hinda poezio aŭ pri la kurzo de akcioj de la 
kompanio Afrika Mahagono. Li vigle interesiĝis, kiam li aŭdis, 
ke Lothar volas eksiĝi el la kompanio. 


— Ne prenu kiel ofendon, sinjoro instruisto, sed tio estas 
facilanimeco.. Guste nun, kiam tiuj altvaloregaj akcioj 
provizore stagnas malalte. 


— Lothar pripensos sin — diris Lermontov. — Mi reanimos lin 
por ŝanĝi sian decidon — li diris kaj denove trinkis. Poste ili 
parolis pri malnovaj, hindaj, preĝtapiŝoj, kaj tiu temo tre 
interesis kapitanon Mackenzie. 


— La sinjoro instruisto havas unu el la plej belaj preĝtapiŝoj, 
kiun vi povas vidi en Anglio — diris Naladna. Mackenzie 
petis la instruiston montri ĝin al li. Jes, jes, sed ĝi pendas sur 
la muro de mia dormoĉambro. Nu bone. La kapitano tre 
volonte rigardus ĝin, se la sinjoro instruisto estus tiel 
afabla... Triope ili iris al la dormoĉambro. Herta, Mackenzie 
kaj Lothar. Mackenzie miregis, kiam li ekvidis la krucferojn 
kaj la Wertheim-seruron sur la pordo. 


— Ĉu vi timas rompŝtelistojn, sinjoro instruisto? 


— J... jes... foje iu rompŝtelis ĉe mi... — Li malfermis la 
grandan, komplikan Wertheim-seruron, interne aŭdiĝis la 
klakado de la rigliloj, kaj la pordo malfermiĝis. Poste ili iris 
en la dormoĉambron. Apenaŭ ili faris kelkajn paŝojn, la 
instruisto falis sur seĝon, blanka kiel la muro, kaj li 
fiksrigardis la tablon kiel homo, minacata de apopleksio. En 
la ĉambro, fermita per Wertheim-seruro, kuŝis letero sur la 
lito. Herta apenaŭ povis subpremi sian ŝrikon. Mackenzie 
levis la leteron kaj rigardis ĝin. Sur la liniita papero estis 
skribite: Vane vi ŝlosas vin! Nur tio estis sur ĝi. 


— Se vi permesas, mi formetos ĝin — diris la kapitano 
aplombe, ŝovante la leteron en sian poŝon. — Ne timu 
sinjoro Lothar, tiu homo vere estas la diablo mem, sed ne 
tiel terura, kiel li montras sin. Li faris multe pli da eraroj ĝis 
nun, ol li povus evit sian faton. 


IV 


— Tadief malaperis, sinjoro — diris Scribe. Mi eksciis ne 
multon pri li. Li estis demoraliĝinta homo el altaj rondoj. Li 
bone parolis lingvojn, multe kartludis, laŭ kelkiuj li apartenis 
al tiuj ĉi hienoj. Aliaj diras, ke li ne kartludis trompe, sed 
ĉantaĝis, kaj li estis iu gvidanto de la bando Morgen. Oni ne 
scias pri lia amantino, lastfoje oni vidis lin kun Leporeto, 
kiun mi jam serĉas pli ol unu monato, sed vane. Du-tri foje li 
renkontiĝis kun elegante vestita, bela virino en la klubo 
Horned Owl, kie li ĝenerale restadis. Li malaperis antaŭ kvar 
semajnoj, de tiam oni nenie vidis lin. Nu, ankoraŭ ion! 
Laŭdire li servis en la legio. 


— Hm... Tadief do malaperis proksimume tiam, kiam vi vidis 
lin kun la filino de la instruisto en la klubo Horned Owl. Cu 
eble li Ĉantaĝis Herta-n per alta sumo pro io? 


— Estas bone, Scribe. Se vi havas tempon, vizitu la 
registrejon de firmaoj, kaj informiĝu, kiuj estas la membroj 
de la direkcio de la kompanio „Majoritato”? 


Mackenzie venis kun konsilisto Gallon. 


— Kiel vi opinias pri tiu ĉi letero, Connor? Ĝi kuŝis sur la lito 
de instruisto Lothar, en lia dormoĉambro, fermita per 
duobla, kirasita pordo. — Li transdonis la leteron. Connor 
atenteme rigardis ĝin. Tre longe kaj ekzakte. 


— Kiuj ĉeestis la vesperan feston, sinjoro kapitano? 


— Ankaŭ mi demandis tion — diris konsilisto Gallon. — Sed 
nur prominentaj homoj estis tie. Lordo Lindsay, la membro 
de Ĉambro de Lordoj, Naldna, la popular, riĉa, hinda poeto, 
Lermontov, la iama adjutanto de arkiduko Nikolajeviĉ. — 
Connor aŭtomate notis ion sur paperon. 


— Tiu Lermontov ne plaĉas al mi — deklaris Mackenzie. 


— Nu... — diris la ĉefinspektoro kaj elprenis skribaĵon el la 
tirkesto. — Inspektoro Scribe kolektas jam de monatoj 
indikojn je mia ordono. Arkiduko Nikolajeviĉ ne havis 
adjutanton, nomatan Lermontov. Kvar oficiroj mortis dum la 
mondmilito, kiuj nomiĝis Lermontov. Ekssoldatiĝinta, cara 
oficiro vivas en Sofio, nomata Lermontov, li elmigris kiel 
kolonelo, kaj li estas la komandanto de la rusa, blanka 
milicio, depotanta en Bulgario. Alia oficiro, nomata 
Lermontov, ne vivas en eksterlando, kiel elmigrinto. 


— La gasto de instruisto Lothar sendube ne estas tiu, kies 
nomon li uzas — diris Scribe. 


— Vere estas ĝojo labori kun vi — kriis Mackenzie. — Nun ni 
jam havas ĉiun kaŭzon iom pridemandi tiun Lermontov-on. 
La uzo de falsa nomo sufiĉas aleskorti lin. 


— Ankaŭ mi samopinias — diris Connor kaj sonorigis. Dume 
li turniĝis al Scribe. — Mi bezonus Leporeton, mi scias tiel, 
Scribe, ke vi estas sur lia spuro. 


— Bedaŭrinde, senrezulte. Mi sukcesis trovi nek unu pecon 
el la objektoj, ŝtelitaj de la ĉefkuracisto. 


— Kaptu Marlow-on. Vi trovos la ŝtelitajn objektojn ĉe li. Eble 
vi povos aleskorti ankaŭ Leporeton pere de li. 


Envenis la konceptisto de la kriminala divizo, al kiu Connor 
sinorigis. 


— Plenigu formularon, Dixon, por kaŝobservi personon, 
nomatan Lermontov, kiu restadas en la vilao de instruisto 
Lothar, strato Oxford, numero dekkvar. Oni devas lin 
aleskorti. 


— Sed sinjoro inspektoro... — respondis la konceptisto 
embarasita, — se vi ne estus dirinta, ke ni ne interrompu la 
interkonsiliĝon, jam antaŭ dek minutoj mi estus raportinta, 
ke nokte iu murdis homon, nomatan Lermontov, en la vilao 
de instruisto Lothar. 


TRIA ĈAPITRO 
„Sinza bonvenigas la sinjorojn...” 
| 


Oni veturigis Lothar-on provizore en sanatorion Ĉar li havis 
koratakon. Scribe notis la personajn indikojn de la servistoj 
en la halo, kie li kolektis ilin dum la inspektado de la 
okazejo. Konsilisto Gallon, Mackenzie kaj ĉefgrupestro Irwing 
estis en la gastoĉambro sur la unua etaĝo, kie ĉio estis 
ankoraŭ tiel, kiel en la momento de la malkovro de la 
murdo. Kelkaj detektivoj traserĉis la ĉirkaŭaĵon de la domo 
kaj la aliajn ĉambrojn. 


La kadavro kuŝis apud la tablo sur la planko, kaj estis 
strange, ke li tenis libron en siaj rigidiĝintaj manoj. La 
renversita seĝo kuŝis transverse sur liaj kruroj, kie li 
verŝajne sidis dum la momento de la embuskmurdo. Cetere 
en la ĉambro estis ordo, la primetita lito ankoraŭ estis 
netuŝita, Lermontov verŝajne sidis apud tableto ĉe la 
balkona pordo antaŭ la enlitiĝo. Li legis poeman romanon 
Anjegin, en originala rusa lingvo. 


— Nur tia homo povis mortigi lin, kiun Lermontov konis. Ĉar 
li sidis vidalvide al la pordo, la farinto ne povis nerimarkite 
enveni. Supozeble li havis ĉiutagan kontakton kun la 
koncernulo, ĉar li ne formetis eĉ la libron — konstatis 
Mackenzie. — Verŝajne la murdisto iris malantaŭ la viktimon 
dum parolado kaj mortigis lin per unu rapida piko. — 
Mackenzie genuiĝos apud la mortinto kaj rigaris la 

vundon. — La farinto ne estis forta homo, ĉar la bone 
direktita piko ne penetris tro profunden. Se ĝi ne trafintus 
llan koron, tio ne estus mortiga. 


— Kaj denove tiu mallarĝa, stranga enir-aperturo. la tute 
mallarĝa ponardo... — diris Gallon. 


— Se vi estus tiel longe servinta, sinjoro konsilisto, en la 
kolonioj, kiel mi, vi konus tiujn mallarĝajn vundojn — diris 
Mackenzie kun diskreta rideto. — Oni faris la vundon per tiu 
mallarĝa bajoneto, kion oni uzas en la franca legio. Mi miras, 
ke Connor, kiu estis oficiro en Sud-Afriko, ne rekonis tiujn 
karakterizajn vundojn. 


— Vere li ne rekonis ilin — diris konsilisto Gallon, kaj li 
triumfe pensis pri tio, kiam li rakontos al Connor la 
konstaton de Mackenzie. Irwing serĉis fingrostampojn. Ĉar la 
murdisto kunportis la armilon, tiu provo promesis malmulte 
da sukceso. Gallon traserĉis la vestoŝrankon. Mackenzie 
rigardis la kofron de la murdito. Estis okulfrape, ke liaj 
vestoj, tolaĵoj estis tute novaj. Mackenzie subite ekkriis 
surprizite. 


— Ĝi jam estas io! Jen rigardu! Li tenis en sia mano rustan, 
mallarĝan, francan bajoneton kun longa klingo. — Ĝi estas 
armilo simila al tiu, per kiu oni faris la murdon. Cetere 
troviĝas ankoraŭ kelkaj militistaj objektoj ĉi tie, kiuj 
evidentigas, ke ankaŭ tiu viktimo havis striktan rilaton al la 
franca fremdula legio. — Ili rigardis la strangan bajoneton 
kun intereso. — Tiuj rustaj makuloj facile povas esti de 
sango — diris Mackenzie. Eblas, ke ĝuste Lermontov 
mortigis iun dum la antaŭaj murdoj, la kompatindan Hoffer- 
on, aŭ tiun nekonatan viktimon, elakvigitan el Tamizo, kaj 
nun li mem mortis per simila morto. Mi opinias, ke estus 
bone pridemandi la personaron. Ĝis tiam Scribe venu ĉi tien. 
Li estas eminenta detektivo. Li zorgeme traserĉos ĉion, tre 
gravas, ke la ĉambro ne restu sen gardo eĉ por sekundo, 
kiam ni estos liverantaj tiujn objektojn al la policejo. 


Mackenzie daŭrigis la priaŭskultadon, kaj Scribe iris supren 
al la okazejo de la murdo. La dika, pigramova homo flarante 
ĉirkaŭrigardis, kiel ia hundo. Poste li kliniĝis apud la kovro, 
profunden, tiel, ke lia vizaĝo preskaŭ tuŝis la plankon kaj 
zorgeme kolektis ion per siaj manoj. 


Ili estis senvaloraj perletoj, similaj al tiuj, kiujn la infanoj 
kutimas surfadenigi dum ludado. 


Ili sidis en la ĉambro de la vicĉefkapitano. La serio da 
nemalkovritaj murdoj nun jam komencis fariĝi iom ĝenaj al 
la polico. La ĵurnalistoj konjektis ion kaj alion, la bulvarda 
gazetaro avide kaptis la okazon skribi pri la afero, menciinte 
lan „Teruron de Londono”. 


— Nun jam estas certe, ke la ŝlosilo de la solvo estas ĉe la 
ĉantaĝisto de Lothar. Kvankam maleblas ricevi indikojn de la 
legio, sed konsidere al terurajn krimojn, ili tamen donis tiom 
da informo, ke tiu soldato, nomata Horn, antaŭ dek jaroj 
dizertis el Fort Lamy, kaj poste li malaperis. Ĉu li havas 
interrilaton al Sinza, aŭ li estas soldulo de la ĉefrabisto, tio 
ankoraŭ ne estas certa, sed tio, ke li kaŝiĝas en Londono, 
estas sendube — eksplikis Mackenzie. 


— Mi konsentas — diris Connor. — Kiu malkovris la murdon? 


— La filino de Lothar — diris Scribe. — Ŝi estas mirinda 
virino. Herta estis la plej trankvila en la domo. Ŝi telefonis al 
la polico, ŝi liverigis sian patron en sanatorion, kaj dume ŝi 
ne forlasis la ĉambron de Lermontov, por ke la detektivoj 
trovu ĉion netuŝita, kiam ili alvenos. 


— Ni proksimiĝus al la solvo — diris la vicĉefkapitano, — se 
ni povus identigi la viktimon, elakvigitan el Tamizo, kiu eĉ 
nun kuŝas en Morgue. Mi ankoraŭ ne aprobis enterigi lin. 


— Ni devas identigi du mortintojn — diris Connor. — Ĉar ni 
scias nek tion, kiu estas Lermontov? Mi aŭdis, ke Scribe 
kaptis Leporeton. 


— Jes, dank' al Dio — diris la inspektoro. — Ĉar vi eksciis tiel 
mirinde, ke Marlow aĉetis la ŝtelitaĵon, mi faris razion ĉe la 
maljuna ricelisto, kaj preskaŭ ĉio troviĝis. Mi akiris informon 
de Marlow, ke la filino de la fripono estas en orfinejo, kaj mi 
kaptis lin tie, dimanĉe posttagmeze. 


— Mi petas vin, bonvolu alkonduki tiun homon. Mi ŝatus 
ekscii ion de li. — Poste li turnis sin al Mackenzie. -Cu la 
servistoj vidis nenion suspektindan? 


— Ne. La gastoj foriris ĉirkaŭ noktomeze — respondis la 
kapitano. — Poste nenio rimarkinda okazis, escepte, ke la 
fenestro de iu lavejo estis rompita. Verŝajne la murdisto 
engrimpis tie. Herta, kiu depost la minacaj leteroj kelkfoje 
ĉirkaŭiras en la vilao nokte, aŭrore, je la tria horo vidis 
lumon filtriĝi el la ĉambro de Lermontov. Ŝi surpriziĝis, 
kredante, ke eble la gasto malbonfartas; ŝi frapetis sur la 
pordo, sed kompreneble vane. Ŝi malkovris la murdon tiel. 


— Ĉu la okazejo de la krimo ne interesis vin? — demandis la 
vicĉefkapitano de Connor. 


— Vi ja konas min, sinjoro. La farinton mi serĉas nur en 
arkivejoj kaj en dosieroj. 


La inspektoro revenis kun Leporeto. La modera, taktoplena 
interesiĝo fare de Scribe lasis turgorajn, kolorajn postsignojn 
sur la vizaĝo de Leporeto, kaj lia kravato tute flankenŝoviĝis. 


— Nun Leporeto venos kun ni, Scribe, por persvadi lin pri 
iom da sincereco — diris Connor. 


— Eble vi ne devus nun fordisipi vian atenton al malpligravaj 
aferoj — rimarkis la vicĉefkapitano, kiun nenio kolerigis pli 
bone, ol la flegmo de Connor, kiel li ne distingis pli kaj malpli 
gravajn aferojn. 


— Mi senmanke plenumas la taskojn de mia divizo — diris 
Connor. — Rilate la murdon, mi pensas, ke Mackenzie 
sekvas bonan spuron. Tia homo faris la krimon, kiu povis 
surprizi la legantan Lermontov-on. Mi kontrolos la alibion de 
la gastoj. 


— Tio jam okazis — diris Mackenzie. — Mi ne hontis 
interesiĝi eĉ pri lordo Lindsay. Li estis en sia lito je la duono 
post la noktomezo. La hinda poeto veturigis sin al la kafejo 
Margareta, li alvenis tien je la duono antaŭ la unua horo, 
kiam Lermontov ankoraŭ vivis, kaj li foriris per sia 
aŭtomobilo je la tria kaj duono, kiam Lermontov jam 
sendube mortis. Ankoraŭ ĉefdirektoro Rastignac kaj lia 
edzino ofte vizitis la domon, sed tiun tagon ankaŭ Ili 
akceptis gastojn. D-ro Knapp, germana kuracisto, ilia 
hejmkurcisto, kartludis briĝon en sia klubo. Kiel vi vidas, nia 
pensmaniero koincidis, kaj laŭ mia kutimo, mi konsideras 
neniun absolute senkulpa. Se ni identigos la personon de 
Lermontov kaj tiun de la kadavro, elakvigita el Tamizo, kaj ni 
konstatos, ke la murdoj vere havas kunligon kun Sinza, tiam 
ni ne laboris vane. Ĉu vi, Scribe, trovis nenion raportindan? 


— Nenion konsiderindan. Apud la kofro de la murdito, krome 
en la kofro mi trovis etajn perlojn, similaj al infanludilo. — Li 
transdonis ilin. Atenteme rigardinte, Mackenzie etendis tiujn 
al Connor. 


— Ĉu vi komprenas tion? 


La ĉefinspektoro longe rigardadis la perletojn. 


— Mi ne komprenas, por kio ili servas — li diris fine, 
eklevinte sian ŝultron kaj enpoŝigis tiujn. 


— La alibio de la hindo ne plaĉas al mi, Scribe. Ĉirkaŭrigardu 
bone en la kafejo Margareta — diris Connor. 


— Ĉu vi pensas, sinjoro, ke tiu riĉega, eleganta, hida sinjoro 
povas estis suspektata? — demandis Scribe, tirante la 
mankatenon de Leporeto pli strikta. La aŭtomobilo iris sur 
flankstratoj por pli rapide atingi la celon. 


— Ĉu la hindo estas riĉa, ni scias tion nur el lia vivmaniero. 
Liaj Ĉekoj validas en la okcidetna-hina banko, sed lia 
enmetaĵo estas nur tri mil pundoj. Tio ne estas malmulta, 
sed ĝi ne pruvas tion, ke ni opiniu lin riĉega en Londono. 
Cetere, kiel vi pensas, Scribe, pri tiu hindo, kiu deklaras sin 
eksterordinare religiema, sed dum la tago de la apoteoziĝo 
de Budho, li vizitas la teatron Drury Lane, sed dum la 
mohametanaj festoj Ramadano li hazarde ekskursas al 
Parizo por unu tago, sed li estas registrita inter la pasaĝeroj 
de neniu flug- aŭ ŝipkompanio? Ŝajnas tiel, kvazaŭ nia hindo 
estus mohametano. Lia hoka nazo memorigas pri dravida-o. 
Mi vidis tiun karakterizan profilon ĉe la judo-arabaj kananita- 
oj, miksiĝintaj kun la konkerintaj almoravi-oj. Kaj se 
mohametana arabo provas sin montri, kiel budhista hinda 
poeto, kiu per sia tri mil punda bankenmetaĵo ŝatus kredigi, 
ke li estas maharaĝo, tiam mi devas scii, kiu vidis lin en la 
kafejo, kie staris lia aŭtomobilo tri horojn dum la faro de la 
murdo? Ni alvenis. 


lli estis antaŭ la jurmedicina instituo. 


— Senkatenigu Leporeton, sed tenu lin forte — diris 
Connor. — Nun mi kondukis vin ĉi tien ne pro la rabo, vi, 
rompŝtelisto! Mi interkonatigos vin kun mortinta sinjoro, kaj 


mi ŝatus scii, ĉu vi jam vidis lin ie, antaŭ lia fridigo per 
glacio? Ne paliĝadu, kanajlo, sed alkutimiĝu al la penso, ke 
post via pendumo, sciavidaj junuloj studos viajn organajn 
anomaliojn... Se vi kuraĝos sveni, mi rompos viajn ostojn, 
kial vi tremas? Ili estas nur sendanĝeraj kadavroj, elakvigitaj 
el la rivero. Jen prenu, ekfumu cigaredon, vi, nervoza, olda 
fraŭlino. Kien oni portis tiun kadavron, Scribe? Nek mi mem 
vidis ĝin, kaj ankaŭ Leporeto ŝatus rigardi la surterajn 
restaĵojn de la amiko de instruisto Lothar. 


lli alvenis en malpli grandan ĉambron, kie kvadratformaj, 
ladaj pordetoj estis en la muro. Scribe malfermis iun kaj 
mansvingis al la suboficiro, kiu eltiris lignotabulon, similan al 
brankardo el la malluma aperturo. La murdita Lermontov 
kuŝis sur ĝi. Leporeto konsternite ekkriis. 


— Tadief! Je mia Dio, Tadief! 
— Mi konjektis — diris la ĉefinspektoro. 


Antaŭ ol ili denove estus atingintaj la pordon, Connor kaptis 
Leporeton je la brako, kaj li transdonis al Scribe 
fotoaparaton Kodak kun la apartenanta megnezia lumigilo. 


— Mi gardos tiun porkon. Bonvolu, Scribe, reiri kaj fari foton 
pri la mortinto. 


Post dek minutoj Scribe denove estis malsupre ĉe la enirejo, 
sed li trovis Connor-on sola. 


— Imagu, tiu fripono ŝiris sin el miaj manoj kaj forkuris. Li 
malaperis dum momento. 


Scribe rigardis profunde en la okulojn de sia superulo, li 
malgaje kapbalancis kaj glutis. Poste ili denove sidis en la 
polican aŭtomobilon. 


IV 


„Ibrahim ben Sinza invitas vin en la klubon Colonial, strato 
Hill, numero 9, duonetaĝo pordonumero 4, kie li deziras 
aŭskulti la negoc-proponojn de la interesatoj.” 


— Mi ĝojas pro tio — diris la vicĉefkapitano, — mi timis, ke la 
city-anoj interkonsentos kun Sinza malantaŭ la dorso de la 
polico. 


— Tio estis ilia intenco — diris ĉefkonsilisto Bodley. — Mi 
sukcesis akiri la invitilon tiel, ke mi ankoraŭ ĝustatempe 
sendis tute ne suspektindan interesaton inter la verajn 
finaculojn. Tiu tre altranga, angla aristokrato entreprenis 
eniĝi inter la bankierojn, de kiuj Sinza esperas la imposton. 
Cetere ni povintus akiri tiun invitilon de neniu. 


— Ni surprizos tiun renkontiĝon — diris ambicioplene la 
vicĉefkapitano. 


— Kiel vi opinias, Connor? 


— Kompreneble ni devas surprizi ilin — li respondis. — Sed 
ni ne anticipu la okazaĵojn kun tro granda optimismo. Eblas, 
ke Sinza sendos sian iun homon anstataŭ si por pritrakti. Ĉar 
neniu scias, efektive kiel aspektas tiu homo. 


— Ankaŭ mi samopinias — diris Mackenzie konsente. — Nek 
ni mem scias, kiu estas Sinza. Povas okazi, ke en tiu situacio 
blankhaŭta bandito uzas tiun nomon jam delonge. Sed se 
Sinza mem estas tiu homo, li certe ne fidas la diskretecon 
de la benkieroj tiom, ke li ne kalkulu je surprizatako. 


— Mi pensas tiel, ke estus plej bone, se sinjoro kapitano kun 
ĉefinspektoro Connor direktus tiun grandiozan razion — diris 
la vicĉefkapitano. — Antaŭ ĉio ni bezonas la precizan 
projekton de la domo kaj ties ĉirkaŭaĵo. 


— Jen ĝi estas — diris Connor kaj Mackenzie samtempe. Ili 
ambaŭ ekridetis. Du projektoj kuŝis sur la tablo de la 
vicĉefkapitano. 


— La domo ne havas privatajn loĝejojn. Sur iu etaĝo estas 
kontoro, sur la alia modsalono de Kingsbow. Sur la 
duonetaĝo troviĝas du malplenaj loĝejoj, kaj en la tria estas 
la enigma klubo Colonial, konsistanta el unu ĉambro. Ĝia 
korta fenestro malfermiĝas al la artista enirejo de la teatro 
Diana, la alia al la strato Holl. Sub la fenestro estas vendejo 
de horloĝisto, krome nur la malgranda kafejo Margareta kun 
ĝiaj kvar montrofenestroj — klarigis Mackenzie. — Se nur ne 
ekzistas alia sekreta elirejo, kion mi pensas neebla, tiam ne 
povos fuĝi tiu homo, kiu traktos kun la komisitoj de la sud- 
afrikaj akciuloj. 


— Unuavice la sinjoro konilisto ĉirkaŭos la tutan blokdomon 
kun tri taĉmentoj da policistoj — diris Connor. — Irwing kun 
sia trupo povus stari ĉe la artista enirejo kaj sub la korta 
fenestro, kelkaj detektivoj okupus la koridoron de la 
ŝtuparejo, kondukanta al la pordo. Scribe kaj mi gardus la 
stratajn fenestrojn, kaj vi Mackenzie, se ankaŭ vi bontrovos, 
vi provus penetri en la renkontiĝejon. 


— AlI right. 


KVARA ĈAPITRO 
En la teatro Diana oni prezentas malbonan teatraĵon 
| 


— Bonvolu sidiĝi, fraŭlino. Nun ni parolas ne en la divizo de 
trovitaj objektoj. Eble ĉi tie ni pli bone komprenos unu la 
alian — diris Connor, — kaj vi tute ne devas demandi, 
cigaredu trankvile, kiom vi volas. 


— Danon — diris Herta, kaj ŝi tuj ekfumis. 


— Se vi sekretigos ion ajn antaŭ ni, pri kio vi scias, ĝi estas 
akvo al la muelilo de la plej granda fripono de Eŭropo. — lli 
ne forprenis la rigardon de sur la vizaĝo de unu la alia. 
Interne ili ambaŭ sciis, ke depost la unua renkontiĝo, ili 
surpizige multe okupiĝas unu pri la alia en siaj pensoj. 


— Kion eble mi sekretigos antaŭ vi, sinjoro ĉefinspektoro, 
laŭ mi, ĝi ne havas pli gravan signifon, ol tio, kio koncernas 
la privatajn aferojn de familio. 


— Vi studis en universitato, Herta, ĉu vi permesas, ke mi 
nomu vin tiel? Vi eksterordinare talente okupiĝas pri kuraca 
kemio, kaj vi certe scias, ke kemia kombinaĵo havas 
simptomojn, kiuj signifas nenion por laikulo, kaj el tiuj samaj 
simptomoj vi povas konkludi eble la plej gravajn aferojn. Mi 
komprenas ĝin tiel, ke rilate kriminalajn aferojn, por mi estas 
gravega tia cirkonstanco, kion vi eble opinias sensignifa. 


— Mi povas diri nenion. 


— Ĉu vi povus klarigi, kiel fariĝis la demoraliĝinta Tadief 
monduma Lermontov. Kial vi lasis senvorte, ke iu forrabi 
vian retikulon? 


Herta ekscitite mordetis al si la lipojn. 
— Ĉio ĉi rilatas tian familian aferon... 


— Kiujn, se vi tiel persiste sekretigas, tiam iu estinta 
militista kamarado mortigos vian patron. Kiam Connor vidis, 
ke la knabino plorante kliniĝas super la skribotablon, li iris 
post ŝin kaj metis sian manon sur la ŝultron de Herta. Mi 
promesas al vi, ke mi oficiale nur tion konsideros el viaj 
informoj, kion vi ne deziras sekretigi. 


— Eble... eble iam mi rakontos ĉion... sed nun ne — diris 
Herta. 


— Tiel vi povos implikiĝi en malagrablan situacion. 


— Tio ne interesas min. Cetere vi ne rajtas alvoki min ĉi tien, 
kaj fari demandojn! 


— Ĉu vi pensas? — diris Connor trankvile. — Ĉu vi opinias, 
ke mi ne rajtas demandi vin, kiel polica ĉefinspektoro, kial vi 
estis en la ĉambro de Lermontov dum la nokto de la murdo, 
kion vi serĉis en la valizon de la viktimo? 


Herta forte ekprenis la apogilon de la seĝo. Poste ŝi rezolute 
diris: 


— Demandu tion, kaj arestu min! 


— Estu trankvila — diris la detektivo kun firma mildeco. — 
Kiam mi demandos tion, vi estos arestita. 


En la kunsido prezidis Lindsay. Ĉeestis ankaŭ Lothar, 
afliktita, anime rompita, Rastignac kun sia bela, araba 
edzino, sinjorino baronino Wandenegyg, kiu kaj sia edzo havis 


la kvinonon de la akcioj, nun ŝi partoprenis la kunvenon, Ĉar 
la barono estis en Sud-Afriko. Krome kvar- kvin malpli gravaj 
akciuloj sidis en la ĉambro, la advokato kaj la afergvidanta 
direktoro de la enetrepreno. 


— ...Mi abdikas mian direktorecon, kaj mi volonte disponigus 
miajn akciojn al la kompanio — finis Lothar sian mallongan 
parolon. 


— Mi tre domaĝus tion, rilate la nunajn kurzojn — diris lordo 
Lindsay, — sed ni ne povas aĉeti tiujn por pli alta prezo. 


— Mi decidis — ekstaris Rastignac, — ke mi pagos al mia 
amiko Lothar la duoblon de tiu sumo, kiun la kompanio 
proponos. — Multaj el ili aplaŭdis. 


— Post la fino de la pritraktotaj temoj, ni denove parolos pri 
la propono de sinjoro instruisto. Ĝis tiam sinjoro 
afergvidanta direktoro povas kalkuli la valoron de la akcioj. 
Laŭ la reguloj mi anoncas, ke barono ĉefdirektoro 
Waldenegyg, en sia propra kaj en la nomo de sia altestimata 
edzina mosto, vendis la siajn akciojn al la konserno 
„Majoritato”. — Fariĝis ekscitita murmuro. 


La baronino, kiu estis aĝa, sed eĉ nun tre bela virino, 
surprizite leviĝis de sur sia seĝo. 


— Tio estas eraro... — ŝi diris embarasite. 


— Jen estas la kontrakto pri la vendo, kun regula, notaria 
rajtigo, kiun vi faris por via edzo.Ĉu tio ne estas la subskribo 
de via sinjorina moŝto? — demandis Lindsay, metinte la 
dokumenton antaŭ ŝin. 


La baronino atenteme rigardis ĝin, dum momento ŝajnis, ke 
la virino svenos, poste ŝi tamen regis sin. 


— Jes... jes... ĝi estas mia subskribo — ŝi diris kaj poste 
rapide foriris. Estiĝis granda silento. Neniu komprenis la 
okazaĵon. Neatendite la advokato leviĝis por paroli. 


— Antaŭ ol daŭrigi la pritraktadon, mi devas laŭtlegi la plej 
novan edikton de la financa ministro, kion mi ĵus ricevis de 
mia sekretario. Laŭ la edikto, ĝis plua ordono neniujn sud- 
afrikajn akciojn oni notos en la burso, estas malpermesate 
vendi kaj aĉeti ilin, ĉar ekde la hodiaŭa tago, ĝis la nuligo de 
la edikto, tiuj aĉetkontraktoj ne validas. Tiel, bedaŭrinde, 
nek la Kompanio Afrika Mahagono kaj nek sinjoro Rastignac 
povas aĉeti la akciojn de ĉefdirektoro Lothar. 


— Tiu edikto faras malreala ĉiun pluan decidon de la 
kunsido, mi do fermas ĝin — diris Lindsay. — Cu iu havas 
kontraŭopinion?... Gis la revido. 


La partoprenantoj de la kunsido ekscitite diskutis la 
okazaĵojn. 


..Baronino Waldenegg eĉ tiun tagon iris al la polico kaj 
denuncis sian edzon, pro insida trompo, kiu cetere estis en 
Sud-Afriko. 


IlI 
— Miaj homoj okupis la difinitajn lokojn — raportis Scribe. 


— Estas bone, Scribe — diris Connor. — Venu kun mi. Kiel vi 
opinius, se ni sidus en la kafejon Margareta por trinki po unu 
glason da viskio? La vetero fariĝas ĉiam pli varma. 


— Pardonu sinjoro — diris la inspektoro timiĝinte. — Vi 
entreprenis posteni kun mi ĉe la fenestro, tiuokaze, se la 
bandito provus fuĝi tie. 


— Mi fajfas pri tio! Se tiu fripono volas renkontiĝi kun mi, li 
venu en la kafejon. Antaŭen, Scribe, hodiaŭ vi estos mia 
gasto. 


Scribe estis indignita ĝis la fundo de sia animo pri tiu 
preterlaso de la devoj, sed li ne povis kontraŭdiri al Connor. 
Li estus same sekvinta lin, se lia ĉefo invitus lin en la fondon 
de Tamizo por partopreni koktel-partion. Apenaŭ ili sidis 
kelkajn minutojn, Herta paŝis al ili. 


— Ĉu mi ĝenas vin? — ŝi demandis de Connor. 
— Mi ĉiam ĝojas vidi vin — diris la ĉefinspektoro sincere. 


— Mi vidis, ke vi ĵus alvenis... Eĉ tion mi scias, kial vi venis. 
Kaj surprizas min, ke vi trankvile sidas en la kafejo. 


— Ankaŭ min — diris Scribe. 


— Kompreneble — ekparolis Connor, kiam li iom diluis sian 
viskion — ankaŭ sinjoro instruisto ricevis invitilon. 


— Jes. Sed li ne venos... Sinjoro Connor, mi devas informi 
vin, ke nia amiko, kiu estis oficiro en la kolonia armeo, 
asertas, ke antaŭ dek jaroj franca legiano, nomata Horn, 
mortigis Sinza-on. 


- Ĉu vere? — demandis la ĉefinspektoro indiferente. 


— Mi opinias, ke tiu legiano nun ludas la rolon de Sinza! 
Sinjoro Connor, ĉu vi e povus kapti tiun kanajlon? Oni ja 
rakontas miraklajn historiojn pri vi. 


— Kial interesas vin Sinza? — demandis Connor. — Vian 
patron ja ne tiu rabisto minacas. AŬ jes? Mi vidas tiel, 
Scribe, ke vi dietas. Jen estas via glaso, kaj vi ne trinkas. 


— Mi scias, kial vi kondutas tiel flegme, ĉar vi volas puni 
min, ĉar mi ne estas sincera al vi. Ne misjuĝu min. Ekde nia 
unua renkontiĝo, mi esperas helpon nur de vi. 


— Tiam kial vi ne rakontas ĉion sincere? 


— Estas neeble — diris la knabino, luktante kun 
plorĝemo. — Ne demandu... Neeblas. 


Connor ekkompatis ŝin kaj karesis la kapon de la fraŭlino, 
faligitan sur la tablon: 


— Fidu min, Herta. Mi estas proksime al la fino de la afero. 


— Sed kial vi sidas ĉi tie? Kial vi ne provas kapti tiun 
kanajlon! 


— Mi povas diri nur tion, ke fidu min. Mi ŝatus nenion pli 
bone, ol savi vin de viaj suferoj. — La knabino varme premis 
llan manon kaj longe rigardis en la trankvilajn, seriozajn 
okulojn de Connor. 


— Ankaŭ mi opinias tiel, ke ni ne postenas sur la ĝusta loko 
— diris Scribe. 


— Ĉu vi serioze pensas tion? — demandis Connor kun 
sincera interesiĝo. — Mi atendas ne multe da rezulto de la 
hodiaŭa tago. Cetere, antaŭnelonge mi menciis al vi, ke tiu 
ĉi kafejo Meritas iom da atento. Eĉ hieraŭ mi estis ĉi tie. 
Anticipe mi rigardis la programon de la teatro Diana. Ĝi estis 
terure enua teatraĵo kaj jam la okdekan fojon prezentita. Ĉu 
tio ne estas interesa? Post la prezentadon mi venis ĉi tien 
por trinki glason da viskio. Tiu ĉi kafejo efektive estas la 
bufedo de la teatro. Mi volis rigardi tiun loĝion, kie nia hida 
amiko sidis dum tiu nokto. Ĝi troviĝas tie vidalvide, numero 
kvar. Mi prefere okupiĝas pri tiu afero, ol pri la aresto de 
Sinza. 


— Sed kial vi devis hodiaŭ denove veni ĉi tien? — demandis 
Scribe. 


— Ĉar la viskio estis bonega, Scribe. Trankvile gustumu ĝin. 
La teatraĵo estis malbona, sed la viskio bona. 


IV 


La ok ĉefakciuloj estis kune, Illi silentis, atendis la 
bandestron de la rabistoj ekscitite. EĈ unu vorton ili ne 
parolis unu kun la alia. Precize je la oka horo malfermiĝis la 
pordo, kondukanta el la direkto de la antaŭĉambro, 
verŝajne, kie la bandito kaŝiĝis, kaj je ĉies miro aperis arabo 
kun vualita vizaĝo. En nacia kostumo: tubano, burnuso, 
blanka, tola vestaĵo. Aŭdiĝis obtuza, subpremita voĉo: 


— La pritraktado povas daŭri nur minuton. Mi volis peti unu 
kaj duon milionojn. Sed iu el vi infromis la policon. Tial 
ultimate mi sciigas al vi, ke mi postulas du milionojn 
pundojn, kiun vi povas baloti dum dudek kvar horoj. Se ne, 
tiam komenciĝos tia serio de katastrofoj en Sud-Afriko, kio 
superos la ĝis nunajn. — La basko de la burnuso disiĝis, kaj 
du ŝargitaj revolveroj direktiĝis al la societo: Vi povas foriri! 


..En tiu momento eksplodis paniko! La pordo de la 
antaŭĉambro ŝirmalfermiĝis kun granda bruo, kaj la arabo 
pafis dufoje al la penetrantaj policistoj. Ŝriko de viro... la 
lampo falis kun bruego... Flugsaltinte tra la fenestro de la 
interetaĝo, Sinza kuris al la artista enirejo de la teatro, 
troviĝanta en la kontraŭa flanko de la korto. Mackenzie 
atendis lin tie, sed la detektivo staris senpere sub la 
fenestro, kaj tiel super lia kapo la fuĝanta, burnusa homo 
atingis la artistan enirejon. Sed la pafo de la kapitano trafis 
lin, dum dekono da minuto li ŝanceliĝis, poste li tamen saltis 
tra la ferpordo, kondukant al la scenejo tra la koridoro. Ĉie 
sonis fajfiloj de la policistoj. La policanoj penetris en la 


teatron samtempe el la spektejo, tra la flankaj pordoj, el la 
direkto de la scenejo. Burnusa homo ne povis fuĝis ĉi tie... 


Sed tiam okazis ridinda surprizo. La scenejo, la koridoro 
estis plena de burnusaj homoj. Okdek statistoj, vestitaj per 
araba kostumo kaj turbano rolis en la revuo „La nokto de la 
Kalifo”. La pafado kaŭzis panikon, ŝrikadon, svarmegadon, 
kaj ĉie estas burnusaj araboj, nekalkuleble multaj homoj, 
ŝminkitaj brunaj, kuradis tien kaj reen. La policistoj 
batfaligis, katenis kaj arestis kvardek sovaĝaspektajn 
arabojn dum kvin minutoj. Neniu rajtis forlasi la teatron. Oni 
kontrolis ĉiun. La rezulto ŝajnis preskaŭ senespera. La 
rabisto same povis esti ŝminkita blankulo, kiel iu ajn statisto. 
Hazarde inter la statistoj troviĝis ok veraj araboj, malriĉaj 
universitataj studentoj. 


La bruo de la pafado kaj kriado elvenigis ĉiun el la kafejo 
Margareta, nur Connor miksis sian viskion trankvile. Scribe 
moviĝadis tiel, kvazaŭ li sidus sur formikejo, kaj Herta 
premis naztukon al sia buŝo. La rumoro ne volis ĉesi. 
Konsilisto Gallon rigardis en la bufedon: 


— Connor! Ĉu vi sidas ĉi tie? 


— Ĉu eble okazis io en mia posteno? Mi povus fari nenion, 
starante sub la strata fenestro. 


La vicĉefkapitano rezigne ordonis ĉesigi la kordonon. Oni ne 
povas teni tiom da homoj en nervospasmo dum horoj. 
Alvenis Mackenzie spiregante. Li vundiĝis en la tumulto, kaj 
li bandaĝis sian brakon per naztuko, tirante la nodon per siaj 
dentoj. 


— Trinku viskion, sinjoro kapitano, en la kafejo Margareta — 
diris Gallon kun iom da sarkasmo. — Ankaŭ Connor faras 
tion. — Ĝi estas minimume impertinenteco — ekkriis la 
vicĉefkapitano. 


La tri homoj eniris en la kafejon Margareta. 


— Mi jam atendis vin! — diris Connor. — Permesu, ke mi 
arestu la farinton. 


Dirante tion, li jam staris ĉe la kurteno de la loĝio, numero 
kvar. Nun li elprenis sian revolveron kaj fortiris la kurtenon. 


— Mi prezentas al vi la reĝisoron de la hodiaŭa, teatra 
vespero, kiu, laŭ sia krom-profesio, estas la murdisto de 
Lermontov. Ne moviĝu, Naladna, ĉar mi kunportas pistolon 
ne pro ŝerco. 


La hinda poeto sidis en la loĝio, kaj ankaŭ la arabaj vestoj 
troviĝis apud li, haste deĵetitaj. Li bandaĝis sian vunditan 
ŝultron. 


— Ek, Scribe, katenu lin. Mi ja diris al vi, ke hieraŭ mi vidis 
tiun malbonan teatraĵon kaj tiun lerte faritan loĝion. 
Formovebla lignotabulo estas ĉe la malantaŭa muro, tra kiu 
oni povas iri sur la koridoron de la loĝioj. Li eliris ĉi tie, tra la 
teatro por mortigi Lermontov-on. Dume lia aŭtomobilo 
atendis ekstere tri horojn, kiel fidinda alibio. Reveninte tra la 
teatro, li denove sidis en la loĝion, li pagis kaj hejmeniris. Ĉu 
vi trovis ion, Mackenzie? 


Ĉar dume la kapitano traserĉis la poŝojn de Naladna. 


— Unu grandan, aŭtomatan kaj du malgrandajn, ripetpafajn 
pistolojn. Mi elkore gratulas vin, Connor! 


— Ankaŭ mi — diris la vicĉefkapitano kun acida mieno. 


KVINA ĈAPITRO 

La morto de reĝo Lear 

| 

Ĉefkonsilisto Bodley finis la protokolon: 


— Do la edzo de via sinjorina moŝto vendis la akciojn ne laŭ 
falsaj dokumentoj, sed posedinte vian regulan rajtigilon fare 
de la notario, kion li petis de vi por aranĝi alian aferon. 


— Okazis tiel — diris baronino Waldenegg. — Li pasigas la 
plej grandan parton de la jaro en Sud-Afriko, kaj li skribis, ke 
mi sendu rajtigilon, ĉar li volas pruntepreni monon por fari 
avantaĝan aĉeton de nemoveblaĵo, kion garantius niaj 
akcioj. 


— Via sinjorina moŝto certe scias, ke tiu letero nepre estos 
bezonata, se ni volas pruvi la trompon. Bonvolu subskribi la 
protokolon kaj sendi la leteron al ni — finis la interparolon 
Bodley. 


— Eĉ hodiaŭ mi transdonos la leteron al vi — diris la 
baronino. — Mi havas gravan suspekton rilate ankaŭ la 
kunkupantojn, sed nur tiam mi donos informon pri tio, se mi 
konatiĝos kun la ĉefakciuloj de la konzerno „Majoritato”. 


Kiam la baronino foriris, Bodley rapidis al la vicĉefkapitano. 
Li ankoraŭ sciis nenion pri la okazintaĵoj. Li trovis preskaŭ 
militan staton ĉe lia superulo. Ok-dek homoj svarmis, 
diskutis, la brako de Mackenzie estis bandaĝita, Scribe 
klarigis polvokovrita, en ŝirita vestaĵo. 


— Kio okazis? — demandis Bodley. 


— La kanajlo estis en niaj manoj, katenite. Kaj li liberiĝis 
preskaŭ apud la asistado de la tuta policistaro! — kriis la 
vicĉefkapitano. — Estas senekzemple! 


— Ĝi estas katastrofo, sinjoro — diris Scribe plorinde. — La 
polica aŭtomobilo kuris al pavimŝtonoj kun plena rapideco 
ĉe la strato Tottenham Court, kie oni rekonstruas la ŝoseon. 
Tie ĉirkaŭ dekkvin homoj, kvazaŭ ili estus pavimistoj, ŝajne 
volis helpi nin, kiam ankoraŭ du grandaj kamionoj glitis lerte 
tien, kaj en tiu konfuzo ili batfaligis kelkajn policistojn, tiel 
liberiginte la friponon. Ni preskaŭ ĉiuj vundiĝis jam ĉe la 
karambolo. 


— Kaj ĉu la ŝoforo? — demandis Gallon. 


— Tiu estis lia homo — diris Connor, kiu ĵus envenis. — La 
ŝoforon de la polico, nomatan O'brien, iu pikis je la ventro 
jam anticipe en la ŝtuparejo. Li estas en hospitalo. Kanajlo 
sidis anstataŭ li al la direktilrado en policista uniformo. 


— Neniu estas kulpa — diris Mackenzie, — ĉio estis elpensita 
kun genia antaŭvido. Tiu homo kalkulis je ĉiuj ebloj. 


— Spite al tio, ke li estas arabo kaj fripono, tamen ne li estas 
Sinza — diris Connor. — Eble li havas ĉefrolon, sed estas 
sendube, kiam oni raportis pri la plej teruraj agoj de Sinza el 
Sud-Afriko, tiam la falsa hindo jam sidis en London. 


— Pro la intereso de la plua esploro — diris Mackenzie 
ekstarinte, — nun jam mi devas inici vin, pri kio ĝis nun mi 
silentis, kiel pri servere konfidenca informo. Ibrahim ben 
Sinza, karaj sinjoroj, mortis antaŭ ok jaroj. Tiutempe 
ekflamis tiel grandaj ribeloj en la regiono de Kongo, ke la 
instancoj ne volis plu eksciti la homojn, komunikante la 
morton de la populara ĉefo de la rabistoj, tiel do oni 
sekretigis tion. Poste ili ĝojis, ke la afero forgesiĝis. 


— Ankaŭ mi kontrolis tion en la koloniafera ministrejo — diris 
Connor. Tial mi serĉas interrilaton inter Sinza kaj aliaj aferoj. 
Ekzemple kunligon inter la murdisto de la kadavro, 
elakvigita el Tamizo kaj Hoffer. 


— Ankaŭ al mi plaĉas tiu spuro — diris Mackenzie. — La 
unua, kiu sciiĝis pri la morto de Sinza, tiu akiris tre valoran 
indikon, kaj li facile povas uzi ĝin por liaj propraj celoj. 


— Kiu mortigis lin? — demandis Bodley. 
— Dizertinta, franca, fremdula legiano — respondis Connor. 


— Tiu sama homo, kiu estas tre suspektebla pri la tri 
murdoj: la ĉantaĝisto de instruisto Lothar, nomata Horn — 
aldonis Mackenzie. — Mi povas konstati, konklude el la ĝis 
nunaj rezultoj de la esplorado — li diris fine, — ke tiu 
eksterordinare forta, lerta kaj rezoluta homo estas identa 
kun la serĉita Sinza, kaj nun li restadas en Londono. 


— Ĉu vi scias, Connor, per kia armilo li murdas? — demandis 
konsilisto Gallon kun maliceta ĝojo. 


— Kompreneble — diris Connor, — per bajoneto de francaj 
infanterianoj — kaj li foriris. 


lI 
Brakuminte Herta-n, Connor tiris ŝin pli proksimen al si. 


— Jam ankaŭ la polico scias vian informon, kaj ni akceptis 
ĝin kiel supozon, ke Sinza efektive estas identa kun la 
ĉantaĝisto de via patro. Laŭ mia konvikiĝo, via konfeso 
povus nin pli proksimigi al la solvo de la problemo. 


— lam vi komprenos min... Mi ne povas paroli. — Ŝi klinis 
sian kapon sur la ŝultron de la viro kaj ploris. — Kredu min, 


ke mi povus rakonti ĉion sincere nur al vi. 


La kontakto fariĝis ĉiam pli strikta inter Connor kaj la 
knabino. Ili estis konsciaj pri tiu rapide disvolviĝanta, 
eksterordinara sento, kaj ili tute ne defendis sin kontraŭ tio. 


— Vidu, se retenas vin tio, ke vi devus rakonti tiajn aferojn, 
kiuj prezentus vian patron en malfavora aspekto el tiuj 
tempoj, kiam li estis en la legio... 


— Mi petas vin, ne... ne parolu pri tio. 


— Almenaŭ diru nur tion, kion vi volis de Tadief, kaj kian 
rolon havis tiu kompatinda ruso en la afero. 


— Mi mem volis esplori ion... Mi sciis, ke vivas en Londono 
kelkaj legianoj. Tiu Tadief hazarde soldatservis kun mia 
patro. Kaj mia patro prenis lin al si tial, ĉar li konstante timis. 
Li dungis lin, kiel ian korpogardiston, kaj tiu ruso bone efikis 
ankaŭ lian humoron. Certe li estis vera gvardia oficiro. Oni 
moknomis lin en la legio kolonelo. 


— Kion vi petis de li en la klubo Horned Owl? 


— Tiam mi ankoraŭ ne sciis ĉion... kaj mi petis, ke li rakontu 
la pasintecon de mia patro. 


Connor karesis la plorantan knabinon kaj enpensiĝis. 


— Mi ne demandos plu, kvankam tio estus grava. Trankviliĝu 
Herta: ĝi jam ne daŭros longe, kaj ĉio fariĝos bona. 


La knabino ĉirkauprenis lian kolon kaj klinis sian kapon sur la 
ŝultron de la viro. 


— Mi havas ĉiun esperon al vi — ŝi flustris. 


Irwing kaj Scribe revenis al la vicĉefkapitano. 


— Hieraŭ vespere ni parolis kun la direktoro de la teatro, lia 
nomo estas Tyckler. Li estis riĉega, sed li oferis ĉion por la 
teataro. La hinda poeto financis tiun lastan, orientan 
teatraĵon. Ankaŭ la kafejo Margareta apartenas al la teatra 
luaĵo. Tyckler asertis, ke li ne sciis pri la sekreta elirejo de la 
loĝio. Li estas stranga, fola homo, verŝajne alkoholisto. Li 
malfacile spiras dum parolado kaj ofte metas sian manon 
alsia koro. Kiam ni vizitis lih, li ĵus Ŝminis sin. Li ne kutimas 
roli. Ni eksciis de lia sekretario, ke antaŭtagmeze li ofte 
ŝlosas la pordon de sia kontoro kaj ludas iamajn, paradajn 
rolojn, sola. Li nakiĝis en Germanio kaj estis aktoro. 


— Tiuj multaj arabaj statistoj, la sekreta elirejo, pri kiuj 
laŭdire li ne sciis, faras lin suspektinda al mi — diris Irwing. 


— Ni devus informiĝis pri lia pasinteco — ekparolis la 
vicĉefkapitano. 


— Tio jam okazis, sinjoro — raportis Connor. — Tyckler estis 
krimfaranto en Germanio, sed tio senvalidiĝis. Li falsis 
militistajn dokumentojn por si, kaj li defraŭdis grandan 
sumon kiel ŝercon en Kopenick. Oni reserĉigis lin pro trompo 
kaj dokument-falsado.Tyckler dungiĝis al la legio, kaj li 
soldatservis ĉe la sama eskadrono la kvara, kie ankaŭ 
Lothar, Rastignac kaj la serĉata Horn. 


— Denove la legio! Estas nekompreneble! Ni devas tuj aresti 
tiun homon! — kriis la vicĉefkapitano ekscitite. — Mi pensas, 
sinjoro kapitano, ke ankaŭ vi samopinias, ĉu ne? 


— Ni havas kaŭzon al tio — diris Mackenzie. — Ni faros eĉ 
domtraserĉon. Mi petas vian skriban aprobon al tio. Sinjoroj 
Scribe kaj Irwing venu kun mi. Lerninte el la spertoj, antaŭ 
nelonge okazintaj, mi petas eĉ grupon da policistoj. 


— Ĉi-tempe li fermiĝas en sian kontoron kaj komedias — 
diris Irwing. — Kien vi deziras starigi la policistojn, sinjoro 
kapitano? 


— Al ĉiu elirejo kaj al la ŝtuparejo. 


Irwing foriris por doni instrukciojn al la policistoj. La kontoro 
de la direktoro havis elirejon al la koridoro de la 
vestoĉambroj de la aktoroj. Scribe ĉiuokaze ekiris de tie. 
Mackenzie frapetis sur la pordo kaj malfermis ĝin. 


La detektivoj kaj la policistoj konsternite amasiĝis. Tyckler 
kuŝis sur la planko de la ĉambro kun longa, blanka barbo, en 
ruĝa talaro. Lia peruko kaj la reĝa krono forruliĝis. Liaj brakoj 
estis disetenditaj, kaj mallarĝa prenilo de franca bajoneto 
elstaris el lia brusto, ĉe lia maldekstra flanko. La murdo 
okazis antaŭ kelkaj minutoj. Ruĝa salivostrio tremetis el la 
buŝo de la maljuna aktoraĉo, kaj liaj rigidiĝintaj okuloj ŝajnis 
vibreti, sed kiam la savaŭtomobilo alvenis, li jam mortis. 


SESA ĈAPITRO 
Ruĝa Lilio 
| 


Connor, Bodley kaj Gallon estis sur la okazejo de la murdo 
post minutoj. La personaro vidis neniun en la preskaŭ 
senhoma, antaŭtagmeza teatro. Kvazaŭ la murdisto estus 
fantomo. Nenie troviĝas spuro. Mackenzie traserĉis la 
trikeston de la skribotablo. Scribe fotografis, Irwing kolektis 
fingrostampojn sur la prenilo de la bajoneto. Gallon kaj 
Bodley pridemandis la personaron. Connor trovis la ŝlosilon 
de la grandega Werheim-ŝranko en la poŝo de la jako de la 
mortinto, kiu pendis sur la vestohoko. Oni trovis en ties 
interno kvarcent pundojn en kontanta mono, kontraktojn, 
ŝparlibron pri kvin mil pundoj, kaj en la fundo de la ferŝranko 
kuŝis fasko da leteroj. Tiu leter-fasko donis la difinitivan 
turniĝon de la esploro, tiu estis la plej stranga, la plej 
interesa parto de la krimo. 


La leteroj estis adresitraj al Ruĝa Lilio en Marokon, kaj Horn 
skribis tiujn, la legiano el la dezerto. Connor mire rigardadis 
ilin. Mackenzie ekfajfis. 


— Ĉu vi konjektas, kiel akiris Tyckler tiujn leterojn? 


— Mi opinias, Mackenzie, ke ni alvenis al la solvo de la 
enigmo. Rigardu la marĝenon de la leteroj. Ĉu vi vidas? 
Skriboprovoj. Vidu, ĉi tie sub la leter-fasko troviĝas liniitaj 
paperoj. Sur tiuj ricevis Lothar la minacajn leterojn. 
Konsideru, ke Tyckler etis reserĉigita pro falsado de 
dokumentoj. 


— Mi komprenas — ekkriis Bodley. — Tyckler skribis la 
minacajn leterojn al Lothar, falsinte la skribon de Horn. La 


instruisto verŝajne konis tiun skribon. 


— Mi scias de lia filino, ke li instruis Horn-on skribi france. 
Cetere mi aŭdis de la sekretario, ke Tyckler havis taglibron 
— diris Connor. 


— Nun jam ni devas malkovri nur tion, kial oni minacis tiun 
kompatindan Lothar-on per falsaj leteroj, kaj efektive kiu 
estas Sinza? — demandis Mackenzie. — Ĉar se Horn estus 
identa kun li, tiam liaj kunkulpanton ne devintus falsi lian 
skribon. Kion vi faras, Scribe? 


— Mi ordonis — respondis Connor anstataŭ li — fotografi 
ĉion. 


Tial mi venigis vin en mian oficejon, Herta, ĉar nun mi 
parolos kun vi, kiel la gvidanto de la esploro. Kio estas al 
Horn, ni ne scias tion, sed danĝero minacas vian patron el 
alia direkto. Kiel vi jam aŭdis, ne Horn skribis la leterojn. Mi 
oficiale demandas, kion vi povas diri pri Lermontov, murdita 
en via domo? 


— Kion mi sciis, mi jam rakontis. 


— Mi faciligos vian situacion, Herta. Ni havas multe pli da 
informoj, ol vi pensas. Ni scias, ke via patro kun soldatoj 
Rastignac, Tyckler, Horn, Hoffer kaj Thillman dizertis el la 
legio. Ni scias, ke dumvoje via patro kaj la aliaj faris murd- 
atencon kontraŭ tiu junulo. Krome ni scias el la raportoj de 
la Sekreta Servo, ke via patro kun kelkaj homoj miksiĝis en 
politikan murdon, akirinte altvaloran platenon tiel bonŝance, 
ke neniu domaĝulo povas repostuli tiun havaĵon. Ĉu vi 
intencas sincere paroli post la diritaj? Ĉar mi scias, ke vi 
timegis tiujn abomenidajn aferojn, se ili evidentiĝos, via 
patro havos malagrablaĵon. El ĉio ĉi nenio malbona povas 


okazi al la sinjoro istruisto. Oni ne ŝatas tuŝi politikajn 
aferojn. Sed minacas lin grava danĝero el alia direkto. 


Herta fumis la trian cigaredon, de kiam ŝi sidis en la oficejo 
de Connor. 


— Vi pravas... — ŝi flustris. — Ĝi estis la kaŭzo de mia 
silento. Sed mi ne scias pli multe pri la afero. 


Bonvulu paroli pri la nokto de la murdo de Lermontov. 


— Kiam Tadief eksciis, kies filino mi estas, li venis al ni. Mia 
patro akceptis lin en sian domon. Tiam li ŝanĝis sian nomon 
Lermontov, anstataŭ la nomo, konata en malbonfamaj 
rondoj. Mia patro rakontis ankoraŭ nenion al mi, mi nur 
konjektis, ke ia terura afero povas kaŝiĝi en lia pasinteco, 
kaj mi legis kelkajn minacajn leterojn. Mia patro diris ĉion 
sincere nur post la morto de Lermontov. Tiam mi eksciis, ke 
Lermontov sciis absolute nenion, ĝis mia patro inicis lin en 
kelkajn aferojn. Mi pensis, ke Lermontov estas iniciita, kaj mi 
trudis demandojn al li. Sed la ruso rifuzis min. Dum la nokto 
de la murdo mi vidis, ke aŭrore la lampo ankoraŭ lumas en 
lia ĉambro. Mi supreniris al li por fari malesperiĝintan provon 
ekscii, kio estas tiu terura afero, kio malbonigas nian vivon. 
Kiam mi malfermis la pordon, li kuŝis tie mortinta. En la 
unua momento mi malbonfartis, eĉ ŝriki mi ne povis. Poste 
mi regis min. Ĉu la polico trovos ion ĉe tiu homo, kio povus 
kompromiti mian patron? Kolektinte ĉiun mian forton, mi 
traserĉis lian havaĵon... Lia kofro staris tie, mi ekzakte 
rigardis ĝin, sed mi trovis nenion. Poste mi vokis la policon. 


Connor subite paliĝis, sed li ekregis sin. 


— Vi lasis neniun eniri en la ĉambron, ĝis la alveno de la 
polico; mi scias tion. Nun bonvolu kolekti viajn pensojn, kaj 
rakontu, kion vi trovis inter la havaĵo de Lermontov? 
Pripensu bone, kion vi diras. 


— Nenion. Lia tolaĵo estis en la kofro, kelkaj rusaj libroj kaj 
tualetaĵoj. 


Connor sonorigis al Scribe, kaj li denove turnis sin al la 
knabino kun malbone kaŝita eksciteco: 


— Ĉu vi estas tute certa pri tio, kaj vi firme asertas, ke vi 
trovis nenion alian en lia kofro? 


— Mi bone memoras, ke mi ne vidis ceterajn objektojn. 
La inspektoro envenis. 


— Scribe! Akompanu la fraŭlinon en iun ĉelon de arestitoj, 
kaj alkonduku tuj instruiston Lothar; mi arestos ilin kiel 
komplicojn de la murdo. 


La knabino svenis. 
Il 


La tuta ĉefstabo estis kune, ekscitite diskutanta, en la 
ĉambro de la vicĉefkapitano. Connor envenis senvorte kaj 
iris al la vicĉefkapitano. 


— Pardonon, sinjoro, mi arestis instruiston Lothar kaj lian 
filinon, kaj ili estas en la karcero. Mi faris tion je mia 
respondeco, bonvolu subskribi arestordonan dokumenton. — 
Fariĝis ĝenerala konfuzo. 


— Mi estas via sincera admiranto, Connor, sed mi pensas, ĝi 
estis misago. Mi donas mian garantion por tiuj du homoj — 
diris Mackenzie. 


— Mi ne havas eblon subskribi tiun dokumenton! — diris la 
vicĉefkapitano. 


— Tiam mi ordonos, ke oni lasu ilin liberaj, sed tio estos tre 
malagrabla por vi, sinjoro. Scribe trovis perletojn ĉirkaŭ la 
valizo de la murdito. Mi konstatis, ke tiuj 


globetoj estas buŝrefreŝigaj sukeraĵetoj. Herta Lothar estas 
kemiistino, kaj ŝi mem faris tiujn sukeraĵetojn en sia 
laboratorio, en la strato Westminster, kiujn ŝi sekigis 
strange, surfadenigite, tial ili estis truigitaj meze, kiel bidoj. 
La sukeraĵetoj estas specialaj, mentolaj preparaĵoj, ĉar la 
fraŭlino eksterordinare pasie fumas, tial ŝi deziras mildigi la 
nikotinodoron en sia buŝo. Ŝi konstante kunportas tiujn 
sukeraĵetojn, krome acetonon por forigi la nikotinon de sur 
siaj ungoj. Ĉu vi volas, sinjoro, ke mi lasu ŝin libera? 


La vicĉefkapitano diris nenion. Li subskribis la dokumenton. 


— Ĉio ĉi povas esti vera, Connor! La instruisto kaj lia filino 
estas komplicaj. 


— Plie ili estas viktimoj en la afero! — diris Mackenzie. — Mi 
kontraŭas ilian areston. 


— Bedaŭrinde, mia ofico postulas — diris Connor, — ke mi 
agu laŭregule en tiel grave suspektinda okazo. 


— Kaj kio estas al la ĉefkulpulo? Al la ĉantaĝisto? — 
demandis Bodlely. 


— Laŭ mia opinio — diris Gallon, — oni volis devigi la 
instruiston per minacoj, ke nun, kiam la kurzo de la akcioj de 
la kompanio Afrika Mahagono estas malalta, li vendu tiujn. 
Ankaŭ la valorpaperoj de Hoffer estas aĉetitaj. 


— Ni devus scii, ke tiuj akcioj en kies manojn trafis — diris la 
vicĉefkapitano. 


— Mi povas doni precizan informon pri tio — interrompis 
Bodley. — Baronino Waldenegg denuncis sian edzon pro 
trompo, ĉar li vendis siajn akciojn al la konzerno 
„Majoritato”. La baronino esploris, ke Rastignac estas la 
fondinto kaj ĉefakciulo de la akcia societo „Majoritato”. Tiu 
sama Rastignac, kiu aĉetis la akciojn de la heradanto de 
Hoffer, la sama Rastignac, kiu proponis al instruisto Lothar, 
ke li aĉetos lian parton... 


— Kaj fine tiu Rastignac — diris Mackenzie, — kiu estis 
dizertinta legiano kaj soldatservis kun Tyckler kaj Lothar... 


— Kaj kun barono Waldenegg — diris Bodley. — La baronino 
rakontis ĉion sincere. Ŝi estis dancistino en Maroko dum sia 
junaĝo, laŭ la nomo Ruĝa Lilio. Poste ŝi iel riĉiĝis kun la ses 
legianoj, kiuj estis Rastignac, Lothar kaj alia germano, la 
kompatinda Hoffer, Tyckler kaj Thillmann. Ili fondis la akcian 
societon Afrika Mahagono. Baldaŭ Ruĝa Lilio edziniĝis al 
Thillmann, sed tiu vanta virino persvadis sian edzon, 
oferinte multe da mono, ke li adoptigu sin aŭstria barono 
Waldenegg. Ilia geedzeco ne estis feliĉa. Efektive tiu 
Thillman direktas eĉ nun la laboron en la sud-afrika uzinoo, 
ĉar nur li estas sperta el la ĉefakciuloj pri la meblo-ligno. 


— Kaj ili koluziis kun Tyckler por akiri la havaĵon — diris 
Mackenzie. 


— La afero estas klara — ekparolis la vicĉefkapitano. — 
Thillmann mem estis Sinza en Sud-Afriko, li eksplodigis la 
kanalon, eble eĉ nun li damaĝas sian propran uzinon, por ke 
Rastignac povu aĉeti la preskaŭ senvalorajn akciojn, kiu 
direktas ĉion el Londono, kun Tyckler. Tyckler faris sin 
suspektinda, tial ili murdis sian komplicon. Ni arestos 
Rastignac-on eĉ hodiaŭ, kaj ni devas telegrafi al Sud-Afriko, 
ke oni arestu ankaŭ Thillmann-on. 


— Ĝi estus vana afero, sinjoro — diris Connor trankvile. — Mi 
sukcesis konstati la identecon de Thillmann, alinome barono 
Waldenegg. Li estas identa kun la viktimo, numero du, 
elakvigita el Tamizo, kaj li eĉ nun troviĝas en la jurmedician 
instituto. Bonvolu doni permeson enterigi lin... 


SEPA ĈAPITRO 
La kvina 
| 


Rastignac kuŝis senkonscia. Detektivo sidis antaŭ la pordo 
de la sanatorio. Estis neeble pridemandi lin. En la vesperaj 
horoj, kvazaŭ furioza, li kuris sur la koridoron kaj svene falis. 
Li jam agoniis duon horon post lia transporto en la 
sanatorion. Oni devis flegi ankaŭ la malesperiĝintan 
sinjorinon Rastignac en la najbara ĉambro. La neatendita 
tragedio tre taŭzis ŝin. Rastignac, sen tio, ke li estus 
rekonsciiĝinta, mortis inter teruraj suferoj. Oni liveris lian 
kadavron en la jurmedicinan instituton. 


La juna araba virino, kun kiu Rastignac konatiĝis en elita 
societo, eĉ konjekton ne havis pri la pasinteco kaj 
maĥinacioj de sia edzo. Ŝia pridemando estis tute neeble. La 
personaro apenaŭ povis diris iom da informo, kun kiu parolis 
Rastignac lastfoje? Baronino Waldenegg vizitis lin, kaj okazis 
varmega diskuto inter ili pro la kompanio Majoritato. — 
Ĉiuokaze ĝi estas interesa — diris ĉefkonsilisto Bodley. — Ni 
pridemandos la baroninon. — La konfeso de la baronino 
estis eĉ pli interesa. Ŝi rakontis, ke ŝi arde skoldis Rastignac- 
on pro sia indigniĝo. Dume la kurteno de la najbara ĉambro 
sving-leviĝis, kaj sinjorino Waldenegg ekvidis figuron de viro 
en la profundo de fotelo, kiu estis arabo laŭ ŝia opinio, la 
personpriskribo memorigis pri Naladna. Malgraŭ la deviga 
kompato, ankaŭ sinjorino Rastignac estis pridemandita pri 
tio. Ŝi ne sciis pri la araba vizitanto de sia edzo; la 
laborĉambro de Ratignac troviĝas tre malproksime de ŝia 
apartamento, kaj posttagmeze ŝi ne iris al sia edzo. Tiel 
statis la aferoj la sekvan tagon antaŭtagmeze. 


Mackenzie, kiun tre interesis la sorto de la instruisto kaj tiu 
de lia filino, petis la vicĉefkapitanon por urĝi ilian aferon. La 
vicĉefkapitano venigis Lothar-on al si, kaj li mem komencis 
pridemandi lin. 


Lothar regajnis sian animan ekvilibron. Mirinde, la aresto, la 
karcero bonefikis al liaj nervoj. Jes! Fine alvenis la tempo de 
la responso kaj puniĝo. Li deziris nur tion de jaroj, iel 
malpezigi sian konsciencon, kaj li neniel povis kompreni, ke 
li staras ĉi tie ne pro la partopreno en la iama politika 
murdo, se pro la iama aventuro, ŝarĝanta lian animon. Fine 
la vicĉefkapitano lasis, ke li transiru al la interesaj kaj la 
aferon koncernaj okazaĵoj. 


— Do, laŭ vi Ratignac kaj Thillman murdis ian bejon Muhat, 
kaj ili forrabis la sekretan, revolucian kason de la araboj. Tio 
estas romantika, sed lastatempe mi komencas kredi ĉion. 
Partoprenis tion ankaŭ Horn, en kies nomo TYckler falsis 
ĉantaĝ-leterojn por vi, krome la tragike mortinta Hoffer kaj 
neniu alia? 


— Jes, ankoraŭ iu — diris Lothar. — Ruĝa Lilio, kiu poste 
edziniĝis al Thillmann, kiuj iel aĉetis baronan rangon. 


— Ĉu ankaŭ ŝi sciis tion, ke vi mortigis aŭ volis forigi el la 
vojo Horn-on, kiam vi dizertis? 


— Tute ne! Ni ne kuraĝis diri tion al Ruĝa Lilio. Eĉ Ratignac 
kaj Thillman timis ŝin. 


— Ĉu virinon? — demandis la vicĉefkapitano nekredeme. 


— lo eksterordinara estas en tiu virino — diris la instruisto 
kaj frido trakuris lian dorson. — Neniam mi forgesos tiun 
nokton, kiam ŝi minacis nin. Ŝi konstante kunportis 
ponardon, kies pinto estis ŝmirita per veneno de cerasto... 
Ĉu estas permesate peti glason da akvo? 


— Donu, Dixon, al la sinjoro instruisto akvon, kaj forkonduku 
lin en lian karceron. — La vicĉefkapitano turnis sin al 
Mackenzie, kiam ili restis duope. — Ĉar la aresto okazis je la 
instigo de Connor, mi devas paroli kun li, antaŭ ol mi lasos la 
instruiston libera. 


Kvazaŭ je finvorto envenis la ĉefinspektoro. 
— Mi denove petas postan aprobon al aresto, sinjoro. Ĉar... 
Ĉefkonsilisto Bodley alvenis rapide tra la alia pordo: 


— La sekcado de Ratignac havas sensacian rezulton! Laŭ la 
specialisto de tropikaj venenoj, lian morton kaŭzis veneno 
de cerasto, enigita en lian organismon per skrapvundo. 


— Sed ĝuste nun diris instruisto Lothar... — kriis la 
vicĉefkapitano eksaltinte. 


— Mi tuj arestos baroninon Waldenegg! — interrompis 
Mackenzie, kaj li jam volis ekiri. 


— Ĝi okazis — diris Connor kun sia kutima flegmo. — Al tio 
mi volis peti, sinjoro, vian postan aprobon. 


l 
— Ĉu la hindo troviĝas nenie, Scribe? 


— Jes. Li malaperis, sinjoro. Li ne elprenis eĉ sian enmetaĵon 
el la banko — raportis la malalta inspektoro al Connor. 


— Ĉu vi volas viziti la domon de Rastignac? 


— Mi konfesas al vi, ke mi havus la plej grandan emon al tio. 
Precipe en via societo. En tiu afero ĝuste sur la plej gravaj 
okazejoj de la krimo vi ne ĉeestis kun la esplor-komitato. 


— Mi diras nur al vi, Scribe, ke rilate tiun aferon, nenio 
konsiderinda okazis sur la scenejoj de la krimo. Mi esploris 
ĉion en arkivejoj, el dokumentoj kaj dosieroj. 


— Ĉu ĉion? — demandis skeptike Scribe. 


— Nu, mi konfesas al vi, ke mankas ankoraŭ nur unu 
konvikto, kaj tiam ĉiuj roluloj de tiu fantaste stranga krimo 
estos arestitajO. Vi nun pridemandu la personaron precipe 
tiurilate, dum mi ĉirkaŭrigardas, kiuj estis la vizitantoj, kaj 
laŭ kia kronologia ordo ili aperis ĉe Ratignac. Sed nun 
ankoraŭ restu kun mi. Se mi diros, ke parolu kun la 
personaro, tiam sen ia ajn vorto aŭ demando iru en la halon 
kaj pridemandu ilin. 


Sinjorino Rastignac eĉ nun kuŝis en tia stato en sia ĉambro, 
ke ne estis eble paroli kun ŝi. Connor iris kun Scribe en la 
laborĉambron de la viktimo. Ciu tirkesto estis sigelita. 


— Tie troviĝas tiu malgranda salono, kie sinjorino Waldeneg 
vidis la arabon. Verŝajne li estis Naladna, kiu kaŝiĝis post la 
fuĝo ĉi tie. Laŭ mia opinio, sinjorino Waldeneg diris la veron. 
Vespere Rastignac restis sola en tiu Ĉambro. Kion vi farus 
nun, Scribe, se vi estus murdisto, kiu malamas Rastignac- 
on, kaj vi havus venenitan ponardon? 


— Sinceredire mi ankorŭ ne pensadis pri tio — diris la 
inspektoro. 


— Ĉar vi estas supraĵema homo. Se Rastignac konis la 
murdiston, la farinto devis esti singarda, ke li restu nevidata 
dum la momento de la krimo. Ĉar la veneno certe mortigas, 
sed ne tiel rapide, ke forta homo, kiel Rastignac, ne povus 
konfesi. La murdisto do devis proksimiĝi al la mortigoto tiel, 
ke tiu ne vidu lin kelkajn minutojn, dum la veneno efikos, kaj 
la viktimo ne povu persekuti lin. Hop!.. Rigardu, tie estas 
larĝa kurteno, kaj malantaŭ ĝi tre forta pordo. El post la 


kurteno etendiĝas mano kaj vundas Rastignac-on. Li 
ekkriegas kaj turniĝinte, li jam trovas fermitan pordon. Dum 
li ĉirkaŭkuras sur la verando tra la koridoro al la alia pordo 
de la ĉambro, li jam kuŝas senkonscia, ĉar se iu kuras, la 
veneno tre rapide sorbiĝas, eniĝinte en la vejnaron. 


— Mi pensas, ke vi pravas, sinjoro. Rastignac vere elkuris 
krieganta de tie ĉi, kaj li falis senkonscia ĉe la ŝtuparo de la 
koridoro. 


— Nun bonvolu pridemandi la personaron. 


Scribe senvorte forlasis la ĉambron. Connor mediteme 
rigardis la kurtenon, sed li restis staranta antaŭ ĝi, 
deturniĝinte lia rigardo falis sur la skribotablon, poste al la 
vidalvida spegulo. Li bone vidis el la spegulo, ke nuda brako 
etendiĝas el post la kurteno, kiu malrapide levas mallongan 
ponardon. La sekvan momenton tiu brako braktis en la 
mano de la ĉefinspektoro, kaj mankateno klak-fermiĝis sur 
ies pojno. 


En la ĉambro de la vicĉefkapitano ankoraŭ dum la vesperaj 
horoj kunestis la gvidantoj de la esplorado. Connor 
kompreneble malfruis. Mackenzie, Bodley, Gallon Irwing kaj 
Matthew resumis la rezultojn de la esplordo. 


— Connor hodiaU, mi esperas, ke fine vi klarigos viajn 
kelkajn privatajn agojn diris Bodley. 


— Vi povas esti certaj, ke li faris ĉion plej precize — 
mansvingis Mackenzie. — Tiu homo ne eraras. 


— La krimafero grandparte estas klara — diris la 
vicĉefkapitano, — kaj sendube, apud la sinjoro kapitano 
ankaŭ Connor havas multajn meritojn. Sed neniu el ni vidas 


la interligojn de la afero; Naladna elglitis el niaj manoj, 
krome estas ankoraŭ kelkaj tre gravaj, nemalkovritaj detaloj. 
Sed mi timas, ke konatraŭ sinjorino Waldenegg ni apenaŭ 
povas prezenti alian konvikton, ol la malnovan, romantikan 
rakonton de Lothar, kaj tiun ardan kverelon kun Rastignac. 


— Ni faris grandegan laboron — diris Gallon, — tamen ni ne 
povas esti kontentaj. 


— Mi estas kontenta — diris Connor, kiu trankvile malfermis 
la pordon dum la lastaj vortoj. — Post dekkvar tagoj ni povas 
transdoni la krimaferon al la tribunalo, kaj oni pendumos la 
farintojn. 


— Kiun? — demandis la vicĉefkapitano kolere. — La du 
ĉefkulpuloj, Thillman kaj Rastignac estas mortintaj. Per la 
kondamno de la tri arestitoj ni ne povas lavi pura la multajn 
murdojn, kiuj okazis preskaŭ ĉe la asistado de la polico, eĉ 
tial ne, se ili havis ion komunan al la krimo. 


— Mi lavos ĝin pura — esperigis Connor ridetante sian 
superulon. — Mi lavos ĉion pura, sinjoro, per terebint-oleo. 


— Ĉu vi lastatempe drinkas, sinjoro ĉefinspektoro?! — 
demandis ĉefkonsilisto Bodley energie. 


— Ke mi preferas la alkoholaĵon estas bone konata, sinjoro. 
Mi neniam estis abstinulo — respondis Connor ĝentile, — 
sed tiu terebinto ne havas rilaton al alkoholaĵo. 


— Ni ne povas prezenti eĉ unu veran ĉefkulpulon — kriis 
Gallon kolere. 


— Bedaŭrinde, ankaŭ mi samopinias — diris Mackenzie. — 
Kie estas Naladna? 


— Mi konfesas — diris Connor, — mi ne scias tion. Sed ne 
Naladna estas la ĉefkulpulo. 


— Kiu do? — frapis la vicĉefkapitano sur la tablon incitita. 


— Kun via permeso mi prezentos al vi tiun homon — tiam 
Connor iris al la pordo kaj diris: — Scribe, mi petas 
enkonduki al ĉefkulpulon! 


Scribe envenis, kaj tenante je la brako, iom draste li puŝis en 
la mezon de la ĉambro la katenitan sinjorinon Rastignac. 


— Bonvolu subskribi arestordonan dokumenton, sinjoro... — 
diris Connor al la vicĉefkapitano kun milda sin ekskuzo. 


OKA ĈAPITRO 
La pintumo 
| 


Ĉiu konsternite fiksrigardis la belan, araban virinon, nur 
Scribe rikanis feliĉe, kion li kutimas fari precipe tiam, kiam 
Connor sukcesis venki siajn malamikemajn superulojn. 


— Nekompreneble! Tute nekompreneble! — kriis la 
vicĉefkapitano. 


— Bedaŭrinde, mi malfrue divenis ĉiujn solvojn, kvankam 
tiuj estis tute simplaj — diris Connor malgaje. Cetere ankaŭ 
Lermontov vivus, nek Rastignac evitus la verdikton de la 
tribunalo, kaj la kompatinda Tyckler povintus pace fari 
papersaketojn en Dartmoore. 


— Sed kiel do vi pruvos tion... 


— Mi ne devas pruvi. Ŝia sinjorina moŝto estas multe pli 
grandstila, ĉar ŝi volis murdi min, sed tio ne sukcesis, ŝi 
sincere konfesis, ke ŝi mortigis Rastignac-on. Cu okazis tiel, 
Scribe? 


— Mi konfesis, kaj mi denove konfesos tion! Mi malamis tiun 
friponon, mi mortigis lin, kaj mi volonte estus mortiginta 
ankaŭ vin. Bonvolu konduki min en mian karceron — kriis la 
arestita virino. 


— Ni ne longe restigos vin ĉi tie — Connor trankviligis ŝin. Mi 
povas danki la spuron unuavice al hazardo, duavice al 
baronino Waldenegg, kiun mi povis pridemandi ankoraŭ 
antaŭtagmeze en ŝia ĉelo. Sinjorino Rastignac konfesis, ke ŝi 
scias pri nenia arabo. Ŝi ne kuraĝis nei, ĉar la arabo vere 


estis tie, parte ŝi pasigis la posttagmezon sola. Spite al tio, 
la lakeo vidis, ke antaŭ la alveno kaj post la foriro de la 
baronino ŝi vizitis Rastignac-on. Baronino Waldenegg tial ne 
povis mortigi Rastignac-on, ĉar la veneno de cerasto efikas 
post dek minutoj, sed duon horon post la foriro de la 
baronino, ankoraŭ bors-agento parolis telefone kun 
Ratignac. 


— Tiam kial vi arestis la baroninon? 
— Pro alia kaŭzo, sed baldaŭ ni parolos pri tio. 


— Kiu estas sinjorino Ratignac efektive? Kian rolon ŝi havis 
en la okazaĵoj? — demandis la vicĉefkapitano. 


— Ŝi estas la filino de grava araba politikisto, bejo Muhat. 
Ratignac kaj Thillmann mortigis ŝian patron. Kion ili faris, tio 
estis thar. Sanga venĝo. 


— Kial ŝi faris tion nur nun? — demandis Irwing. 


— Ĉar krom la sanga venĝo ŝi ludis ankaŭ en la borso, kaj 
Ratignac estis bezonata al la spekulacioj. Ŝia sinjorina moŝto 
ja ne estas fanatikulino, sed rabmurdistino. Bedaŭrinde, mi 
ne havis konviktojn kontraŭ ŝi, tial mi kaptis ŝin ĉe freŝa faro 
de krimo. Ŝi sciis, ke mi estas ŝia plej danĝera kontraŭulo, 
kaj mi elpensis planon kun Scribe, ke mi estus en tia 
situacio, kiam la sinjorino facile povus mortigi min per unu 
skrapvundo. Ŝi provis fari tion. Nun ŝi staras ĉi tie. 
Forkonduku ŝin, Scribe! — Li sidiĝis kaj ekfumis. — Baronino 
Waldenegg informis min, ke sinjorino Rastignac estas identa 
kun la filino de la murdita bejo. Se mi estus sciinta tion unu 
tagon pli frue, multaj aferoj okazintus alie. Ĉu ĉio estas en 
ordo, Scribe? — li demandis la revenintan inspektoron. 


— Absolute. Antaŭ la pordo, laŭ via ordono, mi starigis 
apartan gardiston. 


Connor turnis sin al la vicĉefkapitano. 


— Permesu, kaj ankaŭ vi sinjoroj, ke inspektoro Scribe 
przentu al vi originalan ideon. Tiu mallonga spektaklo estas 
dankebla nur al lia trovemo. 


Scribe paŝis antaŭen kun brila vizaĝo kaj metis naztukon sur 
la manon de Connor. Poste, kiel cirka magiisto, li turnis sin al 
la ĉeestantoj. 


— Bonvolu rigardi ĝin! — daŭrigis Connor la spektaklon, 
kaŭzinte ĝeneralan konsterniĝon. — Rigardu ĝin ankaŭ vi, 
tio estas nenio alia, ol terebinto, rigardu ĝin ankaŭ vi sinjoro, 
ankaŭ vi Mackenzie... — kaj kiam li montris ĝin al la 
kapitano, li subite frapis en lian vizaĝion per la oleumita 
tuko. La detektivo ekŝanceliĝis, vertiĝis kaj plengorĝe kriis 
pro la frapo, kaj pro la terebinto, fluanta en liajn okulojn. 
Kiam li rekonsciiĝis, Scribe jam klakfermis la katenon sur lia 
mano, kaj Connor fulmrapide traserĉis liajn poŝojn. 


— Haltu... — kriis la vicĉefkapitano terurite, sed la vorto 
haltis en lia gorĝo. Stranga afero okazis al la morte pala 
Mackenzie. Granda, malhelbruna makulo estis videbla sur lia 
vizaĝo. Li kraĉadis la sangon kaj la terebinton tra sia buŝo. 


— Mi prezentas al vi, sinjoroj, Ibrahim ben Sinza-on, aŭ la 
filon de bejo Muhat, la multfoje mortigintan rabmurdiston, la 
fraton de sinjorino Ratignac. 


La ĉeestantoj eĉ nun mirante kaj nekredeme rigardis. La 
malkovro konsternis ilin tiel, kiel ila eksplodo. La terebint- 
oleo lavis la teatran ŝminkon de sur la vizaĝo de Mackenzie 
sur ĉiam pli granda parto. Li trankvile eksidis kaj ridetis iom 
nervoze. 


— Vi gajnis, Connor. Ne prenu kiel ofendon sinjoroj, sed mi 
povintus mortigi la tutan loĝantaron de Londono antaŭ viaj 


okuloj. Vi devus kisi la manon de Connor. Tiu homo estas la 
diablo mem. Vi trankvile povas subskribi arestordonan 
dokumenton, sinjoro ĉefkapitano... 


— Sed ja... oni diris, ke Mackenzie estas la plej konfidenca 

homo de kolonelo Rawson... — balbutaĉis la vicĉefkapitano 
al Connor. — Oni deklaris lin la plej lerta detektivo... Ĉu tiu 
homo ne ekzistas, aŭ li ne estas en Londono? 


— Kompreneble li ekzistas — diris Connor. — Li staras antaŭ 
vi, sinjoro. Mi estas E M Mackenzie. Mi plenumis mian 
soldatservon ĉe la Inteligence Service, kaj mi havis 
legitimilon je tiu nomo. 


— Nun jam mi komprenas... — diris la arestito. 
Bodley regajnis sian trankvilon la unua: 
— Transdonu tiun homon al Dixon, Scribe. 


— Mi sincere diras al vi, Connor — ekparolis la 
vicĉefkapitano post la forkonduko de la arestito, — ke la 
historio fariĝas ĉiam pli konfuza antaŭ mi. Ĉu vi sciis 
dekomence, ke tiu homo, kiu laboras kun ni, li ne estas 
detektivo, sed murdisto? 


— Bedaŭrinde, mi ne sciis ĝin. Nur tion, ke li estas 
trompisto. Mi pensis, ke li estas komplico de Sinza. Se mi tuj 
estus arestinta lin, mi havintus konvikton nur pri trompa uzo 
de falsa nomo kaj pri spionado, sed per tio mi dispelintus la 
tutan bandon, ili estus malaperigintaj la pruvaĵojn, kaj Sinza, 
pri kiu mi ne sciis, ke li estas identa kun la pseŭdo- 
Mackenzie, li fuĝintus. Tial mi decidis atenti tiun homon, kiu 
sentas sin en serkureco, ĉar li estos konstante apud mi, kaj 
mi malkovros la tutan kompanion helpe de li. Cetere mi 
referos morgaŭ vespere al sinjoro ŝtatsekretario, kaj mi petis 
lian ekscelencon inviti ankaŭ vin ĉiujn — diris Connor kun sia 


kutima impertinenteco. — Antaŭ nelonge sinjorino Rastignac 
timegis, ke ŝia frato ne povos regi sin, sed ŝi eraris. 


— Tiu Mackenzie ja estis tute lerta detektivo — diris Gallon. 


— Nur ŝajne. Fakte li malkovris tiujn aferojn, per kiuj li nur 
implikis la spurojn. Ĉar li posedis la sigelilon de la polico, li 
aperis ĉie post la esploro, rompinte la vaksojn, foriginte la 
suspektindajn aferojn, li denove sigelis ĉion. Ekzemple mi 
diris al li lastfoje, ke la teatra direktoro Tyckler skribis 
taglibron, kaj laŭ la aserto de lia sekretario ĝi devas esti 
kaŝita ie en la kontoro. Antaŭe Scribe fotografis la internon 
de la Wertheim-kaso, kaj la enhavon de aliaj ŝrankoj, krome 
la meblojn de la ĉambro, kaj ni sigelis ĝin tiel. Vi povas veti 
kun mi, sinjoro, ke la sigeloj estas netuŝitaj, sed cetere vi 
vidos el la fotografaĵoj, ke nenio estas sur sia loko. Verŝajne 
sinjoro kapitano Mackenzie, trompita fare de mi, serĉis la 
taglibron. 


— Ankaŭ mi mem estas scivola pri tio! — kriis la 
vicĉefkapitano. — Ni iru tien, Connor. 


Scribe kunportis la fotojn, la granda polica aŭtomobilo ruliĝis 
antaŭ la pordegon, kaj ili ĉiuj sidis en ĝin. Estis malfrua 
vespero. En la teatro kompreneble oni ne prezentis teatraĵon 
de post la murdo. Ili preterrapidis malantaŭ malplenaj vicoj 
de loĝioj, tolo kovris la klapseĝojn. Manlampo ekbrilis ie: la 
maljuna fajroestingisto faris sian kontrolan rondiron. La 
sigelo estis sendifekta sur la pordo de la kontoro de la 
direktoro. La mebloj de la ĉambro staris preskaŭ tiel... 
Tamen! La fotelo, kies dorsapogilo direktiĝis al la fenestro 
sur la bildo, nun ĝi staris turnite. 


— Mi jam alkutimiĝis, ke vi ĉiam pravas, Connor. Rigardu, la 
dosieroj kuŝas alie ankaŭ en la aktoŝranko — diris Bodley. — 


Mi esperas, ke li ne kunportis la leterojn de Horn el la 
ŝranko, kiujn Tykler uzis al la falsado. 


— Mi ne pensas — ekparolis Connor. — Tiuj tute ne estis 
pruvaĵoj kontraŭ li. Nun ek, Scribe, malfermu la kason! 


La peza, duobla pordo de la granda ferŝranko malfermiĝis. 
Poste kadavro falis el ĝi kun bruego sur la plankon de la 
ĉambro. Eĉ tiuj harditaj homoj staris konsternite dum kelkaj 
sekundoj. La perforte kunpremita kadavro kurbe kuŝis sur la 
planko, kun la genuoj ĝis la mentono, kiel oni trude 
premegis lin en la kason. Koaguliĝinta sango kovris lin ĉie, 
kaj lia vizaĝo terure deformiĝis. 


— Naladna... — flustris Connor. — Naladna! Mi ne estus 
kredinta tion... 


La ŝtatsekretario akceptis ilin ne en sia oficejo, sed en sia 
vilao. Kompreneble ankaŭ Irwing kaj Scribe ricevis inviton 
krom la altranguloj, kio estis dankebla al Connor, kaj ĝi ne 
tre plaĉis al la vicĉefkapitano. Sed Connor atribuis grandan 
signifon al la kunlaboro de Irwing kaj Scribe. La lakeoj servis 
trinkaĵojn kaj sandviĉojn al la gastoj. Je la oka horo 
malfermiĝis la pordo de la kabineto, kaj aperis la 
ŝtatsekretario Hastings kun abunde dekorita, blankhara 
kolonelo. 


— Mi prezentas la sinjorojn al kolonelo Rawson, kiun vi jam 
certe bone konas laŭ lia famo. 


La afabla maljunulo interŝanĝis kelkajn amikajn vortojn kun 
ĉiu kaj varme premis la manon de Connor. 


— Vi denove pruvis, amiko mia, kiom valoras angla oficiro. 
Estas bone, Connor. Mi ankoraŭ neniam trompiĝis pri via 


talento. 


Ili okupis lokon ĉirkaŭ la tablo, kaj la ŝtatsekretario petis 
Connor-on rakonti ĉion laŭvice. 


La okazintaĵo komenciĝis antaŭ dek jaroj — ekparolis 
Connor. — Ruĝa Lilio povus rakonti la historion pli detale, kiu 
havis grandan rolon, ke la epilogo okazis tiel rapide. Ni 
povas ekscii de ŝi, ke la ĉefgvidanto de la ribelo en Tafilalet, 
Muhat, kiel mortigis iun oficiron de la gubernio helpe de sia 
dekdu jara filo. Muhat kun siaj infanoj kaj kun la trezoro 
kaŝiĝis en Maroko, en malnova, araba tombejo. Nur lia iama 
oficiro, Ion Razut konis lian kaŝejon. Ses legianoj kaj Ruĝa 
Lilio eksciis la sekreton. La soldatoj ŝteliris en la tombejon Di 
Djema el Mansur kaj mortigis la bejon. Ratignac kaj Thillman 
faris la murdon. Dume Horn trovis la gefilojn de la bejo ĉe la 
alia eirejo de la subtera koridoro. Li informis nur Ruĝan Lilion 
pri tio, kaj li petis Ŝin kunporti la du infanojn en sekuran 
lokon. Bedaŭrinde Ruĝa Lilio faris tiun eraron, ke ŝi iris al Ibn 
Razut, pensante, ke li povus plej bone zorgi pri la georfoj. 
Tiel, sekvinte ŝian spuron, estis facile por li trovi la ses 
farintojn. Rilate la pasintajn dek jarojn, ni havas nur 
hipotezojn. Sinza, ni nomu nun jam Muhat-on tiel, aperis 
denove tiam, kiam li venis post jaroj en Londonon kun sia 
juna fratino. Ĉi tie ili certe minacis Rastignac-on kaj 
Thillmann-on, sed povas okazi, ke ili afable persvadis ilin pri 
la friponaĵo, estas fakto, ke dum la pritraktadoj, la bela, 
araba virino, la fratino de Muhat iel delogis Rastignac-on, kaj 
ŝi edziniĝis al li. Ili havis planon, ke Muhat, kiu cetere estis 
araba bandestro, en la rolo de Sinza faru fantastajn 
atencojn, en kio sekrete helpos lin Thillman, la estro de la 
sud-afrika industriejo, kaj senvaloriginte la akciojn de Afrika 
Mahagono, kaj samtempe Rastignac aĉetos tiujn en Londono 
por malalta prezo. Kiam la akcioj jam estos en ilia mano, la 
agado de Sinza finiĝos. Tiam, kompreneble, denove subite 
altiĝos ties kurzo. Muhat revenis en Sud-Afrikon, li reviviĝis 


kiel Sinza, kaj li komencis tiun serion de atencoj kun sia 
rabista bando, kio subfosis la kurzon de Afrika Mahagono. 
Anticipe ili fondis en Londono la konzernon „Majoritato”, 
aĉetanta la sud-afrikajn akciojn, kies maĥinaciojn ni jam 
konas. Tyckler fariĝis ilia bona komplico por malmulte da 
mono. Li dekomence ne partoprenis la agadon de Afrika 
Mahagono, ĉar la kompatinda folulo fondis teatrojn. Li 
fordisipis sian monon dum kvin jaroj, kion li ricevis por sia 
plateno. Tiam liaj amikoj uzis lin kiel dokumentfalsiston. 


La unua viktimo de la granda plano estis Hoffer, kiun ili 
motpikis antaŭ lia klubo dum nebula nokto. Rastignac aĉetis 
la valorpaperojn de la haredanto por la konzerno 
„Majoritato”. Ili volis likvidi ankaŭ Lothar-on, sed la 
instsruisto estis kara por Rastignac, kaj li persistis ne mortigi 
lin. Tiel ekideis al ili, ke Thillman ŝtelos de sia edzino la 
amleterojn de Horn, kaj ili devigos la instruiston elmigri per 
tiuj bone falsitaj, minacaj leteroj, skribitaj fare de Tyckler. Por 
senspure malaperi de antaŭ la malnova venĝanto, 
kompreneble Lothar devintus disiĝi de la entrepreno Aftika 
Mahagono. Sed anticipe ili murdis Thillmann-on. Kiu trompe 
petis skriban, notarian rajtigilon de sia edzino el Sud-Afriko, 
kaj sekrete reveninte en Londonon, li vendis siajn ĉiujn 
valorpaperojn al „Majoritato”. Pro tio li certe postulis pli 
grandan parton el la akiraĵo, kion ili promesis al li kaj 
formetis lin el la vojo. Verŝajne li estis mortpikita en 
aŭtomobilo, kaj lian kadavron oni ĵetis en Tamizon. Poste 
sekvis Tyckler, kiu fariĝis suspektinda antaŭ la polico, kiam 
Naladna, kiel Sinza elglitis el niaj manoj. La pseŭdo- 
Mackenzie timis, ke la maljuna babilaĉulo, kiu jam plenumis 
sian taskon per la ĉantaĝ-leteroj, al kio li estis bezonata, li 
konfesos kontraŭ ili. Mackenzie do iris aresti, aŭ ekzekuti 
Tyckler-on. Li sendis Scribe-on frapeti sur la pordo, estanta 
en la fino de la koridoro, kaj la tri minutoj sufiĉis, dum Scribe 
ĉirkaŭiris, ke li eniru en la kontoron kaj mortigu la sole 
komediantan Tyckler-on per unu rapida, lerta piko. Tial ili 


lasis Rastigna-on la lasta, ĉar li estis utila kunkulpulo. Kiam li 
fariĝis supektata, ili venĝis lin kun ĝojo. Ĉar krom la ideo de 
la havaĵ-akiro, kompreneble, instigis ilin ankaŭ la venĝemo 
pro la morto de ilia patro. Tial ili ekzekutis preskaŭ ĉiujn 
viktimojn per la teatreska, franca bajoneto, per la sama 
armilo, kiu mortpikis ilian patron. Per la morto de Rastignac 
plenumiĝis la plano. La filino de Muhat fariĝis la ĝenerala 
herdanto, kaj ankaŭ la krezan riĉecon signifanta „Majoritato” 
estis en ilia mano. La terura nocio de la sanga venĝo, kiel ni 
vidas, estas agordebla kun la negocemo. Vane, la homaro 
fariĝas pli racia, kaj eĉ en la profundo de la plej malnova 
popola romantiko, kiel grava motivo, dominas avantaĝa 
bursa ideo. 


— Ĉu Ibn Razut? — demandis la vicĉefkapitano. — Kial li 
devis morti, kiu estis ankaŭ komplico kaj arabo? 


— Lia individuo jam kaŭzis pereon de multaj homoj. La 
kompatindulo estis idealisto. Verŝajne li komplotis kun la filo 
de Muhat por reakiri ĉiel la forrabitan platenon aŭ ĝian 
valoron, kaj tiu estu konstanta financa fonto al la Nord- 
Afrikaj bataloj. Komence eble ankaŭ Muhat havis la saman 
planon, sed kiam li akiris ĝin, li ne havis emon financi la 
modere profitantajn, arabajn ribelojn el sia kapitalo. Pro tio 
ili havis konflikton lastatempe inter si. Kiam Ibn Razut kiel 
Sinza intertraktis, kaj la polico surpriz-atakis lin, Muhat ne 
kondutis ĝentile kun li. Mackenzie eĉ alpafis lin el 
dorsdirekto, kaj mi opinias, ke ne pro ŝajnigo. Ibn ne plu 
estis bezonata, li faris sian taskon, konsternis la urbon per 
siaj neplenumigeblaj postuloj, kaj estis neeble plie 
senvalorigi la afrikajn akciojn. Tiu fanatikulo kaŭzis la plej 
multajn problemojn al Muhat, li eĉ timis tion. Verŝajne, sub 
la preteksto serĉi la fiktivan taglibron, li logis Ibn Razut-on 
en la sigelitan teatran kontoron, kaj li inside mortpikis li, 
poste Muhat perforte premegis lin en la monŝrankon, 


pensante, ke la kadavro restos tie nerimarkita, ĝis li mem 
liberiĝos de la rolo de Mackenzie. 


— Kiel okazis, ke tiu homo fariĝis Mackenzie? — demandis 
Bodley. 


— Kiam mi ekssoldatiĝis, mi jam faris plurajn, gravajn 
malkovrojn de krimoj ĉe la Sekreta Servo kiel Mackenzie, kaj 
multaj friponoj volis mortigi min. Ili estus sukcesintaj pli- aŭ 
malpli poste, tial la sinjoro kolonelo, kiu estis majoro 
tiutempe, li pensiigis min, baldaŭ mi dungiĝis al la rodezia 
polico, kaj mi demetis la pseŭdonomon Mackenzie. Ankoraŭ 
lastfoje oni petis mian helpon ĉe la Inteligence Service, kaj 
tiu esploro preskaŭ fariĝis fatala por mi. En la eksprestrajno 
nokte ili surpriz-atakis kaj ĵetis min el la kureganta 
rapidtrajno por ke mia kadavro malaperu, ĝuste super la 
torente fluanta rivero Liz. Kompreneble ili forrabis miajn 
dokumentojn, kiuj estis validaj je la nomo de Mackenzie, kun 
miaj ĉiuj havaĵoj. Estis bonŝanca hazardo, ke oni ĝuste tiam 
riparis la pilierojn de la ponto, kaj la laboristoj sukcesis savi 
min. Mi decidis kun mia majoro, ke ni kredigos al la friponoj, 
kvazaŭ mi fakte estus mortinta, tiel la farinto kuraĝos uzi 
miajn dokumentojn, kaj eble ni povos malkovri lin. Tial ni 
fidis ĝin, Ĉar mi apartenis al tiu konfidenca, malgranda 
grupo de la Sekreta Servo, kies membrojn konas persone 
nur majoro Rawson. Tiel mi fariĝis detektiv-inspektoro de la 
rodezia polico. Muhat ne estis inter la atakantoj dum la 
fervoja atenco, sed verŝajne liaj homoj faris tion, ĉar la 
dokumentoj de Mackenzie trafis en liajn manojn, kaj kiam li 
legis en la ĵurnalo, ke sinjoro kolonelo Rawson estas la sola 
homo, kiu konas persone Mackenzie-on, kaj nun li vojaĝis 
ferii al Hindujo, Muhat kuraĝis veni kun la legitimilo en 
Londonon por plej rapide, plej lerte fini la aferon. 


lu frapetis. Dixon envenis: 


— Mi alkondukis la tri arestitojn. 


— Kun via permeso — diris Connor — mi venigis Lothar-on, 
lian filinon kaj baroninon Waldenegg ĉi tien, la hodiaŭa 
kunveno ne estus kompleta sen ili. Enkonduku ilin, Dixon. 


Ili enpaŝis en la ĉambron. La instruisto venis pli proksimen 
kun levita kapo, dignoplene. Li profunde kliniĝis, poste li 
ekvidis Connor-on. Li fariĝis morte pala. Li kaptis al sia 
frunto ambaŭmane, kvazaŭ li timus, ke ĝi tuj krevus, poste li 
etendis sian tremantan brakoan antaŭen, liaj okulgloboj 
fantomeske elstariĝis, kaj li faris du paŝojn ŝanceliĝante al 
Connor... 


— Horn... Ŝankta Disinjoro! Horn! 
IlI 


..— Antaŭ dek jaroj sep homoj ekiris kun eskadrono el la 
fortikaĵo Gueliz el urbo Marakesch — komencis Connor 
rakonti la lastan, nemalkovritan parton, kiam fine ili ĉiuj 
sidiĝis, kaj ankaŭ Lothar iel-tiel regajnis sian trankvilon. Vi 
jam scias ĉion ĝis tiam, kiam la ses homoj dizertis ĉe Kongo. 
Mi estis la plej juna. Ni vagaĉis freneze en la marĉoj Tuburi, 
la plej gravaj simptomoj de la dezerta nervofebro montriĝis 
sur ni. Tie okazis la malgaja historio, ke... nu, ke sinjoro 
instruisto, dum tagoj senkonscience vaganta, atakis min pro 
momenta menskonfuziĝo. Ankaŭ la aliaj estis frenezaj, sed 
ĝi estis la frenezo de friponoj. Ratignac kaj Thillman reguligis 
la konton kun mi. Ili batfaligis min. Tiam ankaŭ mi estis plie 
sovaĝa besto ol homo. Ili draste traktis min kaj lasis min 
kuŝanta en la marĉo. Bonŝance, la soldatoj, persekutantaj 
Sinza-on, trovis min. Mi estis kondamnita al du jara 
punlaboro. La caffard furiozis en mi. Tiam mi skribis al la 
instruisto tiun malfeliĉan leteron en morta demenco, kio 
poste estis la bazo de lia kalvario. Dum unu jaro mi luktis 


kun la morto, inter vive entombigitaj bagnanoj. Kun terura 
fortostreĉo mi venkis la morton. Fine per bonŝanca ideo mi 
malkovris la rabmurdon de la filo de Muhat, kion li faris en la 
gubernio, tial mi ricevis amnestion. Mi pasigis unu jaron kun 
mia eskadrono en Fort Lamy. Tie mi parolis la unuan fojon 
kun majoro Rawson, kiam mi gardostaris. Post unu jaro mi 
dizertis. Nokte, ĉe la landlimo de Angolo, mi renkontis Sinza- 
on. La rabisto tiutempe maĥinaciis per tiu truko, ke li portis 
oficiran uniformon de iu persekutanta ŝtato. Dum luktado mi 
mortigis lin. En tiu kriza minuto venis en mian memoron la 
interesiĝo de majoro Rawson al mi, kaj mi iris rekte en lian 
proksiman tendaron kun la kadavro. Post la malkovrita 
murdo kaj la venko super Sinza, la majoro ekspluatis la 
okazon inviti min al la angla Sekreta Servo. Ankaŭ en mia 
privata vivo li fariĝis mia patra protektanto. Mi povas danki 
al li, ke mi faris la abiturientan ekzamenon, mi povis 
rekomenci mian vivon, mi akiris medicinan diplomon en la 
universitato de Johannesburg, mi fariĝis angla civitano dank' 
al la influo de la majoro, kaj oni dungis min en la kolonia 
armeo. Fortuno eĉ poste ne forlasis min malkovri 
krimaferojn. Jam delonge mi resaniĝis el la caffard, kaj mi 
povis tre bone kompreni, ke la nervosistemo de la 
kompatinda instruisto, vaganta en la marĉo, ruiniĝis kaj ĝi 
eksplodis en furiozo. Mi ne koleris tiujn sovaĝajn, kruelajn 
soldatojn, kiujn en la stato de la caffard obeis sian 
antipation, kiam ili atakis min. Ankaŭ Tadief-Lermontov-on 
mi konas el la legio, kie oni moknomis lin „kolonelo”. Li 
devis morti tial, ĉar ili timis, ke Lothar tro iniciis lin, rilate la 
malnovajn aferojn. Cetere li sciis nenion. Li hazarde venis en 
Londonon, Herta trovis lin, kaj Lothar akceptis lin en sian 
domon, kiel iaman, malnovan kamaradon. Mi sciis, ke la kvin 
dizertuloj vivas en Londono, sed mi pensis, ke ili estas 
honestaj homoj. Tial mi estis for de tiom da pridemandoj kaj 
inspektoj dum la krimesplorado, ĉar mi ne volis, ke la iamaj 
legianoj rekonu min. 


La finan solvon de la tuta afero donis en mian manon 
fraŭlino Lorhar, rakontinte, ke ŝi traserĉis la valizon de 
Lermontov, kaj ŝi restis en la ĉambro, ĝis la polico alvenis. Ŝi 
ne menciis la rustan, francan bajoneton inter la objektoj de 
la kofro, kion trovis la pseŭdo-Mackenzie. Mi divenis tiel, ke 
nur Muhat povis ĝin ŝtele meti tien. Li volis suspektigi tiel 
Lermontov-on pri la murdo de Thillmann kaj Hoffer, 
implikinte la aferon tute nesolvebla. Kaj li fiaskis ĝuste pro 
tiu bagatelo. Rabmurdisto ne laboru per detal-plastiko. Se la 
bajoneto ne estis tie, kiam Herta traserĉis la kofron, nur 
Mackenzi povis meti ĝin tien, ĉar dumtempe neniu paŝis en 
la ĉambron, kaj li malfermis la valizon, senpere post la 
knabino. Tiu ŝajne sensignifa afero solvis la enigmon. En tiu 
momento mi divenis la strangan cirkonstancon de la morto 
de Tyckler. Kiel li trovis la bajoneton, ĉar li mem metis ĝin 
tien, same tiel li malkovris la murdon de Tyckler, ĉar li 
mortigis la direktoron senpere antaŭ kelkaj momentoj. Nun 
jam mi povis kalkuli, ke sekvos Lothar, Lys Rouge kaj Herta, 
kiel la viktimoj de la sanga venĝo. Eĉ momenton ili ne estis 
en sekureco, kontraŭ la lerteco kaj legitimilo de Mackenzie. 
Se tiam mi estus kaptinta lin, multaj demandoj restus 
malklaraj, unue la morto de Ratignac. Mi povis fari nenion 
alian, ol tuj aresti kaj malliberigi la instruiston kaj lian filinon. 
Ŝajne mi havis kaŭzon fari tion, kompreneble mi mem sciis 
plej bone, ke ili estas senkulpaj. En tiu momento, kiam 
Mackenzie volis alligi la murdon de Rastignac al la kolo de 
baronino Waldenegg, mi tuj arestis ankaŭ Ruĝan Lilion, 
sciante, ke la arestoj de Mackenzie plej ofte venigas la ŝajne 
kulpajn homojn al la jurmedicina sekcad-instituto. Mi 
esperas, ke vi ĉiuj pardonas min pro la malagrablaj, prizonaj 
travivaĵoj. Mi faris nur unu gravan eraron. Mi havis fiksan 
ideon, kaj mi persistis ĉe tio, ke Muhat ne estas la 
ĉefkulpulo, nur sensignifa komplico, kaj sekvante lian 
spuron, mi trovos la veran ĉefon. Se li ne estus metinta la 
bajoneton tien, eble mi eĉ nun kredus tiun supozon. Mi havis 
la plej strangan momenton en mia vivo, kiam mi ekvidis la 


unuan ĉantaĝ-leteron, mian skribon. Jes, sendube: ĝi estis 
mia propramana skribo. Kvazaŭ mi renkontiĝus kun mi mem 
sur senhoma strato, mi sentis tiel; ke oni minacas Lotharon 
en mia nomo: ĝi tuj turnis mian suspekton al la iamaj 
kamaradoj, sed tion, ke ili minacas lin per la skribo de mia 
propra mano, estis fantomeske. Ĝis tiam, kiam la morto de 
Tyckler klarigis la enigmon. Mi opinias, sinjoroj, ke ni ne 
havas alian nemalkovritan punkton. Kaj, sinjoro instruisto 
Lothar, vivu trankvile de nun, kiel mi konas la situacion, 
neniu tuŝos la aferon de la plateno, sed kredu min, ke Horn 
eĉ nun alte estimas vin, kaj mi tute ne pensas postuli 
klarigon, ĉar vi atakis min en grava nervokrizo. — Li etendis 
sian manon al la instruisto, kaj Lothar premis ĝin. Du 
larmogutoj ruliĝis sur la vangoj de la multe suferinta 
maljunulo. — Mi ankorŭ devas anonci tion, ke Scribe 
senmaskigis definitive Muhat-on, li divenis, ke la fripono 
estas arabo, kaj ankaŭ la prezentado per la terebinto 
dankeblas al la inspektoro. Estas la dudeka horo, sinjoroj, kaj 
je la oka matene mi devas pridemandi riceliston, nomatan 
Marlow. Bonan nokton... 


...Oni ne regalis lin per laŭdoj. Kion ili pensis pri Connor, tio 
estis videbla sur la vizaĝoj. En la halo la ŝtatsekretario 
varme premis la manon de Connor kaj diris kun emfazo: 


— Mi gratulas, sinjoro „konsilisto”. 


— Vidu, Scribe — diris Connor, kiam ili trankvile iris sur la 
strato, — konsekvencaj supozoj kondukas al la plej gravaj 
policistaj eraroj. Bona detektivo neniam lasu trompi sin 
mem, se li havas akcepteblan ideon. Mi povintus kapti 
Muhat-on antaŭ du semajnoj, se mi ne estintus 
konsekvenca. Mi bedaŭras tion. Tiam nek la kompatinda 
Ratignac devintus morti pere de veneno, sed li estus 
pendumita. 


— Diru, sinjoro — demandis la fidela Scribe konfuzite. — Kial 
vi donacis al mi la gloron de la malkovro de Muhat? Car mi 
eĉ konjekton ne havis pri tio, ĝis vi ne rakontis tion. 


— Mi ordigis la konton, Scribe. Mi ŝuldis al vi per io pro 
Leporeto. Anstataŭ forkurinta ŝtelisto, mi pagis al vi per 
multobla rabmurdisto. Mi pensas, ke nun jam ni estas kvitaj. 


IV 


Fine la sorto de instruisto Lothar plenumiĝis, li vivis en paco 
post lia kvindeka jaro. Li povis trankvile cigari sur la 
verando, inter liaj perferataj klasikuloj, transdoninte sin per 
ĉiuj pensoj al siaj eseoj, sciencaj recenzoj. Neniu ĝenis lin, 
Herta promenis ĝenerale kun Connor en la ĝardeno. Alvenis 
la printempo, kaj varmetaj tagoj faris Londonon pli amika. lIli 
tri renkontiĝis nur dum la vespermanĝo, tiam Herta aŭdis 
mirindajn historiojn de sia patro kaj de la iama studenta 
legiano. Connor ekvidis tiun blankan, larĝan strion inter liaj 
haroj la unuan fojon post la lukto kun Sinza, aŭrore en la 
tabla spegulo de majoro Rawson. 


lli volonte estus gastigantaj ankaŭ Ruĝan Lilion, sed vizitinte 
ŝin, la vilao de Lys Ruge estis senhoma, la sinjorino 
forvojaĝis du tagojn post ŝia liberiĝo. Ŝi skribis bildkarton al 
Conno el Gibraltaro. „Dankon pro ĉio, kion vi faris por mi. 
Estu feliĉa. Lys.” 


Gazetinformo: 
„Herta Lothar kaj polica konsilisto Connor geedziĝis en la 


pasintaj tagoj. La atestantoj estis kolonelo Rawson kaj 
ŝtatsekretario Hastings.” 


